પ્રેગનેન્ટ થયા પછી સવારમાં સિકનેસ જણાય છે? તો સાસુને કહો આ રીતે તમારી મદદ કરે.. | ફક્તગુજરાતી\nપ્રેગનેન્ટ થયા પછી સવારમાં સિકનેસ જણાય છે? તો સાસુને કહો આ રીતે તમારી મદદ કરે..\nમહિલાઓમાં ગર્ભાવસ્થા દરમિયાન થોડી પરિસ્થિતિ તાણ અનુભવાય એવી રહેતી હોય છે કારણ કે બાળકની ‘માં’ બનવાની અનુભૂતિ સૌથી મોટી હોય છે અને એ સાથે ગર્ભમાં રહેલા બાળકની ચિંતા પણ હોય છે. માતાનું સ્વાસ્થ્ય જો તંદુરસ્ત હોય તો ગર્ભમાં રહેલા બાળકને પુરતું પોષણ મળે છે જેથી તેનો વિકાસ પૂરતા પ્રમાણમાં જોવા મળે છે. એમ અગત્યની વાતમાં શું તમને પણ મોર્નિંગ સિકનેસ થાય છે? એટલે કે સવારે ઉઠતાની સાથે ઉલ્ટી, ઉબકા કે અન્ય કોઈ તકલીફ થાય છે? જાણકારી માટે અમે સ્પે. આજ આ વિષયની માહિતી લઈને આવી ગયા છીએ તો વાંચવાનું ભૂલતા નહીં.\nમોટાભાગની મહિલાઓને ગર્ભાવસ્થા દરમિયાન સમાન અનુભવ થતા હોય છે. એ વાતમાં એવું કે ગર્ભ રહે ત્યારથી બાળકના જન્મ સુધીની પ્રોસેસમાં મહિલાના શરીરમાં હોર્મોન્સમાં બદલાવ થતો હોય છે. એ અસરના કારણે મહિલાના શરીરમાં શારીરિક ફેરફાર જોવા મળે છે. પ્રેગનેન્સી દરમિયાન અમુક તકલીફ એવી છે જે અનુભવ થયા વગરની રહેતી જ નથી. જેમ કે, ઉલ્ટી થવી, ચક્કર આવવા, માથાનો દુખાવો, એસીડીટી વગેરે. આ સમયમાં મહિલાઓના મનમાં ડર બેસી જાય છે.\nએમ, પ્રેગનેન્સી દરમિયાન મોર્નિંગ સિકનેસ પણ થાય છે. પણ જો એ સમયમાં અમુક ઉપાય ઘરગથ્થું અજમાવવામાં આવે તો આ તકલીફમાંથી રાહત મળી શકે છે. એવા ક્યાં ઉપાયો છે જેના કારણે પ્રેગનેન્સી દરમિયાન થતી શારીરિક તકલીફને હળવી કરી શકાય છે. એ માટે વધુ વાંચો આગળ.\nમોર્નિંગ સિકનેસ જણાતી હોય તો પાણીમાં લીંબુનો રસ મિશ્ર કરીને પી શકાય છે. જે શરીરને સ્ફૂર્તિમાં રાખે છે.\nપ્રેગનેન્સી દરમિયાન સવારે ઉઠો ત્યારે થોડું વોક કરવાનું રાખવું જોઈએ.\nગર્ભ હોય એ દિવસો દરમિયાન ઉઠીને તરત જ કામમાં વળગી જશો તો શરીર થાક્યાનો અનુભવ થશે. તો આ સમયમાં ધીમે-ધીમે કામની શરૂઆત કરો.\nજો સવારે ઉઠ્યા બાદ તરત જ ચક્કર આવવા લાગે તો પથારીમાં ફરીથી રીલેક્ષ થઈને સુઈ જવું.\nખોરાકમાં ખાસ તેલવાળું કે તીખું ખાવાનું ઓછું રાખવું.\nએસીડીટી, ઉલ્ટી, અપચાની સમસ્યા હોય તો થોડું અજમાનું સેવન કરવાનું રાખવું જોઈએ.\nઆ મુદ્દાઓ ખાસ એવા છે, જેને ખાસ નોંધીને યાદ રાખવા જેવા છે. સુપર મોમ બનવા માટે પહેલા તો ખુદનું ધ્યાન રાખવું જરૂરી છે અંતે બાળકને સાચવીને તેને કાળજીપૂર્વક ઉછેર કરવો જોઈએ. આમ જોઈએ તો બાળકનું બાળપણ સરસ વીતે તેનું ખાસ ધ્યાન રાખવું જોઈએ. કારણકે, જીવનમાં બાળપણથી વિશેષ કોઈ સમય અગત્યનો નથી.


viral-video-shows-how-you-can-use-maggi-to-fix-your-broken-washbasin – News18 Gujarati\nઆવો જુગાડ! તૂટેલા વોશબેસિનને મેગી ભરી કર્યુ રિપેર\nઆ વાયરલ વીડિયોમાં એક માણસ મેગીથી તેના ઘરમાં એક તૂટેલુ વોશબેસિન જોડી રહ્યો છે.\nLast Updated : May 16, 2019, 12:11 IST\nકેટલાક લોકો કોઈપણ ખરાબ કામને સુધારવા માટે જુગાડનો ઉપાય કરે છે. ક્યારેક તેનું કામ વધુ ખરાબ થાય છે, પરંતુ કેટલીક વાર તો એવું થાય છે કે મિસાલ બની જાય છે. આવો જ જુગાડનો એક વીડિયો વાયરલ થયો છે. આજકાલ ભાગ્યે જ કોઈ એવું હશે જે મેગી ખાતું ન હોય. ભોજનમાં ઝડપથી કંઇક બનાવવું હોય, તો સૌ પ્રથમ તો મેગીનું નામ જ ધ્યાનમાં આવે છે. પરંતુ ક્યારેક તમે વિચાર્યું છે કે મેગી અન્ય કામમાં પણ આવી શકે છે, નહીં ને તો જાણો અહીં.\nસોશિયલ મીડિયા પર એક વીડિયો વાયરલ થઇ રહ્યો છે, જેમાં એક માણ મેગી થી એવું કામ કરી રહ્યો છે કે તમે સપનામાં પણ વિચાર્યુ નહીં હોય, વાયરલ થઇ રહેલા આ વીડિયોમાં આ વ્યક્તિ નૂડલ્સ સાથે તેમના ઘરનું તૂટેલું વોશબેસિન જોડી રહ્યો છે.\nએટલું જ નહીં, તે તેના માટે રાંધેલી મેગી નહીં પરંતુ કાચી મેગીનો ઉપયોગ કરે છે. આ વાયરલ વીડિયો બતાવે છે કે વોશબેસિનનો આગળનો ભાગ સંપૂર્ણપણે તૂટી ગયો છે. આ તૂટેલા ભાગમાં માણસ મેગી ભરે છે. ત્યારબાદ તેમાં મસાલા અને ગુંદર જેવું કંઈક મૂકે છે.\nત્યારબાદ તે કાપીને વોશબેસિનનો આકાર આપે છે અને બરાબર સમા બનાવે છે. બાદમાં તેને પૂરી રીતે વોશબેસિનના તૂટેલા ભાગને યોગ્ય રીતે સાફ કરીને સરખું કરે છે. ત્યારબાદ તેમા વ્હાઇટ પેઇન્ટ કરે છે. પેઇન્ટ કર્યા બાદ એવું લાગતું નથી કે વોશ બેસિન પહેલા તૂટી ગયું હશે.\nવીડિયોને મારિયા ફર્નાન્ડીઝ ઇન્ટિરિયરએ ઇન્સ્ટાગ્રામ પર શેર કર્યો હતો, ત્યારબાદ ટ્વિટર પર શેર કર્યો.\n— ♀ (@riamichaelss) May 14, 2019\nઆ વીડિયોમાં અલગ-અલગ ટિપ્પણીઓ આવી રહી છે. આમાં, એક મહિલાએ પૂછ્યું છે કે શા માટે તેને મેગી સાથે મસાલા ઉમેર્યા. એક યૂઝરે પણ કહ્યું છે કે જો તેને સિંક પકડી લીધી તો તે તૂટી જશે. એક યૂઝરે કહ્યુ કે તેમા તો કીડીઓ આવી જશે.\nFirst published: May 16, 2019, 12:06 IST\nTags: Ajab Gajab, Junk Food, OMG, વાયરલ વીડિયો


જુનાગઢ: વિલિંગ ડેમે જીવની પરવાહ વિના યુવાનો લગાવી રહ્યા છે મોતની છલાંગ\nHome > ગુજરાત > જુનાગઢ: વિલિંગ ડેમે જીવની પરવાહ વિના યુવાનો લગાવી રહ્યા છે મોતની છલાંગ\nBY Connect Gujarat2 Aug 2019 10:29 AM GMT\nConnect Gujarat2 Aug 2019 10:29 AM GMT\nહાલ લોકો ચોમાસાને લઈ વરસાદમાં જળાસયો અને ધોધ માં નાહવા જતા હોય છે. ત્યારે જૂનાગઢના વિલિંગ્ડેમે યુવાનો મોતની છલાંગ લગાવતા હોય તેવો વિડિઓ સામે આવ્યો છે.\nહાલ આપ જે દ્રષ્યો જોઈ રહ્યા છો આ દ્રષ્યો છે જૂનાગઢ ના વિલિંગ ડેમના. જ્યાં યુવાનો તેમની જિંદગીની પરવાહ વિના મોતની જોખમી છલાંગ લગાવી રહ્યા છે. ત્યારે સવાલ તે પણ પેદા થાય છે કે શું તંત્રને આ વાત ખબર નથી કે પછી કોઈ મોટી દુર્ઘટના બને પછી તંત્ર જાગશે?\nઆ પેહલા પણ ઘણી વાર આવી મોતની છલાંગ થી દુર્ઘટનાઓ પણ બનવા પામી છે અને ડેમ માં મગરો હોવા છતાં લોકો તેમના જીવ જોખમમાં નાંખીને મોતની છલાંગ લગાવી રહ્યા છે. આવી ઘટનાઓ બનવા પછી પણ તંત્ર બંધ આંખે હોઈ તેવું દેખાય રહ્યું છે અને ડેમ પર cctv કેમેરા પણ લગાવા માં આવ્યા છે. તો પણ કોઈ કાર્યવાહી નહીં તો રહી વાત સલામતીની કે પોલીસનો પણ નથી ડેમ પર કોઈ દેખ રેખ તો શું કોઈ મોટી ઘટના બને પછી તંત્ર જાગસે તેવા સવાલ હાલ ઉઠી રહ્યા છે.\nહાલતો મોતની છલાંગનો વિડિઓ હાલ સોશ્યિલ મીડિયા પર ખુબજ વાયરલ થઈ રહ્યો છે, શું આ એહવાલ થી કોઈ કાર્યવાહી થશે કે પછી આવીજ રીતે લોકો મોતની છલાંગ લગાવતા રહેશે તે હવે જોવાનું રહ્યું.


Today's rain forecast in Ahmedabad|અમદાવાદમાં આજે બપોર પછી 30થી 50 કિલોમીટરની ઝડપે પવન ફૂંકાવાની અને ગાજવીજ સાથે વરસાદી ઝાપટાંની આગાહી\nToday's rain forecast in Ahmedabad\nહવામાન / અમદાવાદમાં આજે બપોર પછી 30થી 50 કિલોમીટરની ઝડપે પવન ફૂંકાવાની અને ગાજવીજ સાથે વરસાદી ઝાપટાંની આગાહી\nApr 16, 2019, 12:21 PM IST\nધૂળની ડમરી ઊડતાં વિઝિબિલિટી ઘટશે\nઅમદાવાદ: વેસ્ટર્ન ડિસ્ટર્બન્સ અને અપર એર સાયકોલનિક સરક્યુલેશનથી સોમવારે અમદાવાદમાં ગરમીનો પારો 3.7 ડિગ્રી ગગડીને 38.5 ડિગ્રી થયો હતો. બપોર પછી ધૂળિયા વાતાવરણને કારણે બફારો વધ્યો હતો. આગામી 24 કલાક દરમિયાન અમદાવાદમાં વાદળિયા વાતાવરણ વચ્ચે બપોર પછી 30થી 50 કિલોમીટરની ઝડપે પવન અને ગાજવીજ સાથે વરસાદની શક્યતા હવામાન વિશેષજ્ઞે વ્યક્ત કરી છે.\nહવામાન નિષ્ણાત અંકિત પટેલ જણાવે છે કે, મંગળવારે અમદાવાદ અને આસપાસનાં વિસ્તારમાં વાદળિયા વાતાવરણ સાથે વાતાવરણમાં ઠંડક વધશે. બપોર પછી 30થી 50 કિ.મી.ની ઝડપે પવન ફૂંકાવા સાથે વરસાદી ઝાપટા પડી શકે છે. ત્યારબાદ બે દિવસ ગરમીથી થોડી ઘણી રાહત મળવાના સંકેત છે.\nસોમવારે બપોર પછી ધૂળની ડમરી ઊડી હતી અને વાતાવરણ દિવસભર વાદળછાયું રહ્યું હતું. શહેરમાં કેટલાક સ્થળોએ ડમરીને કારણે વિઝિબિલિટીમાં થોડો ઘણો ઘટાડો પણ જોવા મળ્યો હતો. શનિવારથી ફરીથી અમદાવાદ સહિત રાજ્યમાં ગરમીનું પ્રમાણ વધશે.\nસવાર પછી તાપમાનમાં ઘટાડો\nસમય રવિવાર સોમવાર\n8.3 30.2 31\n11.3 38 36.4\n2.3 41.2 37.6\n5.3 40.4 37


દરેક વસ્તુ પ્રત્યેનું સકારાત્મક મન તમને સુખી જીવન આપશે. - અનામિક - અવતરણ પીડિયા\nઆશા અમને ચાલુ રાખે છે. તે આપણને પ્રતિકૂળતાના સમયમાં પણ આગળ જોવાની શક્તિ આપે છે. જીવનમાં, વસ્તુઓ હંમેશાં યોજના પ્રમાણે ચાલતી નથી. બધા માર્ગોમાં વિચલનો હશે પરંતુ આપણે હજી પણ સ્થિર રહેવાની જરૂર છે અને તે બધી બાબતોને અવરોધી બનાવવામાં આવે છે જે અવરોધ રૂપે આવે છે.\nઆપણે ઉદાસીન થવું જોઈએ નહીં કે એવું અનુભવવું ન જોઈએ કે જે બધું ખોટું છે તે આપણું એકલું થઈ રહ્યું છે. આસપાસ જુઓ. દરેકની સમસ્યાઓનો પોતાનો હિસ્સો હોય છે. પરંતુ જીવન તેમના દ્વારા વadકિંગ અને હજી આનંદ શોધવા વિશે છે.\nસુખી અને સંતોષપૂર્ણ જીવન જીવવા માટે, આપણું સકારાત્મક મન હોવું જરૂરી છે. તે આપણને આગળ જોવાની પ્રેરણા આપે છે અને એવી વસ્તુઓ પણ કરે છે કે જેની આપણે કલ્પના ન કરી હોય.\nહિંમત, પ્રેરણા અને સારું કરવા માટેનું હૃદય આપણા માટે એવી કલ્પનાઓ લાવી શકે છે જે કલ્પનાથી પરની નથી. જ્યારે આપણે કંટાળી ગયેલું અનુભવીએ છીએ, ત્યારે હંમેશાં સકારાત્મક વિચારો અને સકારાત્મક લોકો સાથે પોતાને ઘેરી લેવું હંમેશાં ફાયદાકારક છે.\nતેઓ આપણી મુશ્કેલીઓનો સામનો કરવા પ્રેરણા આપે છે. ભલે આપણને આજુબાજુના બીજા ન મળે, પણ આપણે આપણી મુશ્કેલીઓનો સામનો કરવા માટે તાકાત લેવી જ જોઇએ. સમય જતાં, આ શક્તિ વધે છે અને અમને વધુ નિશ્ચિત વ્યક્તિ બનાવે છે.\nજો આપણી પાસે સકારાત્મક મન છે અને વસ્તુઓની હકારાત્મક બાજુઓ વધુ જોવાનું શીખો, તો સુખ સરળતાથી આપણો માર્ગ સુનિશ્ચિત કરે છે. આપણી પાસે જે છે તેના માટે આપણે પ્રશંસા કરવા અને કૃતજ્. થવાનું શીખીશું. આપણે વસ્તુઓનું વધુ મૂલ્ય કરીએ છીએ અને તેનો વધુ પ્રિયતાથી આનંદ કરીએ છીએ અને આનંદ ઘણા ગણો વધે છે. આમ, આપણે આપણી જાતને જોઈએ છીએ સુખી અને જીવનમાં સંતુષ્ટ.\nહેપીઅર લાઇફ ક્વોટ્સ\nસકારાત્મક મન ભાવ\nસકારાત્મક માઇન્ડસેટ ભાવ\nકોઈ માટે બદલાશો નહીં. તમે કોણ છો તેના માટે લોકો તમને પ્રેમ કરશે, અથવા તમારે તમારા જીવનમાં તેની જરૂર નથી. અનામિક\nજીવનનો એક ખૂબ જ મહત્વપૂર્ણ પાઠ એ છે કે આપણે હંમેશાં પોતાનું જીવન જીવવું જોઈએ. ના સ્થાપક…\nવધારે પડતું વિચાર કરવાથી જ તમારી ખુશીનો ભોગ બને છે. તે કરશો નહીં. અનામિક\nવધારે પડતું વિચાર કરવાથી જ તમારી ખુશીનો ભોગ બને છે. તે કરશો નહીં. - અનામિક સંબંધિત અવતરણો:\nરીઅલ લાઇફમાં સોશિયલ મીડિયા કરતા વધુ સારા બનો. અનામિક\nઆપણી પે generationી એક સોશિયલ મીડિયાની વ્યસનવાળી પે generationી છે. આપણામાંના મોટા ભાગના વર્ચુઅલ જગતને…\nબીજાના જીવનમાં નરમાશથી ચાલો. બધા જખમો દેખાતા નથી. અનામિક\nઆપણે કોઈ વ્યક્તિને હંમેશાં ખુશ અને હસતાં જોઈ શકીએ છીએ, પરંતુ તેનો અર્થ એ નથી કે તે અથવા…


શુ તમારા રસોડામા પણ ઝેર તો નથી રંધાય રહ્યુ ને, જાણો હકીકત તમારી માન્યતાઓ પણ બદલાઈ જાશે... - જાણવા જેવું.કોમ\nHome / Uncategorized / શુ તમારા રસોડામા પણ ઝેર તો નથી રંધાય રહ્યુ ને, જાણો હકીકત તમારી માન્યતાઓ પણ બદલાઈ જાશે…\nશુ તમારા રસોડામા પણ ઝેર તો નથી રંધાય રહ્યુ ને, જાણો હકીકત તમારી માન્યતાઓ પણ બદલાઈ જાશે…\nએલ્યુમિનિયમ ના વાસણો મા ના બનાવવી જોઈએ રસોઈ…\nએલ્યુમીનીયમ ના વાસણો મોટેભાગે બધા જ ઘર મા જોવા મળે છે. પણ કદાચ તમે આ નહિ જાણતા હશો કે આ વાસણો મા બનાવવા મા આવતી રસોઈ આપણા શરીર માટે ઝેર સમાન છે. જો તમે પણ એલ્યુમિનિયમ ના વાસણો મા જમવાનું બનાવો છો તો આ આર્ટીકલ જરૂર થી વાંચો. કારણ કે રસોઈ બનાવવા માટે એલ્યુમિનિયમ ના વાસણો ના ઉપયોગ તમારી સાથે-સાથે તમારા બાળકો ના શારીરિક અને માનસિક વિકાસ અટકે છે.\nતે વાસણમા બનાવવા મા આવતો ખોરાક ખાવા થી બાળકોનું IQ લેવલ મા ઘટાડો આવે છે. તેમાં ઉપલબ્ધ કેડમિયમ બાળક માટે ન્યુરોટોક્સિક છે જેનાથી કીડની ને નુંકશાન કરે છે. ભારતભર મા મોટેભાગે દરેક ઘરો મા એલ્યુમિનિયમ ના વાસણો નો ઉપયોગ સામાન્ય રીતે થઇ ગયો છે પણ તેમાં પકવવા મા આવતો ખોરાક આપણા સ્વાસ્થ્ય માટે ખુબ જ નુકશાનકારક છે.\nજયારે પણ એલ્યુમિનિયમ ના વાસણો મા જમવાનું બનાવવામાં આવે ત્યારે તે એલ્યુમિનિયમ ને અવશોષિત કરે છે અને તે જમવામાં ભળે છે. તે લોહી સાથે ભળી શરીર ના અંગો મા પ્રસરે છે જેના લીધે સ્વાસ્થ્ય સંબંધી સમસ્યાઓ ઉત્તપન્ન થાય છે. તેમાં રહેલ આયોન્સ મગજ ને ખુબજ નુકશાન પોહચાડે છે. તેમાં બનાવેલો ખોરાક ખાવા થી મગજ થી લગતી ગંભીર બીમારીઓ થવાની સંભાવના પેદા કરે છે.\nએક સંશોધન બાદ જાણવા મળ્યું છે કે એલ્યુમિનિયમ ના વાસણ સ્ક્રેપ ધાતુ માંથી બનેલા હોય છે. આ સ્ક્રેપ ધાતુ ઓટો કોમ્પ્યુટર થી બનતા પાર્ટ્સ મા ઉપયોગ થાય છે અને જે સ્વાસ્થ્ય માટે ખુબ જ નુંકશાનકારક છે. એલ્યુમિનિયમ ના વાસણો નર્વસ સિસ્ટમ એટલે કે તંત્રિકા તંત્ર પર બહુજ ખરાબ અસર પાડે છે. જે આ અલ્ઝાઈમર થવાનું સૌથી મોટું કારણ છે. આ પ્રકાર ના રોગો થી બચવા આ એલ્યુમિનિયમના વાસણો નો ઉપયોગ ટાળો.\nદોસ્તો તમને આ નવીનતમ લાગશે કે આ વાસણો મા બનાવેલ ભોજન ખાવા થી ઉદાસીનતા અને નીરસતા જન્મે છે તેમજ થાક નો અનુભવ થયા કરે છે. જો તમને પણ આવી પરેશાની થતી હોય તો એકવાર જરૂર થી મેડીકલ ચેકપ કરાવવો જોઈએ અને જો તેનું પરિણામ આ વાસણો નો ઉપયોગ આવે તો બને તેટલું વેહલા આ વાસણો નો ઉપયોગ બંધ કરી દો.\nઆ વાસણો ઓસ્ટિયોપોરોસિસ ને ઉત્તપન્ન કરી હાડકા ના વિકાસ ને અટકાવે છે. જેના લીધે સાવ નાની વયે પણ યુવાન યુવતીઓ ના હાડકા સામાન્ય કરતા નબળા હોય છે. આ કીડની ઉપર પણ ખરાબ અસર પાડે છે તેમજ જો વધુ ઉપયોગ મા લેવાય તો તે મોટા આંતરડા, કેન્સર અને રક્ત પર પણ વિપરીત અસર કરે છે.\nઆ એક ભારે ધાતુ છે જે ઉત્સર્જન તંત્ર ને પચાવવામા અને શરીર ની બહાર કાઢવામા વિફળ થાય છે. માટે જો ઘણા સમય થી આ વાસણ મા પકાવેલુ ભોજન ખાવાથી આ ધાતુ શરીર મા રહેલ લીવર અને તંત્રિકા તંત્ર મા ભળી જાય છે અને આ અવસ્થા શરીરને ઘણી ગંભીર રોગો થી ઘેરી શકે છે. તે માનવ મગજ ના કોષો નો વિકાસ અટકાવે છે. તેનું મુખ્ય લક્ષણ છે પેટ મા થતો દુખાવો.\nએલ્યુમિનિયમ ના વાસણ કરતા લોખંડ કે માટી ના વાસણ મા ભોજન બનાવવું જોઈએ. જેટલું શક્ય હોય તેટલું આ એલ્યુમિનિયમ ના વાસણ નો ત્યાગ કરો જેથી તમારું શરીર સ્વસ્થ બને અને આનાથી આમંત્રિત રોગો થી બચી શકાય તેમજ એક સ્વસ્થ અને ખુશહાલી ભર્યું જીવન જીવી શકાય.\nઆ વાંચવા પછી કોઈ પણ માતા પિતા કદાપી ગર્ભપાત કરાવશે નહિ - 34,368 views\nહવે ફટાફટ ડાઉનલોડ કરો યૂટ્યુબ ના વીડિયો - 27,881 views\nપાપડ ખાતા પહેલા અચૂક વાચવા જેવું - 23,073 views\nવાંચજો મિત્રો…2થી3મિનીટ જ લાગશે - 23,038 views\nટૂથપેસ્ટ ખરીદવા પેહલા ધ્યાન રાખવા જેવી વાત - 19,677 views\nઅત્યારે આજકાલની વ્યસ્ત જીવન અને ખોટુ ખાનપાનની ટેવના કારણે એ...


ગુજરાતમાં કોરોનાને ફેલાતો અટકાવવા લોકલ ટ્રાન્સમિશન પર વહીવટી તંત્રનું ફોક્સ – Samkaleen\nગુજરાતમાં કોરોનાને ફેલાતો અટકાવવા લોકલ ટ્રાન્સમિશન પર વહીવટી તંત્રનું ફોક્સ\nગુજરાતમાં લોકડાઉનની સ્થિતિ વચ્ચે વકરી રહેલા કોરોનાને નાથવા લોકલ ટ્રાન્સમિશન પર સરકારી તત્રં ફોકસ કર્યુ છે. મહાનગરોમાંથી ગ્રામીણ વિસ્તારમાં કોરોના પ્રસરે તો ભયજનક સ્થિતિનું નિર્માણ થયું છે. આ ભયના ઓથાર હેઠળ રાય સરકારના વહીવટીતંત્રએ લોકલ ટ્રાન્સનીશનને રોકવા એડીથી ચોટીનું જોર લગાવી રહી છે.\nગ્રામ્ય વિસ્તારમાં કોરોનાને લઈ સરપંચને વિશેષ સત્તાઓ આપવામાં આવી છે. ગ્રામ્ય વિસ્તારમાં સ્થળાંતર કરીને આવેલા લોકોને લોકડાઉનનો કડક અમલ કરાવવામાં આવે તેવી તાકીદ કરવામાં આવી છે. ગ્રામીણ જનજીવનને અસર ન થાય તે માટે ગ્રામીણ વિસ્તારમાં સવારે સાતથી દસ ખોલવાની મંજૂરી આપવામાં આવી છે. આ સિવાય દૂધની ડેરી, કરિયાણાની દુકાન, દવાની દુકાનોને આંશિક સમય ખુલ્લી રાખવામાં આવે તેવી તૈયારીઓ અને અમલ થઈ રહ્યો છે.\nરાજ્યમાં લોકલ ટ્રાન્સમીશન અટકાવવા માટે લોકડાઉન એકમાત્ર ઈલાજ છે. આ લોકડાઉનમાં લોકો જુદા જુદા પ્રયોગ કરીને બહાર નીકળે છે. તેની સામે કડક પગલાં લેવામાં આવી રહ્યા છે. રાયના ડીજીપી શિવાનદં ઝાએ જણાવ્યું હતું કે, ખિસ્સામાં બે ટમેટા નાખીને રખડવા નીકળવા લોકો સામે કડક કાર્યવાહી કરવામાં આવી રહી છે.\nલોકડાઉનનો ભગં કરનાર સામે કલમ 144, 188 અને એપીડેમિક એકટની વિવિધ કલમોના ભંગની કાર્યવાહી કરવાના આદેશ આપવામાં આવ્યા છે. રાયમાં લોકલ ટ્રાન્સમિશન અટકાવવા શામ-દામ-ભેદ અને દડં સુધીના પગલાં લેવા વહીવટીતત્રં તૈયાર છે.\nAuthor samkaleen_adminPosted on March 31, 2020 Categories Gujarat\nPrevious Previous post: લોકડાઉનની એક કથા આવી પણ : 8 મહિનો ગર્ભ ધરાવતી મહિલા પતિ સાથે 200 કિમી ચાલીને ગામ પહોંચી\nNext Next post: એક વર્ષમાં જ આ અભિનેતાના લગ્ન ભંગાણને આરે પહોંચી ગયા


WhatsAppમાં ટૂંક સમયમાં નવુ ફીચર આવશેઃ ડાર્ક મોડ નામના આ ફીચરથી મોબાઇલની બેટરી ઓછી વપરાશે\nનવી દિલ્હી: WhatsAppની નવી અપડેટ્સ અને નવા ફીચર વિશે જાણકારી રાખતા WABetaInfoએ ટ્વિટર પર ડાર્ક મોડ કોન્સેપ્ટની ઈમેજના સ્ક્રીન શોટ પોસ્ટ કર્યા છે. જો કે અગાઉ પણ ડાર્ક મોડની તસવીર સામે આવી હતી. મેસેજિંગ એપનું આ નવું ફીચર વોટ્સએપ ચેટના બેકગ્રાઉન્ડને ડાર્ક કરશે. આ ફીચર YouTube, Twitter, Google Maps અને અન્ય એપ પર ઉપલબ્ધ ડાર્ડ મોડ જેવું જ હશે.\nયૂઝર્સ જરૂર પ્રમાણે મેન્યુઅલી આ ફીચરમાં ફેરફાર કરી શકે છે. તો અન્ય એક રિપોર્ટમાં દાવો કરવામાં આવ્યો છે કે, વોટ્સએપ એક ઓપ્શન આપશે જેથી યૂઝર્સના સેટ કરેલા ટાઈમ પર ડાર્ક મોડ આપોઆપ એક્ટિવેટ થઈ જશે. જો કે, વોટ્સએપે આ વિષે સત્તાવાર રીતે કોઈ જ માહિતી આપી નથી. ડાર્ક મોડ હાલ તો બાય ડિફોલ્ટ સિસ્ટમનો ભાગ બન્યું છે. આ લેટેસ્ટ એન્ડ્રોઈડ 9.0 પાઈ ઓપરેટિંગ સિસ્ટમનું મહત્વનું ફીચર છે. જો યૂઝર ઓછી લાઈટ હોય તેવી સ્થિતિમાં ફોનનો ઉપયોગ કરતા હોય તો આ ફીચર ઘણું કામનું છે.\nરિપોર્ટ મુજબ આ ફીચરથી સ્માર્ટફોનની બેટરી લાઈફ વધી જાય છે. ગૂગલે અગાઉ કહ્યું હતું કે ડાર્ક મોડમાં 43 ટકા બેટરી ઓછી ખર્ચાય છે જેથી બેટરી લાઈફ વધે છે.


ઓરાઈમોની આ સસ્તી વોચમાં છે પ્રીમિયમ સ્માર્ટવોચ જેવાં એડવાન્સ ફીચર્સ,6સ્પોર્ટ મોડ સપોર્ટ કરે છે | Oraimo Temp 1S (OSW 11) Smartwatch|This Affordable Watch From Oraimo Has Advanced Features Like Premium Smartwatches, Supports6Sports Modes. - Divya Bhaskar\nફર્સ્ટ ઓપિનિયન:ઓરાઈમોની આ સસ્તી વોચમાં છે પ્રીમિયમ સ્માર્ટવોચ જેવાં એડવાન્સ ફીચર્સ,6સ્પોર્ટ મોડ સપોર્ટ કરે છે\nવોચમાં 200mAhની બેટરી છે અને તેમાં પાવર સેવિંગ ટેક્નોલોજીનો ઉપયોગ કરવામાં આવ્યો છે\nવોચમાં 1.3 ઈંચની HD IPS ડિસ્પ્લે છે\nસ્માર્ટ ગેજેટ મેકર ઓરાઈમોએ કેટલાક દિવસ પહેલાં જ તેની લેટેસ્ટ સ્માર્ટવોચ ટેમ્પો 1S લોન્ચ કરી હતી. તેની કિંમત 2300 રૂપિયા કરતાં પણ ઓછી છે. અર્થાત કંપનીએ તેને એવા યુઝર્સ માટે ડિઝાઈન કરી છે જે ઓછી કિંમતમાં એડવાન્સ ફીચર્સથી સજ્જ વોચની શોધમાં હોય.\nવોચમાં પ્રીમિયમ સ્માર્ટવોચમાં મળતાં તમામ ફીચર્સ મળે છે. તેમાં હાર્ટ રેટ મોનિટર, પેડોમીટર અને વોટર રેઝિસ્ટન્સ સામેલ છે. ખાસ વાત એ છે કે કંપની આ વોચ સાથે વૉરન્ટી પણ આપી રહી છે. ચો ચાલો ફર્સ્ટ ઓપિનિયનથી જાણીએ ઓરાઈમોની આ વોચમાં શું નવું છે, તેના કયા ખાસ ફીચર્સ ધરાવે છે.\nઓરાઈમો ટેમ્પો 1S: કેટલી કિંમત છે\nવોચની MRP 3499 રૂપિયા છે. પરંતુ તેની ખરીદી 2299 રૂપિયામાં કરી શકાય છે. ફ્લિપકાર્ટ પરથી વોચની ખરીદી પર કેટલીક ઓફર્સનો લાભ પણ મળે છે.\nઓરાઈમો ટેમ્પો 1S: સ્માર્ટવોચની ખાસિયતો\nડિસ્પ્લે: વોચમાં 1.3 ઈંચની HD IPS ડિસ્પ્લે છે. તે ટચ સપોર્ટ કરે છે. ડિસ્પ્લેની બ્રાઈટનેસ એડ્જસ્ટ કરી શકાય છે. આ વોચમાં માત્ર3વોચ ફેસ સેટ મળે છે. જોકે અન્ય કંપનીઓની વોચમાં કસ્ટમાઈઝ વોચ ફેસિઝની સુવિધા મળે છે.\nબેટરી: વોચમાં 200mAhની બેટરી છે અને તેમાં પાવર સેવિંગ ટેક્નોલોજીનો ઉપયોગ કરવામાં આવ્યો છે. કંપનીનો દાવો છે કે તે ફુલ ચાર્જમાં 20 દિવસનું બેટરી બેકઅપ આપે છે. વોચમાં USB ડાયરેક્ટ ચાર્જ સપોર્ટ મળે છે. ચાર્જ કરવા માટે તેની સ્ટ્રિપ રિમૂવ કરવાની રહેશે.\nહેલ્થ-સ્પોર્ટ મોડ: વોચમાં6સ્પોર્ટ્સ મોડ મળે છે. તેમાં રનિંગ, જંપ રોપ, પિંગ પોંગ, રાઈડિંગ, બેડમિન્ટન અને ટેનિસ સામેલ છે. આ સિવાય વોચમાં વેધર, પેડોમીટર, હાર્ટ રેટ મોનિટર, 24/7 એક્ટિવિટી એન્ડ સ્લીપ ટ્રેકિંગ, કેલરી ડિસ્ટન્સ ટ્રેકિંગ સહિત ઓન સ્ક્રીન નોટિફિકેશન (ફેસબુક/વ્હોટ્સએપ/ઈન્સ્ટાગ્રામ)નો સપોર્ટ મળે છે. સ્માર્ટફોન કનેક્ટિવિટી માટે એક ખાસ એપ ડાઉનલોડ કરવાની રહેશે. વોચ એન્ડ્રોઈડ 4.4 અને iOS 8.0 અને તેની ઉપરના OS વર્ઝન સાથે કમ્પેટિબલ છે.\nએપલના ફોલ્ડેબલ આઈફોન: ચીનની ફોક્સકોન ફેક્ટરીમાં બંને પ્રોટોટાઈપ ફોલ્ડેબલ આઈફોન તૈયાર, રિપોર્ટમાં દાવો- બંનેનું સફળ ટેસ્ટિંગ થયું


ટેક્સટાઇલ પ્રોડક્ટ્સની કસ્ટમ્સ ડ્યૂટી બમણી - NGS Business\nટેક્સટાઇલ પ્રોડક્ટ્સની કસ્ટમ્સ ડ્યૂટી બમણી-અન્ય-ઉદ્યોગવાર સમાચાર-Economic Times Gujarati\nટેક્સટાઇલ પ્રોડક્ટ્સની કસ્ટમ્સ ડ્યૂટી બમણી\n8 Aug 2018, 1408 hrs IST, ET Bureau\nનવી દિલ્હી:ભારતે 328 ટેક્સટાઇલ પ્રોડક્ટ્સ પર બેઝિક કસ્ટમ્સ ડ્યૂટી 10 ટકાથી વધારી 20 ટકા કરી છે. સરકારે સ્થાનિક ઉત્પાદકોને સસ્તી આયાત સામે રક્ષણ આપવા આ પગલું લીધું છે. હવે પડદા, ટેબલ ક્લોથ, શાલ, મફલર્સ, સ્કાર્ફ સહિતની ચીજો પર ઊંચા ટેરિફ લાગશે.\nરાજ્યકક્ષાના નાણાપ્રધાન પોન રાધાક્રિષ્નને મંગળવારે ટેક્સટાઇલ પ્રોડક્ટ્સની બેઝિક કસ્ટમ્સ ડ્યૂટીમાં વધારો કરવાનું નોટિફિકેશન લોકસભામાં રજૂ કર્યું હતું. ટેક્સટાઇલ પ્રોડક્ટ્સમાં વૃદ્ધિનો આ બીજો તબક્કો છે. સરકારે ગયા મહિને જેકેટ્સ, સુટ્સ, કાર્પેટ્સ સહિતની 50 ટેક્સટાઇલ પ્રોડક્ટ્સ પરની આયાત જકાત બમણી વૃદ્ધિ સાથે 20 ટકા કરી હતી.\nસરકારે સ્થાનિક ઉત્પાદકોની સ્પર્ધાત્મકતા વધારવા બજેટમાં ટેલિકોમ, ફ્રૂટ જ્યુસિસ, વોચ સહિતની ચીજોના આયાત ટેરિફમાં વધારો કર્યો હતો. તાજેતરના નોટિફિકેશનને પગલે કસ્ટમ્સ, એક્ટ, 1962ની કલમ 159 હેઠળ 328 ટેક્સટાઇલ પ્રોડક્ટ્સની કસ્ટમ્સ ડ્યૂટીનો દર 10 ટકાથી વધીને 20 ટકા થશે.\nડ્યૂટીમાં વધારો થવાથી સ્થાનિક ટેક્સટાઇલ ઉદ્યોગને સસ્તી આયાત સામે રક્ષણ મળશે. ઉલ્લેખનીય છે કે, ટેક્સટાઇલ ઉદ્યોગ 10 કરોડ લોકોને રોજગારી પૂરી પાડે છે. ભારતે 2017-’18માં 47.2 કરોડના કોટન ફેબ્રિક્સ અને તેની પ્રોડક્ટ્સ આયાત કરી હતી, જે 27 ટકા વૃદ્ધિ દર્શાવે છે. ઉલ્લેખનીય છે કે, 2017-’18માં રેડીમેડ ગાર્મેન્ટ્સની આયાત 21.6 ટકા વધીને 35.1 કરોડ ડોલર થઈ છે.\nમેનમેડ યાર્ન, ફેબ્રિક અને મેડઅપ્સની આયાત 18 ટકાની વૃદ્ધિ સાથે 1.9 અબજ ડોલરે પહોંચી છે. ભારતે 2017-’18માં 8.5 અબજ ડોલરના કોટન ગાર્મેન્ટ્સ અને એક્સેસરીઝની નિકાસ કરી હતી. ચાલુ વર્ષે કોટન ફેબ્રિક અને મેડઅપ્સની નિકાસ 5.48 અબજ ડોલર રહી છે. મેનમેડ યાર્ન, ફેબ્રિક, મેડ અપ્સ અને ગાર્મેન્ટ્સની નિકાસ 9.6 અબજ ડોલર થઈ હતી.


નાણામંત્રી નિર્મલા સીતારમણ, બેંકોના વડાઓ સાથે મુંબઈની બે દિવસીય મુલાકાતે આજથી સમીક્ષા બેઠક - ChiniMandi\nHome Gujarati Business news in Gujarati નાણામંત્રી નિર્મલા સીતારમણ, બેંકોના વડાઓ સાથે મુંબઈની બે દિવસીય મુલાકાતે આજથી સમીક્ષા...\nનાણામંત્રી નિર્મલા સીતારમણ, બેંકોના વડાઓ સાથે મુંબઈની બે દિવસીય મુલાકાતે આજથી સમીક્ષા બેઠક\nકેન્દ્રીય નાણામંત્રી નિર્મલા સીતારમણ મંગળવારથી દેશની આર્થિક રાજધાની મુંબઈની બે દિવસીય મુલાકાતે આવશે. આ દરમિયાન તે મુખ્ય હિસ્સેદારોને મળશે. સીતારમણની ઓફિસ દ્વારા જારી કરવામાં આવેલા ટ્વિટ મુજબ, તેમના દિવસની શરૂઆત બાંદ્રા કુર્લા કોમ્પ્લેક્સના બિઝનેસ સેન્ટર પર આવકવેરા અધિકારીઓ સાથે બેઠકથી થશે.\nઆ પછી, કેન્દ્રીય નાણામંત્રી નિર્મલા સીતારમણ પરોક્ષ કર મુદ્દે ગુડ્સ એન્ડ સર્વિસ ટેક્સ અને કસ્ટમ્સ વિભાગના અધિકારીઓ સાથે બેઠક કરશે. કોન્ફેડરેશન ઓફ ઇન્ડિયન ઇન્ડસ્ટ્રી (CII) દ્વારા આયોજિત બેઠકમાં નાણામંત્રી ઉદ્યોગપતિઓ સાથે પણ બેઠક કરશે. રોગચાળો ફેલાયા બાદ નાણામંત્રીની આ પ્રથમ મુંબઈ મુલાકાત હશે.\nઅર્થતંત્રની પુન:પ્રાપ્તિની ગતિ\nતેમની મુલાકાત એવા સમયે થઈ રહી છે જ્યારે સરકારનું ધ્યાન અર્થતંત્રમાં સુધારાની ગતિને વેગ આપવા પર છે. ટ્વીટ મુજબ, બીજા દિવસે નાણામંત્રી જાહેર ક્ષેત્રની બેંકોના વડાઓ સાથે તેમના પ્રદર્શનની સમીક્ષા માટે બેઠક કરશે. આ પછી, તે ઇન્ડિયન બેન્ક્સ એસોસિએશન દ્વારા આયોજિત એક કાર્યક્રમમાં ભાગ લેશે. અધિકારીઓએ જણાવ્યું કે નાણામંત્રી પસંદગીના પત્રકારો સાથે પણ વાતચીત કરશે.\nરાષ્ટ્રીય મુદ્રીકરણ પાઇપલાઇન\nતે જ સમયે, નાણામંત્રીએ સોમવારે એક પત્રકાર પરિષદમાં6લાખ કરોડ રૂપિયાની રાષ્ટ્રીય મુદ્રીકરણ પાઇપલાઇન (NMP) ની જાહેરાત કરી હતી. નાણામંત્રી નિર્મલા સીતારમણે MNP એટલે કે રાષ્ટ્રીય મુદ્રીકરણ પાઇપલાઇન શરૂ કરી છે. આ પ્રસંગે નિર્મલા સીતારમણે કહ્યું કે મિલકતોના મુદ્રીકરણમાં જમીન વેચવાનો સમાવેશ થતો નથી અને તે હાલની મિલકતો (બ્રાઉનફિલ્ડ ગુણધર્મો) ના મુદ્રીકરણ સાથે સંબંધિત છે. આ દ્વારા સરકાર6લાખ કરોડ એકત્ર કરવાની તૈયારી કરી રહી છે.


શેઢીના પુલ પર અકસ્માતમાં બેનાં મોત\nનડિયાદ પંથકના શેઢી નદીના પુલ પર એક આયશર તથા ટ્રક વચ્ચે ગમખ્વાર વાહન અકસ્માત સર્જાયો હતો. જેમાં વાંસદાથી અમદાવાદ તરફ જતી આઇસર આગળ જતી ટ્રકની પાછળ ઘૂસી જતા ર વ્યક્તિના મોત નિપજ્યાં હતા. જેમાં ક્લિનરનું બનાવ સ્થળે મોત નિપજ્યું હતું. જ્યારે ડ્રાયવરને અમદાવાદ સિવિલ હોસ્પિટલમાં ખસેડતા સારવાર દરમ્યાન તેમનું પણ મોત નિપજ્યુ ંહતું. આ બનાવ અંગે નડિયાદ રૃરલ પોલીસ મથકે ફરિયાદ નોંધાઇ છે.\nનડિયાદ પાસેના એરંડિયા ગામ નજીક આઈશર ટ્રક પાછળ ઘૂસી જતાં ડ્રાઈવર-ક્લીનરનાં મોત નીપજ્યાં\nનડિયાદ નજીક આવેલ શેઢી નદીના પુલ નજીક એરંડીયા ગામ આવેલ છે. જ્યાં આજરોજ વહેલી સવારે ગમખ્વાર વાહન અકસ્માત સર્જાયો હતો. જેમાં એક આયશર નં. જીજે-૨૧-ટી-૭૭૯ના ચાલકે પોતાની ગાડી બેફીકરાઇ તથા ગફલતભરી રીતે પૂરઝડપે હંકારી હતી. આયશર વાંસદાથી અમદાવાદ ચાકુ ગોળ ભરીને જઇ રહી હતી. તે આજરોજ વહેલી સવારે જ્યારે એરંડીયા ગામ નજીક પહોંચી ત્યારે ડ્રાયવરની ગફલતતાથી આગળ જતી ટ્રક નં. જીજે-૮-યુ-૩૨૦૩ના પાછળના ભાગે અથડાઇ હતી. જેને કારણે આઇશરમાં બેઠેલ ક્લીનર દિલીપભાઇ સુપાભાઇ પટેલ (ઉં.વ.૩૨,રહે દોલધા(વાંસદા))નું બનાવ સ્થળે કરુણ મોત નિપજ્યુ ંહતું. જ્યારે ડ્રાયવર હરીશભાઇ પટેલ (ઉં.વ.૩૦) રહે દોલધા (વાંસદા)ને ગંભીર ઇજાઓ પહોંચી હતી. આથી તેમને તાત્કાલીક સારવાર અર્થે અમદાવાદની સિવિલ હોસ્પિટલે ખસેડાયા હતા. જ્યાં સારવાર દરમ્યાન તેમનું કરુણ મોત નિપજ્યું હતું. આ બનાવની જાણ નડિયાદ રૃરલ પોલીસ મથકે કરતા પોલીસે બનાવની ફરિયાદ નોંધી વધુ તપાસ હાથ ધરીછે.


સાઉથના આ9સ્ટાર્સ બની ચુક્યા છે સુંદર મહિલા, ચિરંજીવી પરથી તો નજર જ નહિં હટે – Online88Media\nસાઉથના જે સ્ટાર્સની એક્શનના તમે દિવાના છો. જેમની ફાઈટ અને ડાયલોગ સાંભળીને તમે જૂમી ઉઠો છો. શું તમે ક્યારેય તેમને છોકરીઓ બનતા જોયા છે? વિચારો કે જો તમારા ફેવરિટ સ્ટાર્સ છોકરીઓના કપડા પહેરી લે તો કેવા લાગશે. અમે તમને આ સ્ટાર્સનો પરિચય આપવા જઈ રહ્યા છીએ. તે પણ એવા લુકમાં જેમાં તમે તેમને પહેલા ક્યારેય જોયા નહિં હોય. અલ્લુ અર્જુનથી લઈને થલાપતિ વિજય સુધી, આ સ્ટાર્સે છોકરીના ગેટઅપમાં દરેકને આશ્ચર્યચકિત કર્યા હતા.\nરજનીકાંત: સુપરસ્ટાર રજનીકાંત પણ મહિલાઓના ગેટઅપમાં જોવા મળી ચુક્યા છે. તેણે તમિલ ફિલ્મ પન્નાકરણ ફિલ્મના ગીતમાં મહિલાના કપડાં પહેર્યા હતા. આ ફિલ્મમાં, તે તેના સ્વેગ સાથે એક મહિલા બન્યા હતા. મૂછો સાથે રજનીકાંતના આ લુકે તેના ચાહકોને ખૂબ હસાવ્યા હતા.\nચિરંજીવી: ચિરંજીવી પણ સાઉથ ફિલ્મોના મોટા અભિનેતા છે. ચિરંજીવી પણ એક તેલુગુ ફિલ્મમાં ખૂબ જ સુંદર મહિલા પણ બની ચુક્યા છે. તેનો ગેટઅપ ખૂબ જ સુંદર હતો. ચિરંજીવીના આ લુક પર, થિયેટરમાં ઘણી સીટિઓ વગાડવામાં આવી હતી. તેની આ ફિલ્મ તેના ગેટ-અપને કારણે ખૂબ પસંદ કરવામાં આવી હતી.\nકમલ હાસન: કમલ હાસનને કોણ ભૂલી શકે છે? તમિલ સ્ટાર કમલ હાસને ફિલ્મ ચાચી 420 મા એક વૃદ્ધ મહિલાનું પાત્ર નિભાવ્યું હતું. તમિલની આ ફિલ્મનું નામ ભામેન સત્યાભામેન હતું. આ ફિલ્મ આજ સુધી યાદ કરવામાં આવે છે.\nઅલ્લુ અર્જુન: તેલુગુ સ્ટાર અલ્લુ અર્જુનને દરેક વ્યક્તિ એક્શનમાં જોવા ઈચ્છે છે. અલ્લુ અર્જુન પણ એક છોકરી તરીકે જોવા મળ્યો છે. તેણે ફિલ્મ ગંગોત્રીમાં છોકરીનો ગેટઅપ લીધો હતો. અલ્લુ અર્જુનના આ લુક પર ચાહકો હસી પડ્યા હતા.\nવિજય સેતુપતિ: તમિલ સ્ટાર વિજય સેતુપતિએ તેમની એક ફિલ્મમાં ટ્રાંસજેન્ડર પાત્ર નિભાવ્યું હતું. આ ફિલ્મનું નામ સુપર ડિલક્સ હતું. આ ફિલ્મમાં તેનો ફીમેલ ગેટઅપ તેના દર્શકોને ખૂબ પસંદ આવ્યો હતો. લોકોએ તેના આ પાત્રની ખૂબ પ્રશંસા કરી હતી.\nશિવ કાર્તિકેયન: શિવ કાર્તિકેયન એક ફિલ્મ રેમોમાં ખૂબ જ સુંદર નર્સની ભૂમિકામાં જોવા મળ્યા હતા. અભિનેતાનો આ લુક ઘણા લોકોએ પસંદ કર્યો હતો. તેમની ફિલ્મે ખૂબ પૈસા કમાવ્યા હતા.\nચિયાન વિક્રમ: તમિલ ફિલ્મ સ્ટાર ચિયાન વિક્રમ વર્ષ 2009 માં આવેલી ફિલ્મ કાંથાસ્વામીમાં ખૂબ જ સુંદર સ્ત્રીની ભૂમિકામાં જોવા મળ્યા હતા, લોકોને તેનો આ લુક ખૂબ પસંદ આવ્યો હતો.\nથલાપતિ વિજય: થલાપતિ વિજયે તેમના સુપરસ્ટાર રજનીકાંતની નકલ કરતા ફિલ્મ પ્રિયામનાવલેના એક ગીતમાં છોકરીઓના કપડાં પહેર્યા હતા. તેના આ પાત્રની સૌથી ખાસ વાત એ હતી કે તેણે પોતાની મૂછો કાઢી ન હતી. તેના પાત્રને દર્શકોએ ખૂબ પસંદ કર્યું હતું.\nસૂર્યા: તામિલ સ્ટાર સૂર્યા શિવકુમાર ફિલ્મ અયાન માં ખૂબ જ ગ્લેમરસ લુકમાં જોવા મળ્યા હતા. તેના આ લુકને ખૂબ પસંદ કરવામાં આવ્યો હતો. આ ફિલ્મમાં તેમના આ પાત્રને ખૂબ પ્રસંશા મળી હતી.\nTagged ActorGirl lookSouthSupar star\nઆ અભિનેતાએ 1000 થી પણ વધુ ફિલ્મોમાં કર્યું છે કામ, ગિનીઝ વર્લ્ડ રેકોર્ડમાં નોંધાવ્યું છે નામ, જાણો કોણ છે આ અભિનેતા


bigg boss 13 paras chhabra girlfriend akanksha reveals the fact that he is hiding the tattoo of my name | Bigg Boss 13: પારસ છાબરા છુપાવી રહ્યો છે આ ભેદ, GFના નામનું ટેટૂ છે હાથ પર - entertainment\nBigg Boss 13: પારસ છાબરા છુપાવી રહ્યો છે આ ભેદ, GFના નામનું ટેટૂ છે હાથ પર\nPublished: Oct 07, 2019, 20:33 IST | મુંબઈ ડેસ્ક\nઆગામી એપિસોડમાં પારસ છાબરા શહેનાઝ માટે પોતાનો પ્રેમ વ્યક્ત કરતો જોવા મળશે. પણ બિગ બૉસના ઘરમાં પનપતો પ્રમે ચોંકાવનારો છે કારણકે પારસ છાબરા સિંગલ નથી. તે રિલેશનશિપમાં છે.\nપારસ છાબરા બિગ બૉસના ઘરમાં છોકરીઓના ફેવરિટ છે. તેને લઈને ઘરની મહિલા કોન્ટેસ્ટન્ટ શહેનાઝ ગિલ અને માહિરા શર્મામાં લડાઇ પણ થઈ ચૂકી છે. આ વીકએન્ડ કે વારમાં જ્યારે હોસ્ટ સલમાન ખાને બિગ બૉસના ઘરની અંદર થતાં લવ કનેક્શન્સને લઇને પ્રશ્નો પૂછ્યા તો સૌથી વધુ વોટ પારસ છાબરા અને શહેનાઝ ગિલની જોડીને મળ્યા. તેના પછી બે કોન્ટેસ્ટન્ટને લવના સોફા પર બેસાડવામાં આવ્યા. આગામી એપિસોડમાં પારસ છાબરા શહેનાઝ માટે પોતાનો પ્રેમ વ્યક્ત કરતો જોવા મળશે. પણ બિગ બૉસના ઘરમાં પનપતો પ્રમે ચોંકાવનારો છે કારણકે પારસ છાબરા સિંગલ નથી. તે રિલેશનશિપમાં છે.\nકાંડા પર લખ્યું છે ગર્લફ્રેન્ડનું નામ\nઆ નવી લવ સ્ટોરી પારસ છાબરાની ગર્લફ્રેન્ડ આકાંક્ષા પુરીએ કેટલાક ખુલાસા કર્યા છે. સ્પૉટબૉયની રિપોર્ટ પ્રમાણે આકાંક્ષાનું કહેવું છે કે પારસ છાબરા અને તેના સંબંધો જળવાયેલા છે. અહીં સુધી કે પારસના કાંડા પર આકાંક્ષાના નામવાળો ટેટૂ છે. પણ બિગબૉસના ઘરમાં પારસે આકાંક્ષા વિશે વાત પણ નથી કરી. આકાંક્ષાનું કહેવું છે કે તેને નથી ખબર કે પારસ બન્ને વિશે જાણી જોઇને વાત કરે છે કે નહીં. પણ આ ગેમ છે. તેને રમવા દો. તેને આ બાબતે કોઇ જ વાંધો નથી કે પારસ તેના અને પોતાના રિલેશનશિપ વિશે વાત નથી કરતો.\nA post shared by Akanksha Puri🧚♀ (@akanksha8000) onMay 4, 2019 at 12:32am PDT\nબીએફએફ બેન્ડ નીચે છુપાયેલો છે ટેટૂ\nઆકાંક્ષાનું કહેવું છે કે પારસ સ્માર્ટ રીતે રમે છે. તે પોતાના બીએફએફ બેન્ડ નીચે આકાંક્ષા નામનું ટેટૂ છુપાવી રહ્યો છે. પારસે આ વર્ષે જ વેલેન્ટાઇન વીક દરમિયાન 13 ફેબ્રુઆરીના આ ટેટૂ બનાવ્યું હતું. આ અમારી સેકેન્ડ એનિવર્સરીના અવસરની ભેટ હતી.


કોરોનાના કહેર વચ્ચે રાહતના સમાચાર, રિકવરી રેટ 25%થી વધારે | News of relief amid Corona's wreck, recovery rate over 25% - Gujarati Oneindia\n15 min ago ગુજરાતમાં એક દિવસમાં કોરોનાના હવે માત્ર 135 દર્દી મળ્યા, સરકારનો દાવો - 2.30 કરોડ રસીનો ડોઝ અપાયો\n| Published: Thursday, April 30, 2020, 18:52 [IST]\nઆરોગ્ય મંત્રાલયે દેશભરમાં કોરોના વાયરસના દર્દીઓની વધતી સંખ્યા વચ્ચે ગુરુવારે રાહતના સમાચાર આપ્યા છે. દૈનિક સુધારામાં, આરોગ્ય મંત્રાલયના જોઇન્ટ સેક્રેટરી લવ અગ્રવાલે જણાવ્યું હતું કે કોરોના દર્દીઓમાં રિકવરી દર વધ્યો છે. છેલ્લા 24 કલાકમાં, 630 ચેપગ્રસ્ત લોકો રિકવર થયા છે, જે પછી દેશમાં એકંદર રિકવરી રેટ 25.1 ટકા પર પહોંચી ગયો છે. તે જ સમયે, ભારતમાં રોગચાળા દ્વારા કુલ 33050 લોકોને ચેપ લાગ્યો છે, જેમાંથી સક્રિય કોરોના કેસ 23651 છે.\nનોંધપાત્ર વાત એ છે કે વિશ્વના દેશોમાં કોરોના દર્દીઓની સંખ્યામાં વધારો થયો છે. ચેપગ્રસ્ત લોકોની સંખ્યા 32 લાખને વટાવી ગઈ છે. ભારતમાં પણ, કોરોના દર્દીઓની સંખ્યા 33 હજારને વટાવી ગઈ છે, જેણે સરકાર અને આરોગ્ય સેવાઓની ચિંતા વધારી દીધી છે. ગુરુવારે લવ અગ્રવાલે કહ્યું કે છેલ્લા 24 કલાકમાં 1780 નવા કેસ નોંધાયા છે. કુલ કોરોના પોઝિટિવ કેસ 33050 છે જેમાંથી સક્રિય કોરોના કેસ 23651 છે.\nતે જાણીતું છે કે ભારતમાં કોરોના રસી માટે ઘણી જગ્યાએ સંશોધન ચાલી રહ્યું છે, જેમાંથી એક ચંદીગઢ પીજીઆઈએમઆર છે. જ્યાં ડ્રગની ક્લિનિકલ ટ્રાયલ શરૂ કરવામાં આવી છે. જો અજમાયશ સફળ થાય છે, તો પછી ત્રણ મહિનામાં, કોરોના ડ્રગ અને રસી બજારમાં આવશે. કોરોના જેવા લક્ષણો સાથે અન્ય ઘણા રોગો છે, જેમાં ફેફસાના ચેપ અથવા દુખાવો થવાની ફરિયાદો છે. જેમાં સેપ્સિવકનો ઉપયોગ કરવામાં આવ્યો છે. આ દવા દર્દીની રોગપ્રતિકારક શક્તિને વધુ મજબૂત બનાવે છે, જેથી તે આ રોગ સામે લડી શકે.\nઆ પણ વાંચો: Covid-19 Update: ભારતમાં સંક્રમિતોની સંખ્યા 33050 અને કુલ 1074ના મોત\ncoronavirus relief health ministry government સ્વાસ્થ્ય મંત્રાલય સરકાર\nNews of relief amid Corona's wreck, recovery rate over 25%\nStory first published: Thursday, April 30, 2020, 18:52 [IST]


Ramayana na patro in gujarati - Sadhana Weekly - Gujarati Magazine\nતાડકા રાક્ષસી - મારીચની માતા\nકોઈ કાળમીંઢ વાદળું વન ઉપરથી ચડી આવતું હોય એવો આકાર રામ-લક્ષ્મણની નજરે પડ્યો. લક્ષ્મણે રામને ચેતવ્યા : ‘આવી મોટાભાઈ, રાક્ષસી હાં ?’\nવિશ્ર્વામિત્રની પાછળ પાછળ અઘોર વનમાં રામ ને લક્ષ્મણ ચાલતા જતા હતા. એમના પગમાં ઉલ્લાસ હતો. મોં ઉપર પણ અનેરો આનંદ રમતો હતો. અડાબીડ વન જોઈને લક્ષ્મણે મુનિને સવાલ કર્યો : ‘ભગવન્ , આવા વનમાં કેવી રીતે પ્રવેશીશું ?’\nવિશ્ર્વામિત્ર હસ્યા. લક્ષ્મણ સામે જોઈને કહ્યું : ‘વત્સ લક્ષ્મણ, આ વનમાં માત્ર પ્રવેશવાનું જ નહિ.’ રામ સામે જોઈ મુનિએ કહ્યું : ‘અહીં એક તાડકા નામની રાક્ષસી રહે છે. આ રાક્ષસીનો મુખ્ય ખોરાક મનુષ્યનો છે. મનુષ્યને જોતાં જ એ દુષ્ટા એનો કોળિયો કરી જાય છે. અમને હેરાન કરે છે એ મારીચ નામનો રાક્ષસ આ જ દુષ્ટાનો પુત્ર છે, હાં કે ?’ ત્યાં તો એ ભયંકર વનમાં ઘુઘવાટ ઊઠ્યો. મુનિએ રામનું એ તરફ લક્ષ દોર્યું. એમણે કહ્યું : ‘સાંભળો, રામ, આ દુષ્ટ તાડકાને આપણા લોહીની ગંધ આવેલી લાગે છે. તમારાં ધનુષ સજાવો ને બાણ ચડાવીને તૈયાર રહો. તાડકા હમણાં વંટોળની જેમ ધસી જ આવશે& જુઓ, વન આખું ડામાડોળ થવા માંડ્યું છે. મેઘ ગર્જતો હોય એ રીતની ગર્જના પણ આ રાક્ષસી જ કરે છે હાં કે ?’\nરામને તો ઊલટાની મજા પડી, પણ ધનુષ ઉપર બાણ ચડાવતાં એ થોડાક વિચારમાં પડી ગયા.\nવિશ્ર્વામિત્ર રામનો વિચાર પામી ગયા. એમણે કહ્યું : ‘રામ, તમારે એને સ્ત્રી તરીકે જોવાની જ નથી. આપણે તો એનાં ક્રૂર કર્મો તરફ જોવાનું છે. આ દુષ્ટા અસંખ્ય મનુષ્યોને ભરખી ગઈ છે. માટે તમે સ્ત્રી ગણીને એના તરફ લેશ પણ દયા રાખશો નહિ. હણી જ નાખજો.’\nરામે કહ્યું : ‘જેવી આપની આજ્ઞા, ગુરુજી.’ કોઈ કાળમીંઢ વાદળું વન ઉપરથી ચડી આવતું હોય એવો આકાર રામ-લક્ષ્મણની નજરે પડ્યો. આકાશમાં ઊડતી તાડકા વનની ધાર ઉપર આવી પહોંચી. એણે જોયું તો કોઈ બે છોકરા ધનુષ-બાણ લઈને ઊભા હતા. તાડકાને જરા નવાઈ લાગી. આ રીતે પોતાની સામે અત્યાર સુધી કોઈ પણ માણસ ઊભો રહી શક્યો ન હતો. કાં તો ભાગવા માંડતો કાં તો એ બેભાન થઈને જમીન ઉપર ઢળી પડતો. ઓછું હોય તેમ એના કાને રામના ધનુષનો મહાપ્રચંડ ટંકાર પડ્યો.\nતાડકાનો ક્રોધ હવે ઊછળી આવ્યો. દાંત પીસીને એક ભયંકર ઘુઘવાટ કર્યો. સીધી જ એ બાજની પેઠે રામ ઉપર ધસી આવી. રામના ધનુષમાંથી એકીસાથે બે બાણ છૂટ્યાં. રાક્ષસીના બંને બાહુ ખચાક દઈને કપાઈ ગયા. જમીન ઉપર પડવા સાથે ધરતી જાણે ધ્રૂજી ઊઠી. તાડકા પોતે ચીસ પાડતી પાછી ફરી ગઈ. અઘોર વનમાં લોપ થઈ ગઈ. રામની આ વીરતા જોઈને વિશ્ર્વામિત્ર ખુશખુશાલ બની રહ્યા. ટેકરા ઉપર ઊભા ઊભા હાથ હલાવતા કહેવા લાગ્યા : ‘ધન્ય હો, ધન્ય હો !’ ઉપરાંત રામને એ ચેતવણી પણ આપવા લાગ્યા : ‘હે રામ, રખે તમે બેદરકાર રહેતા. આ દુષ્ટા માયાવી છે. કઈ દિશાથી કઈ ઘડીએ કેવા રૂપે ધસી આવશે એ કશું કહેવાય નહિ. અને ખરેખર એવું જ થયું. આખું વાતાવરણ બદલાઈ ગયું અને માયાવી રાક્ષસી ફરી આવી ગઈ.\nલક્ષ્મણે રાક્ષસીનાં નાક-કાન ઉપર લક્ષ્ય લીધું. તાડકાનો વિચાર રામ-લક્ષ્મણ ઉપર પર્વતની જેમ પડતાકને કચ્ચરઘાણ કરી દેવાનો હતો, પણ વન બહાર નીકળી કે તરત રામના બાણે બેઉ પગને એકી સાથે છેદી નાખ્યા. લક્ષ્મણે પણ ત્રણ બાણ છોડીને તાડકાના બે કાન તથા નાક કાપી નાખ્યાં. ટેકરા ઉપર ઊભેલા વિશ્ર્વામિત્રે જોયું તો પગ કપાયા છતાંય એ દુષ્ટ રાક્ષસી ગોળાની જેમ રામ તરફ ધસમસ કરતી આવતી હતી. ઘાંટો પાડી ઋષિએ કહ્યું : ‘રામ, હવે એને પૂરી જ કરો. સૂર્યાસ્ત થશે તો રાક્ષસીનું બળ અનેકગણું વધી પડશે.’\nઆખરે રામે બાણ છોડ્યું. બાણ વાગતાં જ તાડકાએ એક ભયંકર ચીસ નાખી. એની ગતિ અટકી ગઈ. બાણના વેગથી પાછી એ વન તરફ જવા લાગી. કેટલેય દૂર ગયા પછી જમીન ઉપર એવા જોરથી પછડાઈ કે પૃથ્વી અને દિશાઓ પણ કંપી ઊઠી.\nમૂછ પણ હજી ફૂટી નથી એવા રાજકુમારનું આ અદ્ભુત પરાક્રમ જોઈને વિશ્ર્વામિત્ર અભિભૂત થઈ ગયાં.\ntadka Ramayana characters analysis Ramayana na patro ram ravan Ramayana Character


આઈફોન4અને આઈફોન4એસ વચ્ચે તફાવત. 2019\nઆઈફોન4અને આઈફોન4એસ વચ્ચે તફાવત.\nઆઇફોન4વીએસ આઇફોન 4s\nઆગામી આઇફોન મોડેલની રીલીઝ ખૂબ અપેક્ષિત વાર્ષિક ઇવેન્ટ છે. આઇફોન4એસ ના પ્રકાશનમાં ઘણા બધા લોકો નિરાશ થયા હતા જેઓ આઇફોન5ની અપેક્ષા કરતા હતા, કારણ કે આઇફોન4એસ આઇફોન4ની સમાન દેખાયા હતા. પરંતુ, આઈફોન4એસ તેના પુરોગામીથી અલગ પાડવા માટે નોંધપાત્ર સુધારાઓ ઓફર કરે છે. આઈફોન4અને આઇફોન4એસ વચ્ચેનો સૌથી મોટો તફાવત એ છે કે ડ્યુઅલ-કોર પ્રોસેસરનો સુધારેલ ચિપસેટ સાથે ઉપયોગ થાય છે. આઇઓએફ4એસ આઇઓએસ ડિવાઇસ માટેનું પ્રથમ ડ્યુઅલ કોર પ્રોસેસર છે, જે તેને પ્રોસેસિંગ ધાર અને સરળ અનુભવ આપે છે.\nઆઇફોન4અને આઇફોન4એસ વચ્ચેનો બીજો મોટો તફાવત તેમના સેલ્યુલર રેડિયોમાં છે.\nઆઇફોન4ક્યાં તો જીએસએમ અથવા સીડીએમએ મોડેલોમાં આવે છે જે એકબીજા સાથે સુસંગત નથી અને તેનો ઉપયોગ ફક્ત તેમના સંબંધિત નેટવર્ક્સ સાથે કરી શકાય છે. બીજી બાજુ, આઇફોન4એસ બંને રેડિયો ધરાવે છે અને તે વિશ્વ ફોન તરીકે ગણવામાં આવે છે કારણ કે તમે તેનો ઉપયોગ સેલ્યુલર કવરેજ સાથે વિશ્વમાં ગમે તે જગ્યાએ કરી શકો છો.\nપણ સીએરી, એપલના વાણી ઓળખ સોફ્ટવેર સિરી છે, જે ફક્ત આઇફોન4એસ પર જ ઉપલબ્ધ છે. સીરી સીધા જવાબ આપીને અથવા શોધ પરિણામો પૂરા પાડીને વપરાશકર્તાના બોલાયેલા પ્રશ્નોનો સીધો જવાબ આપી શકે છે જ્યારે તે સીધા જવાબ આપી શકતું નથી સિરી તદ્દન મનોરંજક છે અને તે આઇફોન4થી આઇફોન4એસ સુધી અપગ્રેડ કરનારાઓ માટેનું મુખ્ય કારણ છે.\nઆઇફોન4એસ પણ આઇફોન4થી 8 મેગાપિક્સેલ પર5મેગાપિક્સેલથી કેમેરા રીઝોલ્યુશન અપ કરે છે. અન્ય બધી વસ્તુઓ સાથે સતત રહે છે, એક ઉચ્ચ રિઝોલ્યુશન કેમેરા હંમેશા વધુ સારી ચિત્ર આપશે. આઇફોન4એસ 1080 પી વિડિયોનું રેકોર્ડિંગ પણ કરી શકે છે, જે આઇફોનની 720p રીઝોલ્યુશનમાં એક નોંધપાત્ર સુધારો છે. આઇફોન4નું કેમેરા સેન્સર 1080 પિ વીડિયોનું રેકોર્ડિંગ કરવા સક્ષમ છે, પરંતુ તે પ્રોસેસર છે જે ઉચ્ચ પ્રોસેસિંગ કોસ્ટ . આઇફોન4એસનાં ડ્યુઅલ-કોર પ્રોસેસર અને હાઇ-રીઝોલ્યુશન કેમેરા તે ઉચ્ચ રીઝોલ્યુશન પર રેકોર્ડ કરવા માટે સક્ષમ કરે છે.\n1. આઇફોન4એસ એક ડ્યુઅલ-કોર પ્રોસેસર ધરાવે છે, જ્યારે આઈફોન4માં સિંગલ-કોર પ્રોસેસર છે.\n2 આઇફોન4એસ એક વિશ્વ ફોન છે, જ્યારે આઈફોન4નથી.\n3 જ્યારે આઇફોન4એસ સિરી છે જ્યારે આઈફોન4નથી.\n4 આઇફોન4એસ આઇફોન4કરતા વધુ રીઝોલ્યુશન કેમેરાથી સજ્જ છે.\n5 આઇફોન 4s જ્યારે 1080p વિડિઓ રેકોર્ડ કરવા માટે સક્ષમ છે જ્યારે આઇફોન4નથી કરી શકો છો


UP woman given Triple Tallaq for 10 minutes late arrival at home – News18 Gujarati\n10 મિનિટ ઘરે મોડા આવતા મને તલાક આપી દીધા: મહિલાનો આરોપ\nતેનો પતિ તેને તેના પિયરમાં જવા દેતો નહી પણ જ્યારે સમયસર પાછા આવી જવાનું વચન આપ્યુ ત્યારે જ તેને જવા દીધી\nહજુ થોડા અઠવાડિયા પહેલા જ કેન્દ્ર સરકારે ટ્રિપલ તલાકને ગુનો બનાવતું બીલ લોકસભામાં પાસ કર્યુ છે ત્યારે ઉત્તર પ્રદેશનાં ઇતાહમાં એક મહિલાએ એવો આરોપ કર્યો છે કે, પોતે માત્ર 10 મિનિટ ઘરે મોડા આવતા તેના પતિએ તલાક આપી દીધા છે. તેના પતિએ તેને ફોન પર તલાક આપી દીધા હતા.\nઆ મહિલાએ ન્યૂઝ એજન્સીને જણાવ્યું કે, તેનો પતિ તેને તેના પિયરમાં જવા દેતો નહી પણ જ્યારે સમયસર પાછા આવી જવાનું વચન આપ્યુ ત્યારે જ તેને જવા દીધી\n“હું મારા પિયરમાં ગઇ હતી. મારી માતા બિમાર હતા. માતા પતિએ કહ્યું કે, માત્ર અડધા કલાકમાં પાછી આવી જજે. પણ હું માત્ર 10 મિનિટ મોડી પડી અને માતા પતિએ મને ફોન પર તલાક આપી દીધા. તેણે ત્રણ વખત ફોન પર તલાક-તલાક-તલાક બોલીને મને છુટા છેડા આપી દીધા” મહિલાએ આરોપ કરતા કહ્યું.\nઆ મહિલાએ એવો પણ આક્ષેપ કર્યો કે, તેનાં સાસરિયાવાળા તેને ઘણી વખત મારતા પણ હતા. કેમ કે, લગ્ન સમયે દહેજ મળ્યુ ન હોવાથી આવો અત્યાચાર કરતા હતા. હું જ્યારે ઘરે હોઉં ત્યારે મને મારતા હતા. મારે ગર્ભપાત પણ કરાવવો પડ્યો હતો. મારો પરિવાર ખુબ ગરીબ છે. એટલા માટે દહેજમાં મને કશું મળ્યુ નહોતું”.\nઆ પીડિત મહિલાએ સરકાર સામે મદદનો ખોળો પાથર્યો છે અને મદદ માંગી છે. હવે સરકારની જવાબદારી છે કે તે મને ન્યાય અપાવે. અથવા હું આત્મહત્યા કરી લઇશ”.\nFirst published: January 30, 2019, 13:02 IST


I am Gujarati & This is my Gujarat - A Gujarati Community website to serve the Society - કોવિંદ-કે-મીરા-દેશને-મળશે-બીજા-દલિત-રાષ્ટ્રપતિ,-સંસદમાં-મતગણતરી-શરૂ\nતને કોઇ ભુલી શકે ?\nએક બુઝુર્ગ પતિ-પત્ની કારમાં પોતાના ઘરે જઇ રહ્યા હતા. પત્ની ગાડી ચલાવી રહી હતી ત્યા સામે એક સિગ્નલ આવ્યુ જે વૃધ્ધ પત્નીને દેખાયુ નહી.\nઆગળ પોલીસ કર્મચારીએ ગાડી ઉભી રાખી અને કહ્યુ,\n''મેડમ, તમને ખયાલ છે તમે ટ્રાફિક નિયમ તોડ્યો છે ?''\nપત્ની થોડુ ઉંચુ સાભળતી હતી તેથી તેણે પતિ સામે ફરીને પૂછ્યુ કે પોલીસ વાળો શું કહે છે..\nપતિએ કહ્યુ, ''એ કહે છે કે તેં ટ્રાફિકનો નિયમ તોડ્યો છે.''\nપોલીસ કર્મચારી, ''મેડમ, શું હું તમારુ લાઇસન્સ જોઇ શકુ ?''\nપત્ની ફરી તેના પતિ સામે ફરીને પૂછ્યુ કે શું કહે છે પોલીસવાળો..\nપતિએ કહ્યુ કે પોલીસ કર્મચારી તેનુ લાઇસન્સ જોવા માગે છે..\nપત્નીએ પોલીસ કર્મચારીને લાઇસન્સ આપ્યુ..પોલીસ કર્મચારીએ લાઇસન્સ જોઇને કહ્યુ,\n''અચ્છા તો તમે અમદાવાદના છો..હુ પણ ત્યાં ઘણો સમય નોકરી કરતો હતો. અને એક દિવસ અત્યંત બદસુરત મહિલા સાથે ડેટ પર ગયો હતો..આજ સુધી તેના જેવી ભયંકર અને કદરૂપી બાઇ મેં જોઇ નથી..!!!''\nપત્ની તેના પતિ સામે ફરીને પૂછ્યુ કે પોસીલવાળો શું કહેતો હતો..\nપતિએ કહ્યુ, ''કહે છે કે તને ઓળખે છે !!!''\nકોવિંદ કે મીરા? દેશને મળશે બીજા દલિત રાષ્ટ્રપતિ, સંસદમાં મતગણતરી શરૂ\nદેશમાં 14માં રાષ્ટ્રપતિ કોણ થશે તે અંગે આજે નિર્ણય લેવાઈ જશે. તે માટે સાંસદ ભવનમાં કાઉન્ટિંગ કરવામાં આવશે. એનડીએ કેન્ડિડેટ રામનાથ કોવિંદ અને યુપીએ મીરા કુમારમાંથી એક દેશના આગામી રાષ્ટ્રપતિ બનશે.\nબંને માંથી કોઈ પણ જીતે પરંતુ દેશને કે.આર. નારાયણ પછી બીજા દલિત રાષ્ટ્રપતિ મળશે તે નક્કી છે. તેઓ 1997માં ચૂંટાયા હતા.આ વખતે ચૂંટણીમાં કોવિંદ જીતે તેવી શક્યતાઓ વધારે જોવા મળી રહી છે. વોટિંગ પહેલા તેમને 63% વોટનો સપોર્ટ હતો પરંતુ અપેક્ષા કરતા વધારે અંદાજે 70% મત તેમને મળ્યા હોવાનો અંદાજ છે.\nનોંધનીય છે કે વોટિંગ સોમવારે થયું હતું. આ દરમિયાન 65 વર્ષમાં સૌથી વધારે 99% વોટિંગ થયું હતું. 11 વાગે શરૂ થશે ગણતરી - લોકસભાના સેક્રેટરી જનરલ અને આ ઈલેક્શનના રિટર્નિંગ ઓફિસર અનુપ મિશ્રાના જણાવ્યા પ્રમાણે વોટોની ગણતરી 11 વાગે શરૂ થશે.\nકોવિંદના ગામ પરૌંખમાં તેઓ જીતેતે માટે બુધવારે સાંજથી જ હવન અને પૂજા શરૂ કરી દેવામાં આવી છે. તેમના પરિવારજનો અને સંબંધીઓ પણ દિલ્હી પહોંચી ગયા છે. કેવી રીતે થશે ગણતરી ?\nસૌથી પહેલા પાર્લામેન્ટના બેલેટ બોક્સ ખોલવામાં આવશે. ત્યારપછી બીજા રાજ્યોમાંથી આવેલા બેલેટ બોક્સ ખોલવામાં આવશે. રાજ્યોના વોટનું કાઉન્ટિંગ આલ્ફાબેટના આધારે કરવામાં આવશે.\nવોટની ગણતરી ચાર અલગ અલગ ટેબલ પર કરવામાં આવશે. અંદાજે 8 રાઉન્ડમાં ગણતરી પૂરી કરવામાં આવશે. ક્યારે થશે પરિણામની જાહેરાત ? - છેલ્લી બે રાષ્ટ્રપતિની ચૂંટણીમાં હાજર રહેલા ઈલેક્શન કમિશનના ઓફિસરે જમાવ્યું કે, રિઝલ્ટ સામાન્ય રીતે સાંજે પાંચ વાગે જાહેર કરવામાં આવે છે.\nરાજકીય/Political,View : 724\nસુમિત25/05/2020મીન રાશિ પર છોકરા નું નામ આપો\nVishnubhai Patel 24/05/2020અ ઊપર નામ આપો\nAniruddhsinh 22/05/2020ગ પર નામ આપો\nGanava bhavesh kumar k.20/05/2020મ.ટ પર થી છોકરા નુ નામ\nKaushik17/05/2020જ ....પરથી નામ આપો\nChavda karshan17/05/2020Muthun rashi\nMitesh15/05/2020ખ પરથી નામ નથી આવતા\nSahil12/05/2020M t par aavata name\nSanjay 09/05/2020સિંહ રાશિ પર છોકરી ના નામ\nHappiness makes you smile; sorrow can crush you.Proverbs


Posted on 5:49 pm June 2, 2022 Author Niraj PatelComments Off on રાશિફળ3જૂન : શુક્રવારનો આજનો દિવસ4રાશિના જાતકોના જીવનમાં લઈને આવશે એક નવી સવાર, માથા પરથી હટશે આર્થિક બોઝ\n1. મેષ – અ, લ ,ઈ (Aries): આજનો દિવસ તમારા માટે ખૂબ ફળદાયી રહેશે. સંતાનના લગ્નમાં જો કોઈ અડચણ હતી તો તેનો અંત આવશે. તમારા જીવનસાથીનો સાથ અને સાથ મળવાથી તમે પરિવારમાં ચાલી રહેલા સંઘર્ષને સરળતાથી ખતમ કરી શકશો. અપરિણીત લોકોના જીવનમાં નવા મહેમાનની દસ્તક આવી શકે છે. તમારે તમારા જીવનમાં કડવાશને મીઠાશમાં બદલવાની કળા શીખવી પડશે, તો જ તમે તેમની પાસેથી તમારું કામ કરાવી શકશો. તમે તમારા મિત્રો સાથે મોજમસ્તીમાં રાત વિતાવશો.\n2.વૃષભ – બ, વ, ઉ (Taurus): આજે તમે તમારા મનમાં શાંતિ અને સંતોષ જાળવી રાખશો. નવા કરારો તમારા પદમાં વધારો કરશે, પરંતુ તમારા કોઈપણ દુશ્મનો તમારા અધિકારીઓ સાથે તમારી નિંદા કરી શકે છે, જેના પછી તમારે તેમની નિંદા કરવી પડી શકે છે, પરંતુ તમે તમારા જીવનસાથીની પ્રગતિ જોઈને ખુશ થશો. બાળક તમારા દ્વારા સોંપાયેલ કોઈપણ કાર્ય સમયસર પૂર્ણ કરશે. રાત્રે કેટલાક અપ્રિય લોકો સાથે મળવાને કારણે તમારે બિનજરૂરી પરેશાનીનો સામનો કરવો પડી શકે છે. રાજનૈતિક ક્ષેત્રે કરેલા પ્રયત્નોમાં તમને સફળતા મળશે.\n3. મિથુન – ક, છ, ઘ (Gemini): આજે તમારા હાથમાં ઘણા કાર્યો એકસાથે આવવાના કારણે તમારી ચિંતા વધી શકે છે. તમને તમારી કોઈ પ્રિય અને કિંમતી વસ્તુ ગુમાવવાનો અને ચોરવાનો ડર રહેશે. જો આકસ્મિક રીતે કોઈની સાથે ઝઘડો થાય તો તમારે તેનાથી દૂર રહેવું પડશે, નહીં તો તે કાયદેસર બની શકે છે. કાર્યસ્થળ પર, તમને તમારું મનપસંદ કામ સોંપવામાં આવશે, જેના કારણે તમને તમારું કામ કરવાનું મન થશે. શિક્ષણ ક્ષેત્રે તમારા સંતાનની સફળતાને કારણે તમારા મનમાં પ્રસન્નતા રહેશે. સાંજે, તમે કોઈ શુભ કાર્યક્રમમાં ભાગ લેશો.\n4. કર્ક – ડ, હ (Cancer): આજનો દિવસ તમારા રાજ્ય સન્માન અને પ્રતિષ્ઠામાં વધારો લાવશે. બાળકો પ્રત્યેની તમારી જવાબદારીઓ પૂરી કરવામાં તમે સફળ રહેશો. પરિવારનો કોઈ સભ્ય પૈસાના સંબંધમાં તમારી મદદ કરી શકે છે. જો તમે તમારા ભાઈ-બહેનો સાથે ઝઘડો કર્યો હોય, તો તમારે તેમાં માફી માંગવી પડી શકે છે. જે લોકો લાંબા સમયથી રોજગાર માટે અહીં-તહીં ભટકી રહ્યા છે, તેઓને કેટલીક સારી માહિતી સાંભળવા મળશે. તમને કોઈ સારી મિલકત મળી શકે છે. તમે સાંજના સમયે પ્રિય લોકોની નજરથી કેટલીક સારી માહિતી પણ સાંભળી શકો છો.\n5. સિંહ – મ, ટ (Leo): આજનો દિવસ તમારા માટે મધ્યમ ફળદાયી રહેશે. કાર્યક્ષેત્રમાં કેટલાક નવા વિરોધીઓ પણ ઉદભવશે, જેઓ અંદરોઅંદર લડાઈ લડીને નાશ પામશે, જેના માટે તમારે કંઈ કરવાનું નથી, પરંતુ કોઈ વરિષ્ઠ અધિકારી સાથે વાત કરતી વખતે તમારે વાણીની મીઠાશ ગુમાવવાની જરૂર નથી. તમને આવકના નવા સ્ત્રોત મળશે, જેમાંથી તમે તમારી આર્થિક સ્થિતિને મજબૂત કરી શકશો. તમને શિક્ષણ અને સ્પર્ધાના ક્ષેત્રમાં વિશેષ સફળતા મળતી જણાય. જો તમને આંખ સંબંધિત કોઈ સમસ્યા છે, તો તમારે ડૉક્ટરની સલાહ લેવી જોઈએ.\n6. કન્યા – પ, ઠ, ણ (Virgo): સંતાન તરફથી તમને કેટલાક સંતોષકારક સમાચાર સાંભળવા મળશે, જેના કારણે તમને તેમની કારકિર્દીમાં આવનારી સમસ્યાનો ઉકેલ પણ મળી જશે. તમારે નોકરી અને વ્યવસાયના ક્ષેત્રમાં ચાલી રહેલા પ્રયાસોને જાળવી રાખવા પડશે, તો જ તમે કોઈપણ મુદ્દા પર પહોંચી શકશો. શુભ ખર્ચ થશે અને પૈસામાં વધારો થશે. જો તમે કાનૂની વિવાદના કેસમાં ફસાયા છો, તો તમને તેમાં વિજય મળી શકે છે. નવું વાહન ખરીદવાની તમારી ઈચ્છા પણ પૂરી થશે. તમને માતા તરફથી કોઈ સારા સમાચાર સાંભળવા મળશે. જો પરિવારમાં સભ્યો વચ્ચે કોઈ વિવાદ ચાલી રહ્યો હતો, તો તે પણ આજે સમાપ્ત થઈ જશે.\n7. તુલા – ર, ત (Libra): આજે તમારી આસપાસનું વાતાવરણ ખુશનુમા રહેશે, જેના કારણે તમારું મન પરેશાન રહેશે અને તમારા મનમાં કેટલાક નવા વિચારો આવશે, પર્યાપ્ત ધનને કારણે તમને ખુશી મળશે, પરંતુ તમારે કોઈની સાથે ખોટું કરવાની જરૂર નથી, કે તમારે કોઈની સાથે ખોટું કરવાની જરૂર નથી. તમને નજીક અને દૂર મુસાફરી કરવાનો મોકો મળશે. પરિવારના સભ્યોની ખુશીમાં વધારો થશે અને જો કોઈ લેણ-દેણમાં કોઈ મોટી સમસ્યા હતી તો પરિવારના સભ્યો સાથે બેસીને તેનો ઉકેલ મેળવી શકશો. લવ લાઈફ જીવતા લોકો વચ્ચે વિવાદ થઈ શકે છે, જેને સાથે મળીને ઉકેલવું તેમના માટે સારું રહેશે.\n8. વૃશ્ચિક – ન, ય (Scorpio): સ્વાસ્થ્યની દૃષ્ટિએ તમારા માટે આજનો દિવસ કષ્ટદાયક રહેશે, કારણ કે તમારી જૂની બીમારીઓ ફરી પાછી ફરી શકે છે, જે તમને પહેલા કરતાં વધુ પરેશાની આપશે. જો એમ હોય, તો તમારા માટે પરીક્ષણ કરાવવું અને ડૉક્ટરની સલાહ લેવી વધુ સારું રહેશે. વિદ્યાર્થીઓને તેમના શિક્ષકો પાસેથી શિક્ષણમાં આવતી સમસ્યાઓનો ઉકેલ મળશે. સામાજિક ક્ષેત્રે કામ કરતા લોકો આજે કોઈ નવા કામથી ખુશ રહેશે. કેટલાક એવા કામ બાળક કરશે, જે તમારા પરિવારનું નામ રોશન કરશે.\n9.ધન – ભ, ધ, ફ, ઢ (Sagittarius): આજે તમને સરકારી સત્તાના જોડાણનો લાભ મળી રહ્યો છે. કાર્યસ્થળ પર તમારા વિરોધીઓ તમારા વખાણ કરતા જોઈને તમને આશ્ચર્ય થશે. તમને સામાજિક અને સાંસ્કૃતિક કાર્યક્રમોમાં ભાગ લેવાની કેટલીક તકો મળશે અને તમે બાળકો માટે નવો વ્યવસાય શરૂ કરી શકો છો, જેના માટે દિવસ સારો રહેશે. તમે સાસરી પક્ષ તરફથી પૂરતી રકમ મેળવીને લોનની ચુકવણી કરી શકશો. તમારા માટે વધુ સારું રહેશે કે તમે વધુ પડતા તળેલા અને બહારના ખાવાનું ટાળો, નહીં તો પેટ ખરાબ થઈ શકે છે.\n10. મકર – જ, ખ (Capricorn): નોકરીની દિશામાં કામ કરી રહેલા લોકો માટે આજનો દિવસ ખુશીનો રહેશે, કારણ કે તેમને કોઈ સારી માહિતી સાંભળવા મળશે. તમને પારિવારિક અને આર્થિક બાબતોમાં ચોક્કસ સફળતા મળશે. જો પરિવારના સભ્યો વચ્ચે કોઈ અણબનાવ ચાલતો હતો, તો તે પણ સમાપ્ત થઈ જશે. રાત્રિના સમયે તમારા ઘરે કેટલાક સંજોગો આવી શકે છે, જેમાં પરિવારના તમામ સભ્યો વ્યસ્ત જોવા મળશે. આજે તમારે માતા-પિતાના સ્વાસ્થ્યને લઈને પણ સાવધાન રહેવું પડશે. કાર્યક્ષેત્રમાં તમને તમારા અધિકારીઓનો સંપૂર્ણ સહયોગ મળશે.\n11. કુંભ – ગ, શ, સ (Aquarius): આજનો દિવસ તમારા માટે મુશ્કેલ રહેશે. કેટલાક પ્રતિકૂળ સમાચાર સાંભળ્યા પછી તમારે અચાનક પ્રવાસ પર જવું પડી શકે છે, તેથી તમારે સાવચેત રહેવું પડશે. સ્વાસ્થ્ય અને ખુશીમાં થોડી ગરબડ પણ આવી શકે છે, જેના કારણે તમે પરેશાન રહેશો. ધંધો કરનારા લોકોને ઇચ્છિત નફો નહીં મળે, પરંતુ તેમ છતાં તેઓ તેમના ખર્ચને પહોંચી વળવામાં સક્ષમ હશે. જો તમે કોઈની પાસેથી ઉધાર લો છો, તો તમને તે સરળતાથી મળી જશે. તમારા પરિવારનો કોઈ સભ્ય તમારી સાથે કડવા શબ્દો બોલી શકે છે. માતા સાથે કોઈ વાદવિવાદ ચાલી રહ્યો હોય તો તેનો અંત આવશે.\n12. મીન – દ, ચ, જ, થ (Pisces): આજે તમે બાળકોના શિક્ષણ સાથે જોડાયેલા કેટલાક કામમાં ખર્ચ કરશો અને તમે ધાર્મિક સ્થળોની યાત્રા પર જવાની યોજના પણ બનાવી શકો છો. ગરીબોની સેવા કરવાનો મોકો મળે તો કરો. વિવાહિત જીવનમાં કોઈ અડચણ ચાલી રહી હોય તો તેનો અંત આવશે. વેપાર કરતા લોકોને કોઈ અનુભવી વ્યક્તિની સલાહની જરૂર પડશે, જેના પછી તેઓ વેપારમાં નફો મેળવી શકશે. સેવાકીય કાર્યમાં પણ કંઈક નવું કરશો. વિદેશમાં રહેતા પરિવારના સભ્ય પાસેથી તમને કેટલીક સારી માહિતી સાંભળવા મળી શકે છે.


દેવરિયા કેસ: બે વર્ષની વયે માતાને ગુમાવી,9વર્ષની વયે પરિવારે તરછોડી\nરવિવાર, ડિસેમ્બર 16 2018, 00:42 Hrs(IST)\nનવગુજરાત સમય | Publish Date: Aug 8 2018 2:10PM\nઉત્તર પ્રદેશના દેવરિયા જિલ્લામાં એક બાળ ગૃહમાં છોકરીઓ સાથે યૌન શોષણ અને રેપની ઘટના સામે આવ્યા બાદ ઘણી બાબતોનો ખુલાસો થયો છે. શેલ્ટર હોમમાં થઇ રહેલી પ્રવૃત્તિઓ વિશેની માહિતી પોલીસને આપી તેની 24 સાથીઓને બચાવવા વાળી 12 વર્ષની બાળકીએ પોતાની આપવીતી જણાવી છે. તેણે જણાવ્યું કે, બે વર્ષની વયે તેની માતાના મૃત્યુ બાદ તેને સતત તકલીફનો સામનો કરવો પડ્યો હતો.\nબિહારમાં બેતિયાની બાળકીએ દેવરિયા એસપી રોહન પી કનયને જણાવ્યું કે તેની માતાના અવસાનના એક વર્ષ પછી તેના પિતાએ ફરી લગ્ન કર્યા હતા. તેની અનોરસ માતાએ તેને રાખવા માટે ઇન્કાર કર્યો હતો, જેથી તેને દાદી પાસે મોકલવામાં આવી હતી. કનયના જણાવ્યા અનુસાર તે9વર્ષની થઈ ત્યાં સુધી દાદીએ તેની દેખભાળ કરી પ્રંતુ ત્યાર બાદ દાદીએ પણ તેને ઘરમાંથી બહાર કાઢી મુકી. દાદીએ તેને માતાના મૃત્યું માટે જવાબદાર ઠેરવી.\nપરિવારના તમામ સભ્યોએ તેને રાખવાથી ઇન્કાર કર્યો. તેથી બાળકી ઘણા દિવસો સુધી આમતેમ રખડતી રહી. ત્યારબાદ એક જી.આર.પી. જવાનને બાળકી બિહાર નજીકના એક વિસ્તારમાં રેલવે ટ્રેક પાસેથી મળી આવી. ત્યાંથી બાળકીને માં વિંધ્યાવાસિની બાલિકા સંસ્કાર ગૃહ મોકલવામાં આવી હતી જ્યાં તે ત્રણ વર્ષ સુધી રહી છે. રવિવારના રોજ આશ્રય સ્થાનથી ભાગ્યા બાદ એક સ્થાનિક મહિલાની મદદની તે મહિલા પોલીસ સ્ટેશન પહોંચી જે ત્યાંથી એક કિલોમીટર દૂર હતું. કનયએ કહ્યું કે બાળકી દ્વારા સમગ્ર ઘટનાની જાણ થયા બાદ રવિવારે રાત્રે બાલિકા ગૃહની તપાસ માટે એક પોલીસની ટુકડી મોકલવામાં આવી હતી.\nબાળકીએ મીડિયાને કહ્યું કે મોટી છોકરીઓને સાંજે ચાર વાગ્યે મેડમ જી (ગિરિજા) સાથે અનેક ગાડીઓમાં લઈ જવામાં આવતી હતી અને છોકરીઓ બીજા દિવસે સવારે પરત આવતી. તેણે પોલીસને કહ્યું કે અલગ-અલગ રંગ જેવા કે લાલ, કાળા અને ગ્રે કલરવી કાર કાર ત્યાં આવતી હતી અને જે દેખાવમાં મોંઘી લાગતી હતી. બાળકીએ કહ્યું જ્યારે દીદી પરત આવતી ત્યારે તેઓ અમને જોઈને રડી પડતા. નાની બાળકીઓને ત્યાં સાફ-સફાઇ અને બીજી કામ કરવા માટે મજબૂર કરવામાં આવતી હતી. અને જો અમે તેમની વાત ન માનીએ તો અમારી સાથે મારપીટ થતી હતી.'


આપણાં મહાનુભાવો - ભાગ 19 - દુર્વાસા ઋષિ Mrs. Snehal Rajan Jani દ્વારા પુષ્તક અને વાર્તા PDF\nMrs. Snehal Rajan Jani\nધારાવાહિક:- આપણાં મહાનુભાવો\nહિંદુ ધર્મના પુરાણોમાં સૌથી ગુસ્સાવાળા ઋષિ તરીકે જો કોઈની ગણના થાય તો તે છે દુર્વાસા ઋષિ. તેઓ અત્રિ ઋષિ અને માતા અનસૂયાના સંતાન હતા. દુર્વાસાને ભગવાન શિવના અવતાર માનવામાં આવે છે. તે પોતાનાં ક્રોધના કારણે જાણીતા હતા. એમણે ગુસ્સે થઈ કેટલાંય લોકોને શાપ આપી એમની હાલત બગાડી નાખી હોવાનો પણ પુરાણોમાં ઉલ્લેખ છે. આ કારણે તેઓ જ્યાં પણ જાય ત્યાં લોકો ભગવાનની જેમ એમનો આદર કરતા હતા કે જેથી કરીને તેમનાં ગુસ્સા અને શાપથી બચી શકાય.\nદુર્વાસા ઋષિના જન્મ સાથે જોડાયેલી કથા\nઅત્રિ બ્રહ્માજીના માનસ પુત્ર હતા. તેમની પત્નીનું નામ અનસૂયા હતું. તેમને કોઈ સંતાન ન હતું. આથી સંતાન મેળવવા માટે મહર્ષિ અત્રિ અને અનસૂયાએ ઘણા વર્ષો સુધી કઠોર તપ કર્યું. તેમના તપના તેજથી અગ્નિની જ્વાળા ઉત્પન્ન થઈ. આ જ્વાળાથી ત્રણેય લોકના લોકો ગભરાઈ ગયા. આથી બ્રહ્મા, વિષ્ણુ અને મહેશ તપના સ્થાને ગયા. ત્રણેય દેવોએ તપથી પ્રસન્ન થઈ તેમનાં ઘરે પુત્રના રૂપમાં અવતાર લેવાનું વચન આપ્યું. આ વરદાનના કારણે બ્રહ્માના અંશથી ચંદ્રમા, વિષ્ણુના અંશથી દત્તાત્રેય અને શંકરના અંશથી દુર્વાસાનો જન્મ થયો. દુર્વાસાને પ્રસન્ન કરવું ખૂબ જ જટિલ કામ હતું.\nદુર્વાસા ઋષિના વિવાહ ઔર્વ મુનિની પુત્રી કંદલી સાથે થયા હતા. વિવાહ સમયે તેમણે પ્રતિજ્ઞા કરી હતી કે હું મારી પત્નીનાં સો અપરાધ ક્ષમા કરીશ. પ્રતિજ્ઞા પ્રમાણે તેમણે સો અપરાધ માફ કર્યા. પછી શાપ આપી પોતાની પત્નિને ભસ્મ કરી દીધી હતી.\nતેમણે ઈન્દ્ર દેવને પણ કોઈ અપરાધ બદલ શાપ આપ્યો હતો કે એની સર્વ સંપત્તિ સમુદ્રમાં પડશે અને તે પડી હતી. સમુદ્રમંથન દ્વારા ઈન્દ્રને તે પાછી મળી હતી.\nમહાકવિ કાલિદાસની મહાન રચના અભિજ્ઞાન શાકુંતલમાં વર્ણવ્યા મુજબ એમણે શકુંતલાને શાપ આપ્યો હતો કે તેણીનો પ્રેમી એને ભૂલી જશે, જે સાચું સાબિત થયું હતુ.\nએક વખત તે દ્વારકા ગયા ત્યારે કૃષ્ણએ તેમનો બહુ જ સત્કાર કરી પોતાને ત્યાં રાખ્યા હતા. તે વખતે તેમણે કૃષ્ણને ઘણી વખત સતાવ્યા હતા. એક વખત કૃષ્ણની પાસે ખીર કરાવી અને તે ખીર પોતાને હાથે રુક્મણી અને કૃષ્ણને શરીરે ચોપડી હતી. બીજી વખત રથે ઘોડા ન જોડાવતાં કૃષ્ણ અને રુકિમણીને જોડ્યાં અને રુક્મણી બરાબર ચાલે નહિ તો તેને ચાબુક માર્યા હતા. આમ છતાં પણ કૃષ્ણને ક્રોધ ઉત્પન્ન થયો નહિ, એટલું જ નહિ પણ રુક્મણીની મુખમુદ્રા પણ પ્રસન્ન જ રહી હતી. તે ઉપરથી પોતે બહુ પ્રસન્ન અને સંતુષ્ટ થઈ બંનેને ઘણાં પ્રકારનાં ઈચ્છિત વરદાન આપી પોતે સ્વસ્થાને ગયા હતા. આવી જ રીતે એક વાર જતી વખતે રુકમણીને તરસ લાગે છે. આથી શ્રી કૃષ્ણ તીર મારી પાણી કાઢી એમને પીવડાવે છે. પરંતુ ઋષિ દુર્વાસાને પીવડાવવાનું ભૂલી જાય છે. આથી ક્રોધે ભરાઈને ઋષિએ એમને એ જમીનનું પાણી કાયમ માટે ખારું થઈ જવાનો શાપ આપ્યો હતો. આજે પણ દ્વારકાની એ જમીનમાં ખારું પાણી નીકળે છે એ સૌ કોઈ જાણે છે. એક સમયે કૃષ્ણએ તેમની મહેમાનગતિ કરવામાં ભૂલ કરી. અન્નનો અમુક ભાગ દુર્વાસાના પગ ઉપરથી સાફ કરતાં કૃષ્ણ ભૂલી જતાં ઋષિ બહુ ગુસ્સે થયા અને તેનું મૃત્યુ કેમ થશે તે જણાવ્યું.\nએક વાર દુર્વાસા ઋષિ શ્રી કૃષ્ણની દ્વારિકા નગરીમાં મહેમાન બનીને આવ્યા હતા. આ સમયે મહારાણી ઋકમણીએ એમને માટે ખીર બનાવી હતી. જ્યારે ઋષિ ખીર ખાવા આવ્યા ત્યારે દેવી ઋકમણી ત્યાં હાજર નહોતા. આથી ભગવાન કૃષ્ણ પોતે જ એમને ખીર આપે છે, પરંતુ આ ખીર ગરમ હતી એની પ્રભુને જાણ નહોતી. આથી જ ખીર ખાતાંની સાથે જ દુર્વાસા ઋષિ ગુસ્સે થઈ ગયા. શ્રી કૃષ્ણ પરિસ્થિતી પામી જઈને ઝડપથી દોડીને આખું તપેલું ખીર પોતાનાં જ શરીર પર રેડી દે છે. આથી દુર્વાસા ઋષિનો ક્રોધ શાંત થઈ જાય છે. દુર્વાસા ઋષિ શ્રી કૃષ્ણને આશિર્વાદ આપે છે કે આખા શરીરે જ્યાં જ્યાં ખીર લાગી છે તે તમામ ભાગો વજ્ર જેવા બની જશે. શ્રી કૃષ્ણએ જોયું તો પગનાં તળિયા સિવાયનાં તમામ અંગો પર ખીર લાગેલી હતી. આ જોઈને અચરજ પામેલા પ્રભુને દુર્વાસા ઋષિએ એમનાં મૃત્યુનું રહસ્ય જણાવતા કહ્યું હતું કે આ આખી ઘટના વિધી દ્વારા પૂર્વ આયોજિત હતી. તેમનું મૃત્યુ તળિયામાં તીર વાગવાથી થશે.\nઆપણે સૌ જાણીએ છીએ તેમ શ્રી કૃષ્ણનું મૃત્યુ આવી જ રીતે થાય છે, ભાલકાતીર્થ નામનાં સ્થળે.\nદુર્યોધન પણ એક વાર એમની સેવામાં રહ્યો હતો. દુર્યોધને વર માંગ્યું હતું કે, પાંડવોને ત્યાં જઈ ભોજન કરવા ખાતર નહિ પણ પાંડવોનું સત્ત્વ જોવા સારૂ મધ્યરાત્રિ પછી જ્યારે ભોજન પતી ગયું હોય તે વખતે ભોજન માંગવું. જો ભોજન ન આપે તો તેમને શાપ આપવો. દુર્યોધનનું આ કહેવું દુર્વાસા ઋષિને ગમ્યું નહિ, પણ પોતે વર માંગવા કહ્યું હતું એટલે લાચાર બની ત્યાં ગયા, અને પોતાનાં શિષ્યો સહિત પોતાને માટે અન્ન માગ્યું. યુધિષ્ઠિરે તેમને સ્નાન માટે મોકલીને દ્રૌપદીને જગાડીને દુર્વાસા ઋષિ એમનાં શિષ્યો સાથે આવ્યા છે અને ભોજન કરવાનાં છે એ વાત જણાવી. એ સાંભળીને દ્રૌપદી ગભરાઈ અને શ્રી કૃષ્ણનું સ્મરણ કર્યું. શ્રી કૃષ્ણ ત્યાં પ્રગટ થયા અને સૂર્યની આપેલી થાળીમાં શાકપત્ર ઉપજાવી બધાંના દેખતાં પોતે ખાધું. જેવા શ્રી કૃષ્ણ જમીને તૃપ્ત થયા ત્યાં જ ચમત્કાર થયો - દુર્વાસા ઋષિ અને સઘળા ઋષિઓ પણ તૃપ્ત થયા. તેથી 'યુધિષ્ઠિરનું કલ્યાણ થાઓ' એવો આશીર્વાદ આપી તેઓ ત્યાંથી જતા રહ્યા હતા.\nમહાભારતમાં પાંડુરાજાની પત્નિ કુંતીએ જે મંત્રો દ્વારા પાંડવોનો જન્મ કર્યો હતો એ મંત્રો એને દુર્વાસા ઋષિએ જ વરદાન સ્વરૂપે આપ્યાં હતાં. તેમણે કુંતીને વરદાનમાં મંત્ર આપ્યો હતો કે જેનાથી તે જે પણ દેવને ઈચ્છે તે દેવ પાસેથી પુત્ર પ્રાપ્ત કરી શકે. કુંતીએ આ મંત્રનો ઉપયોગ કરી નીચે મુજબનાં દેવો પાસેથી પુત્રોની પ્રાપ્તિ કરેલ.\nસૂર્યદેવનાં આશિર્વાદથી કર્ણ\nયમરાજનાં આશિર્વાદથી યુધિષ્ઠિર\nવાયુદેવનાં આશિર્વાદથી ભીમ\nઈન્દ્રદેવનાં આશિર્વાદથી અર્જુન\nઅશ્વિનીકુમારના આશિર્વાદથી માદ્રી (પાંડુરાજાની બીજી પત્નિ)ને સહદેવ અને નકુળ\nઅંબરીશ સાથે મેળાપ (શિવ પુરાણ)\nશિવ પુરાણમાં વર્ણવ્યા મુજબ અંબરીશે દુર્વાસા ઋષિને ભોજન કરાવતાં પહેલાં વ્રત તોડીને દુર્વાસાનું અપમાન કર્યું. આથી દુર્વાસા ઋષિએ અંબરીશને મારી નાખવાનો નિર્ણય કર્યો. અંબરીશને બચાવવા માટે સુદર્શન ચક્ર ઉપસ્થિત થયું, પરંતુ દુર્વાસાના રૂપમાં સાક્ષાત શિવ ભગવાનને જોઇ ચક્ર રોકાઇ ગયું. એ સમયે એક આકાશવાણી થઇ. નંદીએ કહ્યું કે અંબરીશની પરીક્ષા લેવા માટે સ્વયં શિવ ભગવાન આવ્યા છે એટલે અંબરીશ શિવ ભગવાન પાસે ક્ષમા માગી લે. અંબરીશે ક્ષમા માગી અને દુર્વાસા મુનિએ પણ એને આશીર્વાદ આપ્યા.\nદુર્વાસા ઋષિને કેમ ભાગવું પડ્યું?\nદુર્વાસા ઋષિના આશ્રમ પાસે યમુનાના બીજા કિનારે મહારાજ અંબરીષનો મહેલ હતો. રાજા અંબરીશ વિષ્ણના પરમ ભક્ત હતા. એકવાર અંબરીશને એકાદશીનું વ્રત હતુ. વ્રત ખોલવાના સમયે દુર્વાસા ઋષિ અંબરીશના મહેલમાં પહોંચ્યા. અંબરીશે તેમને ભોજન માટે પ્રાર્થના કરી. દુર્વાસાએ કહ્યું કે તેઓ સ્નાન પછી જ ભોજન ગ્રહણ કરશે. તેઓ સ્નાન કરવા માટે નદી કિનારે ચાલ્યા ગયા.\nઋષિ દુર્વાસાની રાહ જોવામાં ઘણો સમય પસાર થઈ ગયો. રાજા અંબરીશે દેવતાઓને આહવાન કરી આહુતિ આપી અને ભોજનનો થોડો ભાગ ઋષિ માટે અલગ કરી દીધો. થોડા સમય પછી દુર્વાસા ઋષિ પરત આવ્યા.રાજા દ્વારા તેની રાહ ન જોવાના કારણે તેઓ ગુસ્સો થયા, ગુસ્સામાં તેમણે પોતાની જટામાંથી કૃત્યા નામની રાક્ષસી ઉત્પન કરી અને રાજા અંબરીશ ઉપર આક્રમણ કરવાની આજ્ઞા આપી.\nભગવાન વિષ્ણુએ ભક્તનું રક્ષણ કરવા માટે સુદર્શન ચક્ર છોડ્યું. રાક્ષસીનો વધ કર્યા પછી સુદર્શન ચક્ર દુર્વાસા ઋષિની પાછળ ગયું. દુર્વાસા ઋષિ પોતાને બચાવવા માટે તમામ લોકમાં ફરી વળ્યા. અંતે તેઓ શિવજીના ચરણમાં ગયા. શિવે તેમને વિષ્ણુ પાસે મોકલ્યા. વિષ્ણુએ કહ્યું કે તમે મારા ભક્તનો અપરાધ કર્યો છે માટે જીવ બચાવવો હોય તો અંબરીશના ચરણમાં જાઓ.\nઅંતે દુર્વાશા અંબરીશ પાસે આવ્યા અને સુદર્શન ચક્રને રોકવાની પ્રાર્થના કરી. દયાળું રાજાએ ઋષિની વાત માની અને સુદર્શન ચક્રને પોતાના સ્થાન પર જવાનું કહ્યું. આ રીતે ઋષિ દુર્વાસાના જીવમાં જીવ આવ્યો.\nઅંબરીશ સાથે મેળાપ (શ્રીમદ ભાગવત)\nશ્રીમદ્ ભગવદ્દ ગીતામાં અંબરીશની સાથે દુર્વાસા ઋષિના ઝઘડાની કથા ખૂબ જ જાણીતી છે. અંબરીશ રાજા ભગવાન વિષ્ણુના મહાન ભક્ત હતા અને હંમેશા સાચું બોલતા હતા. અંબરીશે પોતાના રાજ્યની સુખ, શાંતિ અને સમૃધ્ધિ માટે પૂરી શ્રધ્ધાથી એક યજ્ઞ કરાવ્યો હતો. એક વાર અંબરીશે દ્વાદશીનું વ્રત કર્યું હતું, જેમાં એકાદશીએ વ્રતની શરુઆત થાય અને બારસના દિવસે વ્રત પૂર્ણ થાય છે. વ્રત પૂર્ણ થયા બાદ સાધુજનોને ભોજન કરાવવાનું હોય છે. જ્યારે આ દ્વાદશીના દિવસે વ્રત પૂર્ણ થવા આવ્યું ત્યારે અંબરીશના ઘરે દુર્વાસા મુનિ પધાર્યા. અંબરીશે દુર્વાસા મુનિનું સાદર સ્વાગત કર્યું. અંબરીશે એમને ભોજન કરવા માટે આગ્રહ કર્યો. દુર્વાસાએ અંબરીશના આગ્રહનો સ્વીકાર કર્યો અને કહ્યું કે જ્યાં સુધી તેઓ નદીએ જઈ સ્નાન કરીને ન આવે ત્યાં સુધી અંબરીશે વ્રત પૂર્ણ કરવું નહીં. ઘણો સમય વીતી ગયો, પરંતુ દુર્વાસા મુનિ આવ્યા નહીં. અંબરીશે વ્રત પૂર્ણ કરવાનું હતું. ગુરુ વશિષ્ઠના આગ્રહને કારણે અંબરીશે તુલસી-પત્ર વડે પોતાનો ઉપવાસ પૂર્ણ કર્યો અને દુર્વાસા મુનિની પ્રતિક્ષા કરવા લાગ્યા. દુર્વાસા ઋષિને એમ લાગ્યું કે એમના આવવા પહેલાં વ્રત પૂર્ણ કરી અંબરીશે એમનું અપમાન કર્યું, આથી ગુસ્સે ભરાયેલા દુર્વાસાએ પોતાની જટામાંથી એક રાક્ષસ પેદા કર્યો અને એને અંબરીશને મારવા માટે કહ્યું. આ સમયે ભગવાન નારાયણના સુદર્શન ચક્રએ રાક્ષસનો વધ કર્યો અને અંબરીશની રક્ષા કરી. ત્યાર પછી સુદર્શન ચક્ર દુર્વાસા ઋષિનો પીછો કરવા લાગ્યું. આથી ભયભીત થયેલા દુર્વાસા ઋષિ પહેલાં બ્રહ્મા અને પછી શિવ પાસે પોતાના રક્ષણ માટે ગયા. બધાએ દુર્વાસા ઋષિને બચાવવા માટે પોતાની અસમર્થતા જાહેર કરી અને કહ્યું કે તેઓ ભગવાન વિષ્ણુ પાસે જાય. ભગવાન વિષ્ણુએ તેમને અંબરીશ પાસે ક્ષમા માંગવા કહ્યું. આખરે દુર્વાસા ઋષિએ અંબરીશ પાસે માફી માંગી. અંબરીશે ભગવાન વિષ્ણુને યાદ કર્યા અને એમને દુર્વાસા મુનિની રક્ષા માટે પ્રાર્થના કરી. અંતે ભગવાન વિષ્ણુ દુર્વાસા ઋષિને માફ કરી પોતાનું સુદર્શન ચક્ર પાછું બોલાવી લે છે.\nઋષિ દુર્વાસાના ચરણોમાં કોટિ કોટિ વંદન🙏\nવાંચવા બદલ આભાર.🙏\nઆપણાં મહાનુભાવો - ભાગ 18 - શ્રી રંગ અવધૂત મહારાજ\nBarot Manish6માસ પહેલા\nShefali7માસ પહેલા\nbhavna7માસ પહેલા\nMrs. Snehal Rajan Jani7માસ પહેલા\nઋષિ દુર્વાસા વિશે સરસ માહિતી.\nHetal Togadiya7માસ પહેલા\nશ્રેષ્ઠ ગુજરાતી વાર્તાઓ | ગુજરાતી નવલકથાઓ | બાયોગ્રાફી પુસ્તકો | Mrs. Snehal Rajan Jani પુસ્તકો\nMrs. Snehal Rajan Jani દ્વારા ગુજરાતી બાયોગ્રાફી\nકુલ એપિસોડ્સ : 26\nઆપણાં મહાનુભાવો - ભાગ 1 - સામ માણેકશા\nઆપણાં મહાનુભાવો - ભાગ2- સરદારસિંહ રાણા\nઆપણાં મહાનુભાવો - ભાગ3- જ્યોતિબા ફૂલે\nઆપણાં મહાનુભાવો - ભાગ4- ડૉ. ભીમરાવ આંબેડકર\nઆપણાં મહાનુભાવો - ભાગ5- રામનારાયણ પાઠક\nઆપણાં મહાનુભાવો - ભાગ6- સંત કબીર\nઆપણાં મહાનુભાવો - ભાગ7- આર્યભટ્ટ\nઆપણાં મહાનુભાવો - ભાગ 8 - મહારાણા પ્રતાપ\nઆપણાં મહાનુભાવો - ભાગ9- ભગવાન પરશુરામ\nઆપણાં મહાનુભાવો - ભાગ 10 - શંકરાચાર્ય


ભારતીય નેવીમાં સામેલ થઈ આઈએનએસ કરંજ સબમરીન | Livegujaratnews.com\nભારતીય નેવીમાં સામેલ થઈ આઈએનએસ કરંજ સબમરીન\nભારતીય નેવીની તાકાત અને ક્ષમતામાં વધારો થયો\nભારતીય નેવીની પાસે કુલ 18 સબમરીન\nઆઈએનએસ કરંજ સમુદ્રમાં બીછાવી શકે છે બારૂદી સુરંગ\nચીનની દરેક ચાલ આઈએનએસ કરંજ કરશે નિષ્ફળ\nસ્કોર્પીન ક્લાસની સબમરીન આઈએનએસ કરંજ ઈન્ડિયન નેવીમાં સામેલ થઈ છે. કરંજના જંગી બેડામાં સામેલ થવાની સાથે જ ભારતીય નેવીની તાકાત અને ક્ષમતામાં વધારો થઈ જશે. આ સાથે જ પાકિસ્તાન અને ચીન જેવા દેશોની ઊંઘ ઉડી જશે એ વાત પણ ચોક્કસ છે. દુશ્મન માટે આઈએનએસ કરંજ ઘાતક અદ્રશ્ય હથિયાર છે. દુશ્મન માટે તેને શોધવી મુશ્કેલ જ નહીં અશક્ય છે, અને આ સબમરીન આંખના પલકારામાં દુશ્મનના ભૂક્કા બોલાવી દેશે.\nકલવરી ક્લાસની પહેલી બે સબમરીન કલવરી અને ખંડેરી પહેલેથી નેવીમાં સામેલ થઈ ચૂકી છે. કલવરી ક્લાસની કુલ6સબમરીન મુંબઈના મઝગાંવ ડોક લિમિટેડમાં બનાવવામાં આવી રહી છે અને હવે INS કરંજ ભારતીય નેવીના કાફલામાં સામેલ થઈને દેશની આન બાન અને શાન વધારવા માટે સજ્જ છે. સબમરીન INS કરંજ ને વર્ષ 2018માં સમુદ્રમાં ટેસ્ટ માટે ઉતારવામાં આવી હતી. કરંજ દરેક ટેસ્ટમાં અવ્વલ રહી છે. ન્યૂક્લિયર સબમરિન ઉપરાંત ભારતીય નેવીની તમામ સબમરીન ડીઝલ-ઈલેક્ટ્રિક છે અને એર ઈન્ડિપેન્ડન્ટ પ્રોપલ્શન ન હોવાના કારણએ તેમણે દર એક બે દિવસમાં સમુદ્રની સપાટી પર આવવું પડે છે.\nઆ ખામીને INS કરંજમાં દૂર કરી લેવાઈ છે. INS કરંજ સ્ટેલ્થ અને એર ઈન્ડિપેન્ડન્ટ પ્રોપલ્શન સહિત અનેક પ્રકારની ટેક્નોલોજીથી લેસ છે અને INS કરંજ સબમરીન સમુદ્રમાં 50 દિવસ સુધી રહી શકે છે. આઈએનએસ કરંજ એકવારમાં 12000 કિમી સુધીની મુસાફરી કરી શકે છે. જેમાં 8 ઓફિસર અને 35 નેવી સૈનિકો કામ કરે છે. તે સમુદ્રના પેટાળમાં અંદર 350 કિમી સુધી જઈ શકે છે. કલવરી ક્લાસની સબમરીન સમુદ્રની અંતર 37 કિમી પ્રતિ કલાકની ઝડપથી દોડી શકે છે. ખાસ વાત એ છે કે INS કરંજમાં દુશ્મનના જહાજને તબાહ કરવા માટે ટોરપીડો લાગેલા છે. આ ઉપરાંત તે સમુદ્રમાં બારૂદી સુરંગ પણ બીછાવી શકે છે. સાઉથ ચાઈના સીમાં ચીનની ચાલબાજી વધી રહી છે તે પ્રમાણે તો ભારતીય નેવીએ સમુદ્રી સુરક્ષા માટે જબરદસ્ત તૈયારી કરવી પડી રહી છે. કારણ કે ચીનનો ખાડી દેશોનો સમુદ્રી રસ્તો મલક્કા સ્ટ્રેટથી થઈને પસાર થાય છે. આવામાં જો સાઉથ ચાઈના સીમાં ચીન હોશિયારી મારશે તો ભારત મલક્કા સ્ટ્રેટમાં તેનો રસ્તો રોકી શકે છે અને તે સમયે દુશ્મન પર નજર રાખવા અને તેના પર એટેક કરવા માટે INS કરંજની ક્ષમતા પર પૂરેપૂરો ભરોસો મૂકી શકાય.\nTags: #India#INS Karanj submarine#joins Indian Navy#mumbai\nલાઈવ ગુજરાત ન્યૂઝનો એક માસુમની જિંદગી બચાવવાનો નમ્ર પ્રયાસ\nતીરથ સિંહ બન્યા ઉત્તરાખંડના નવા મુખ્યમંત્રી


મહિલાઓ માટે સેલ્ફ ડિફેન્સ અને ફિટનેસના ક્લાસ શરૂ કરશે બિપાસા બાસુ\nમુંબઇ: એક સમયે સેક્સ સિમ્બોલ તરીકે જાણીતી અભિનેત્રી બિપાસા બસુ ટૂંક સમયમાં મહિલાઓ માટે સેલ્ફ ડિફેન્સ અને ફિટનેસના ક્લાસ શરૂ કરશે એેવું જાણવા મળ્યું હતું.બે વર્ષ પહેલાં બિપાસાએ આવા વર્ગો શરૂ કરવાની યોજના જાહેર કરી હતી. બળાત્કાર અને છેડછાડના બનાવો વધી રહ્યા છે એ સંદર્ભમાં એણે આ યોજના જાહેર કરી હતી. હવે આ યોજના સાકાર થવાની તૈયારીમાં છે. આ વર્ષની આખર સુધીમાં બિપાસા મુંબઇ, દિલ્હી અને કોલકાતામાં પોતાના ફિટનેસ સેન્ટર્સ શરૂ કરશે. બિપાસાની નિકટનાં સૂત્રે કહ્યું કે આ ક્લાસિસમાં મિક્સ માર્શલ આર્ટસ્ અને કરાટે પણ શીખવવાની બિપાસાની યોજના છે. દરેક કોર્સની પરાકાષ્ઠા રૂપે બિપાસા પોતે સ્પેશિયલ ક્લાસ લેશે.બિપાસાએ પેાતે કહ્યું કે આ ક્લાસમાં મારે સ્વરક્ષણની અને ફિટ રહેવાની કલા શીખવવી છે.


'હું 'કલાઈનાર' નો પુત્ર છુ, આ હરકતોથી ડરવાનો નથી...', દીકરી-જમાઈના ઘરે આઈટીની રેડ પર બોલ્યા એમકે સ્ટાલિન | MK Stalin: I am son of Kalaignar, not scared of this after IT raids his son-in-law's houses. - Gujarati Oneindia\n10 min ago Corona Virus : કોરોનાના નવા વેરિઅન્ટને પગલે વિદેશી ફ્લાઈટ બંધ કરવા કેજરીવાલની માંગ!\n31 min ago પ્રદૂષણને લઈને દિલ્હીમાં 30 નવેમ્બર સુધી ટ્રકોના પ્રવેશ નહીં, આ વાહનોને જ એન્ટ્રી મળશે!\n32 min ago Video: નોરા ફતેહીને જોઈને પોતાની સૂઝબૂઝ ખોઈ બેઠા ટેરેન્સ લૂઈસ, મલાઈકાને પણ કરી ઈગ્નોર\n48 min ago કોરોનાના નવા વેરિઅન્ટ સામે ભારતીય વેક્સિન કેટલી અસરકારક?\nચેન્નઈઃ તમિલનાડુ વિધાનસભા ચૂંટણીના માત્ર ચાર દિવસ પહેલા આવકવેરા વિભાગે દ્રવિડ મુનેત્ર કડગમ(DMK)ના પ્રમુખ એમકે સ્ટાલિનના જમાઈ સબારેસનના ઘરે રેડ પાડી. આઈટી રેડ બાદ એમકે સ્ટાલિને કહ્યુ, 'હું કલાઈનાર(એમ કરુણાનિધિ)નો દીકરો છુ, આ બધી હરકતોથી ડરવાનો નથી.' સ્ટાલિને પેરામબલુરમાં ચૂંટણી પ્રચાર દરમિયાન શુક્રવારે(2 એપ્રિલ) કહ્યુ, 'આજે સવારે હું ચેન્નઈથી ત્રિચી આવ્યો. મને ચેન્નઈમાં મારી દીકરીના ઘરે રેડના સમાચાર મળ્યા. મોદી સરકાર હવે અન્નાદ્રમુક(AIADMK)સરકારને બચાવી રહી છે. ભાજપે એઆઈએડીએમકે સીએમ, ડેપ્યુટી સીએમ,મંત્રીઓ અને મુખ્ય સચિવને આઈટી વિભાગ અને સીબીઆઈનો ઉપયોગ કરવાની ધમકી આપી છે. હું મોદીને જણાવવા માંગુ છુ કે આ ડીએમકે છે, એ ના ભૂલતા કે હું કલઈનારનો દીકરો છુ. હું આનાથી નહિ ડરુ.'\nએમકે સ્ટાલિને કહ્યુ, 'આ સ્ટાલિને આંતરિક સુરક્ષા વ્યવસ્થા અધિનિયમ... ઈમરજન્સીની સ્થિતિનો સામનો કર્યો છે. તેમને (ભાજપ)ને લાગે છે કે તે અમને આ આઈટી રેડથી ડરાવી શકે છે, આ એઆઈએડીએમકે સાથે થઈ શકે છે પરંતુ ડીએમકે સાથે આવુ નહિ થાય. તમારે એ ન ભૂલવુ જોઈએ કે લોકો6એપ્રિલે તમારા માટે કરેલા કામોનો જવાબ વોટિંગ દરમિયાન આપશે.'\nતમિલનાડુમાં વિધાનસભા ચૂંટણી6એપ્રિલે એક જ તબક્કામાં થશે અને મતોની ગણતરી2મેના રોજ થશે. તમિલનાડુમાં પંદરમી વિધાનસભાના કાર્યકાળ2મે, 2021એ ખતમ થઈ રહ્યો છે. 6,28,23,749 મતદારો રાજ્યમાં સોળમી વિધાનસભા માટે વોટિંગ કરશે. શુક્રવારે(2 એપ્રિલે)ની સવારે આવકવેરા વિભાગે એમકે સ્ટાલિનના જમાઈ સબારેસનના ઘર સહિત ચાર જગ્યાએ રેડ પાડી હતી. થોડા દિવસ પહેલા જ સ્ટાલિનના જમાઈ સબારેસનના ઘરે ચૂંટણી રણનીતિકાર પ્રશાંત કિશોરે ડીએમકે સાથે બેઠક કરી હતી. ડીએમકેએ આ રેડને રાજનીતિથી પ્રેરિત ગણાવી છે.\nજો હું PM હોત તો વિકાસના બદલે નોકરી પર ફોકસ કરતઃ રાહુલ ગાંધી\nm karunanidhi karunanidhi income tax department income tax raid bjp dmk aiadmk tamil nadu assembly election 2021 tamil nadu politics એમ કરુણાનિધિ કરુણાનિધિ આવક વેરા વિભાગ આવક વેરો રેડ ભાજપ ડીએમકે તમિલનાડુ રાજકારણ\nMK Stalin: I am son of Kalaignar, not scared of this after IT raids his son-in-law's houses.


જુઓ આ અલાદ્દીનના કારસ્તાન / જાદુઈ ચટાઈમાં ઉડતો દેખાયો અલાદ્દીન, પહેલા રોડ ઉપર અને પછી પાણીમાં બતાવ્યા કરતબ, લોકો પણ જોઈને રહી ગયા હેરાન, જોઈલો વિડિઓ VS 24X7\nઅજબ ગજબ ટોપ ન્યૂઝ વર્લ્ડ\nDecember 7, 2021 December 8, 2021 aakashLeaveaComment on જુઓ આ અલાદ્દીનના કારસ્તાન / જાદુઈ ચટાઈમાં ઉડતો દેખાયો અલાદ્દીન, પહેલા રોડ ઉપર અને પછી પાણીમાં બતાવ્યા કરતબ, લોકો પણ જોઈને રહી ગયા હેરાન, જોઈલો વિડિઓ\tPublished on: 11:15 am, Tue,7December 21\nઆપણે જયારે નાના હતા ત્યારે ઘણી બધી વાર્તાઓ આપણે આપણા બા-દાદા પાસેથી સાંભળી હશે, આ વાર્તાઓમાં ઘણી રાજા-રાણીની તો ઘણી પરીઓની વાર્તાઓ હશે, પરંતુ એમાં કેટલીક એવી વાર્તાઓ હતી જે આપણા માટે પણ યાદગાર બની ગઈ, એ અલીબાબા ચાલીસ ચોર અને અલાદ્દીનની વાર્તાઓ હતી. આવી વાર્તાઓ ઉપર ટીવી સિરિયલો અને ફિલ્મો પણ ઘણી બની છે.\nક્યારેક ક્યારેક આપણા મનમાં પણ એવું થાય કે શું આ વાર્તામાં જે હતું એ બધું સાચું હશે ? પરંતુ હાલમાં એક એવો નજારો જોવા મળ્યો જેના કારણે તમારી આ કલ્પના હકીકતમાં બનતી જોવા મળી. જ્યાં એક વ્યક્તિ અલાદ્દીનની જાદુઈ ચટાઈ ઉપર રોડ અને પાણીની અંદર અજીબો ગરીબ કરતબ બતાવતો જોવા મળ્યો જેને જોઈને લોકો પણ હેરાન રહી ગયા.\nઆ ઘટના જોવા મળી હતી દુબઈમાં. જ્યાં લોકોને અલાદ્દીન રોડ ઉપર ઉડતો જોવગા મળ્યો. એટલું જ નહીં તે સમુદ્રની લહેરો ઉપર પણ ઉડતો નજર આવ્યો હતો. દુબઈના આ વ્યક્તિએ એવો જુગાડ લગાવ્યો કે તેના જુગાડને કોઈ સમજી જ ના શક્યું. આ વ્યક્તિ અલાદ્દીનના ગેટઅપમાં સજેલો હતો અને સડસડાટ એક ચટાઈ ઉપર ઉડી રહ્યો હતો.\nરોડ ઉપર આ વ્યક્તિને જોનારા લોકો પણ હેરાન રહી ગયા અને ઘણા લોકો તેનો વીડિયો પણ બનાવવામાં લાગી ગયા. આ આખી જ ઘટનાનો વીડિયો પણ તે વ્યક્તિએ તેની યુટ્યુબ ચેનલ ઉપર શેર કર્યો છે. આ વ્યક્તિએ એક પાઇપ ફ્રેમને ઇલેક્ટ્રોનિક લોન્ગ બોર્ડ ઉપર ફિક્સ કરી અને પછી તેના ઉપર એક ચટાઈ લગાવી દીધી.\nઆ રીતે તેને ઓપ્ટિકલ ઈલ્યુઝન ક્રિએટ કરીને જાદુઈ ચટાઈ બનાવી. પાણી માટે બનાવવામાં આવેલી ચટાઈમ નીચે ઈ-ફોઈલ બોર્ડનો ઉપયોગ કર્યો. જે સર્ફબોર્ડ જેવું હોય છે. તેના બાદ આ વ્યક્તિએ પહેલા રોડ ઉપર અંતર કાપ્યું અને પછી તે સમુદ્રની લહેરો ઉપર પણ ઉડતો નજર આવ્યો. આ વ્યક્તિ દ્વારા બનાવવામાં આવેલું આ યંત્ર ખુબ જ શાનદાર દેખાઈ રહ્યું હતું. જેને પણ તેને જોયું તે બસ તેને જ જોતું રહી ગયું.\nએક વ્યક્તિ અલાદ્દીનની જાદુઈ ચટાઈ ઉપર રોડ અને પાણીની અંદર અજીબો ગરીબ કરતબ બતાવતો જોવા મળ્યો જેને જોઈને લોકો પણ હેરાન રહી ગયા. આ ઘટના જોવા મળી હતી દુબઈમાં. જ્યાં લોકોને અલાદ્દીન રોડ ઉપર ઉડતો જોવગા મળ્યો. એટલું જ નહીં તે સમુદ્રની લહેરો ઉપર પણ ઉડતો નજર આવ્યો હતો. દુબઈના આ વ્યક્તિએ એવો જુગાડ લગાવ્યો કે તેના જુગાડને કોઈ સમજી જ ના શક્યું.\nઅરે બાપરે…બિચારા માસુમનો શું વાંક / બળજબરી પૂર્વક ધર્મ પરિવર્તન કરાવવાનાં આરોપ હેઠળ શાળા પર હુમલો, બાળકો અને શિક્ષકો માંડ માંડ બચ્યા- જુઓ વિડીયો\nહીરામાં મંદીની લહેર / દિવાળી પછી હીરાના ઉધોગમાં તેજી રૂપી લાગેલા પુષ્પના રંગમાં કેમ અચાનક ભંગ પડ્યો, જાણો આ માહોલમાં રત્નકલાકારો અને શેઠિયાઓના શું હાલ થશે\nMarch 22, 2022 March 23, 2022 Sandip Patel\nભાજપનું ટેંશન વધશે / બંગાળના પ્રચંડ વિજય બાદ CM મમતા બેનરજી ભાજપને આપશે બીજો મોટો ઝટકો, જાણો 25 જુલાઈએ કરશે આ મોટું કામ


long weekends in 2020 good to explore new things with travel - I am Gujarat\nlong weekends in 2020 good to explore new things with travel\n2020માં મળશે ઘણા બધા લાંબા વીકેન્ડ્સ, અત્યારથી જ પ્લાનિંગ શરૂ કરી દો\nShailesh Thakkar | I am Gujarat | Updated: 01 Jan 2020, 04:56:27 PM\nટ્રાવેલ લવર્સ માટે જબરદસ્ત રહેશે 2020\n2019નું વર્ષ પૂરું થઈ ગયું છે અને હવે આપણે નવા વર્ષમાં શાનદાર અને યાદગાર ટ્રાવેલિંગ એક્સપિરિયન્સ માટે આતુર છીએ. તો 2020નું લૉન્ગ વીકેન્ડ કેલેન્ડર સામે આવી ગયું છે અને અમે તમને આ વિશે જણાવવા જઈ રહ્યાં છીએ. તમે આ સ્થળોની મુલાકાત માટે દર મહિને આવનારા વીકેન્ડ અનુસાર સેટ કરી શકો છો. ઘણી બધી કુદરતી આપદાઓ સાથે આપણે એ જરૂર ધ્યાન રાખવું જોઈએ કે આપણે કેવી રીતે ટ્રાવેલ કરીએ છીએ અને શું કરીએ છીએ. હવે ટુરિઝમ એન્વાયરમેન્ટ ફ્રેન્ડલી બને તે જરૂરી છે અને આપણે પર્યાવરણીય રીતે સંવેદનશીલ ઝોનમાં કોઈ અસંતુલન પેદા ન થાય તેનું ધ્યાન રાખવું જોઈએ. આ બધાને ધ્યાનમાં રાખીને અમે તમારા માટે લાવ્યા છીએ 2020નું લૉન્ગ વીકેન્ડ કેલેન્ડર.\nબુધવારે 1લી જાન્યુઆરી છે અને ગુરુવારે2જાન્યુઆરી. આ દિવસે ગુરુ ગોવિંદ સિંહ જયંતિની રજા (વૈકલ્પિક) છે. આમ તમે શુક્રવારની રજા લઈ તેને શનિવાર અને રવિવાર સાથે જોડી શકો છો. આ ચોક્કસપણે એક મસ્ત લાંબું વીકેન્ડ થઈ જશે.ક્યાં જવું: જાન્યુઆરીમાં ગોવા પરફેક્ટ ટ્રાવેલ ડેસ્ટિનેશન છે. અહીં તમને એકદમ શાનદાર વાતાવરણ મળી રહેશે. આ ઉપરાંત રાજસ્થાન પણ અત્યારે ખૂબ જ ઠંડુ અને આહલાદક હોય છે, જોકે, તમે શિયાળાનું ખાસ ધ્યાન રાખવું પડશે. અંદમાન અને નિકોબાર ટાપુ પર પણ અત્યારે પરફેક્ટ વેધર હોય છે, જ્યાં તમે વૉટર-સ્પોર્ટ્સનું મજા માણી શકો છો.\n21મી ફેબ્રુઆરીએ મહા-શિવરાત્રી છે અને આ દિવસે શુક્રવાર છે અને તે ઘણા માટે ઑપ્શનલ હોલિડે હોય છે. એટલે કે તમારી પાસે શનિવાર અને રવિવારની રજા છે જ અને આ સાથે તમે સોમવારની રજા લઈ એક મસ્ત વીકેન્ડ ટ્રિપ કરી શકો છે.ક્યાં જવું: ફેબ્રુઆરી મહિનામાં પણ ગોવા જવું શાનદાર એક્સપિરિયન્સ છે. આ ઉપરાંત તમે તિબેટિયન ન્યૂ યર (24 ફેબ્રુઆરી) સેલિબ્રેટ કરવા માટે મેક્લોડગંજ પણ જઈ શકો છો,\n10 માર્ચના રોજ હોળી છે અને આ દિવસે મંગળવાર છે. તમે સોમવારનો ઑફ લઈ શકો છો અને આની સાથે અગાઉના શનિવાર અને રવિવારને જોડી એક મસ્ત લાંબી વીકેન્ડ ટ્રિપ પર ઉપડી જાઓ.ક્યાં જવું: આ સમયમાં વૃંદાવન જવું બેસ્ટ છે. આ સ્થળ ભારતમાં સૌથી શાનદાર હોળી સેલિબ્રેશન માટે જાણીતું છે.\n2 એપ્રિલના રોજ રામ નવમી છે જે ગુરુવારે છે. અને આ ઑપ્શનલ હોલિડે છે. આમ, તમે શુક્રવારની રજા લઈ શનિવાર અને રવિવારને પ્લાનમાં જોડી શકો છો. આ ઉપરાંત6એપ્રિલ એટલે મંગળવારે મહાવીર જયંતિ છે જે પણ ઑપ્શન હૉલિડે છે. આમ તમને કુલ5દિવસનો લાંબા સમયગાળો મળી શકે છે જેમાં તમે સરસ સ્થળે જઈ શકો છો.10 એપ્રિલના રોજ ગુડ ફ્રાઈડે આવે છે જેથી તમારે આ દિવસે રજા હશે અને તેને તમે શનિ-રવિ સાથે જોડી એક નાનકડા વીકેન્ડ માટે નીકળી શકો છો. સાથે જ જો તમે સોમવારની રજા લઈ શકતા હોવ તો તમે ટ્રાવેલિંગનો આનંદ લઈ શકો છો.ક્યાં જવું: એપ્રિલમાં સિક્કિમ અને દાર્જિલિંગ જેવા હિલ સ્ટેશન બેસ્ટ ઑપ્શન છે જ્યાં આ સમયે સુંદરતા જોવા જેવી હોય છે.\n1 મે વર્લ્ડ લેબર ડે છે, જે પણ એક ઑપ્શનલ હોલિડે છે અને તે શુક્રવારે આવે છે. તમે શનિ-રવિની રજા અને સોમવારનો ઑફ લઈ એક મસ્ત ટ્રિપ લગાવી શકો છો.બાદમાં7મેના રોજ બુદ્ધ પુર્ણિમા છે જે દિવસે ગુરુવાર છે. બાદમાં તમે શુક્રવારનો ઑફ લઈ શનિ-રવિની રજાને તેની સાથે જોડી એક મસ્ત વેકેશન પ્લાન કરી શકો છો.25 મેના રોજ ઈદ છે, આ દિવસે સોમવાર છે. મતલબ કે તમારે અગાઉના અઠવાડિયામાં શુ્ક્રવારનો ઑફ લઈ, શનિ-રવિની રજાને જોડી ક્યાંક જવાનો પ્લાન બનાવવો હોય તો બની શકે તેમ છે.ક્યાં જવું: મે મહિનો હિમાચલ પ્રદેશની વેર્દાંત હિલ્સને એક્પ્લોર કરવા માટેનો બેસ્ટ સમય છે.\n3 ઑગસ્ટ, સોમવારના રોજ રક્ષાબંધન હોઈ રજા છે. આમ, ફરી એકવાર તમને શનિ અને રવિવારની સાથે સોમવારની રજા મળશે, આ ત્રણ દિવસમાં તમે પરિવાર અને ભાઈ-બહેનો સાથે મસ્ત ટ્રિપ પ્લાન કરી શકો છો.આ ઉપરાંત 31 ઑગસ્ટના રોજ ઓણમ છે, આ દિવસે સોમવાર છે અને ભારતના ઘણા ભાગોમાં તે દિવસે રજા હોય છે.ક્યાં જવું: તમે ઓણમના તહેવારમાં કેરાલાને એક્સ્પ્લોર કરી શકો છો અથવા તો ઉત્તર ભારતના કેટલાક સ્થળોએ જઈ શકો છો જ્યાં આ સમયમાં સુંદરતા સોળે કળાએ ખિલી ઉઠે છે. ઘણા લોકો એમ પણ કહેશે કે, આ ઑફ સિઝનમાં ગોવા સારું સ્થળ હોઈ શકે છે.\n2 ઑક્ટોબરના રોજ ગાંધી જયંતિની રાષ્ટ્રીય રજા છે. આ દિવસે શુક્રવાર આવતો હોઈ ફરી એકવાર શનિ અને રવિની સાથે તે દિવસની રજા ભેગી થાય છે. આમ, તમને અહીં પણ એક મસ્ત નાનકડી ટ્રિપની તક મળે છે.જોકે, આ વર્ષે દશેરા રવિવારના દિવસે આવે છે.ક્યાં જવું: આ સમય દરમિયાન વેસ્ટર્ન ઘાટની સુંદરતા ખૂબ જ રમયીય હોય છે.\nભાઈ-બીજ (ઑપ્શનલ હોલિડે) 16 નવેમ્બરના રોજ આવે છે, આ દિવસે સોમવાર છે અને 14 નવેમ્બર એટલે કે, શનિવારે દિવાળી છે. તો શુક્રવારનો ઑફ લો અને એક ધમાકેદાર ઈવેન્ટફુલ વીકેન્ડનું પ્લાનિંગ કરો.30 નવેમ્બરના રોજ ગુરુ પૂર્ણિમા છે આ દિવસે ભારતના ઘણા ભાગોમાં ઑપ્શનલ હોલિડે હો છે. 30 નવેમ્બરે પણ સોમવાર છે, આમ અહીં પણ એક સારી ટ્રિપ પ્લાન કરી શકો છો.ક્યાં જવું: આ સમયમાં તમે મુન્નાર, થેક્કાડી, લામહટ્ટા અને પશ્ચિમ બંગાળના બીચોની મુલાકાત લઈ શકો છો.\n2020માં ક્રિસમસ (25 ડિસેમ્બર) શુક્રવારે આવી રહી છે અને ત્યારે શુક્રવાર છે. આમ તમને ફરી એકવાર શુક્ર, શનિ, રવિની રજા મળી રહી છે. આ ઉપરાંત 1 જાન્યુઆરી 2021ના રોજ પણ શુક્રવાર છે, અહીં પણ તમે ગુરુવારનો ઑફ લઈ ચાર દિવસની લાંબી રજા સાથે નવા વર્ષનું સેલિબ્રેશન કરી શકો છો.ક્યાં જવું: આ સમયમાં તમે ગોવામાં ક્રિસમસનું સેલિબ્રેશન કરી શકો છો અથવા તો થાઈલેન્ડમાં ન્યૂ યરની ધમાકેદાર પાર્ટી કરી શકો છો.\nગુડ ન્યુઝ! સમગ્ર 2020 દરમિયાન આ સુંદર દેશમાં ભારતીયોને મળશે વિઝા વિના એન્ટ્રી આર્ટિકલ શો\nWeekend Planning Weekend Calender Trip In 2020 traveling Travel Holidays in 2020 2020\nWeb Title : long weekends in 2020 good to explore new things with travel


સામાન્ય નાગરિકની જેમ સીએમની કાઠિવાડી ઢાબા પર ચાની ચૂસ્કી સામાન્ય નાગરિકની જેમ સીએમની કાઠિવાડી ઢાબા પર ચાની ચૂસ્કી - Vibes Of India\nસામાન્ય નાગરિકની જેમ સીએમની કાઠિવાડી ઢાબા પર ચાની ચૂસ્કી\nTeam VoI | Updated: January 8, 2022 2:15 pm\nગુજરાતના મુખ્યમંત્રી ભૂપેન્દ્ર પટેલે અમદાવાદ -રાજકોટ સુધી બનનારા ધોરીમાર્ગના વિકાસ કામોનું નિરીક્ષણ કરવા માટે પહોંચ્યા હતા. તે વેળા તેઓએ હાઈવે પર આવેલ એક કાઠિયાવાડી હોટલમાં સામાન્ય નાગરિકની જેમ ચાની ચૂસ્કી માણી હતી.\nઅમદાવાદ- રાજકોટ હાઈવેની આસપાસના વિસ્તારમાં કરોડો રુપિયાના પ્રોજક્ટની કામગીરી હાથ ધરવામાં આવી છે. જેનું નિરિક્ષણ કરવા માટે સીએમ ભૂપેન્દ્ર પટેલ આજે પહોંચ્યા હતા. હાલ રાજયમાં ચાલી રહેલ કોરોના મહામારીના પગલે તેમની સાથે ગણતરીના લોકો જ જોડાયા હતા. જો કે, હાઈવે પર રાજકીય આગેવાનોને ન આવવા તાકીદ કરવામાં આવી હતી.\nઆ દરમિયાન તેઓએ હાઈવે પર આવેલ એક કાઠિયાવાડી ઢાબા પર થોડા સમય માટે રોકાયા હતા અને સામાન્ય નાગરિકની જેમ ખાટલા પર બેસી ચાની ચૂસ્કી માણી હતી. મુખ્યમંત્રીએ પોતાના સાલસ સ્વભાવનો પરિચય આપતા કનૈયા કાઠીયાવાડી હોટેલ-ઢાબા પર ઉપસ્થિત મુસાફરોની લાગણીને માન આપી તેમની સાથે ફોટો પણ પડાવ્યા હતા.\nRelated Tags: CM Bhupendra patel Rajkot tea Highway\nકોરોના ગાઈડલાઈનનું પાલન નેતાથી લઈને તમામ નાગરિકોએ કરવાનું રહેશે: ...


viral video of waitress open crown cap with opener in fast speed - ઝડપી સ્પીડમાં ઓપનરથી વેઈટ્રેસ ક્રાઉન કેપ કાઢયાનો વાયરલ વીડિયો – News18 Gujarati\nવીજળીની ઝડપે વેઈટ્રેસે બોટલનું ખોલ્યું ઢાકણ! વીડિયો જોઈને નહિ કરી શકો વિશ્વાસ\nજે સ્ટાઈલમાં મહિલાએ પોતાના હાથથી ઓપનર ફેરવીને બોટલ ખોલી તેના લોકો વખાણ કરી રહ્યા છે.\nહાલમાં જ ઈન્સ્ટાગ્રામ એકાઉન્ટ ટેક એક્સપ્રેસ (techzexpress) પર એક વીડિયો (Viral Video) શેર કરવામાં આવ્યો છે, જેમાં એક વેઈટ્રેસ જોવા મળી રહી છે અને તેની કામ કરવાની રીત (Waitress open crown cap with bottle opener video) ની પ્રશંસા થઈ રહી છે.\nLast Updated : May 10, 2022, 20:32 IST\nજ્યારે કોઈ વ્યક્તિ પોતાનું કામ મહેનત અને લગનથી કરે છે, ત્યારે ધીમે ધીમે તેના કામમાં પણ પૂર્ણતા આવવા લાગે છે. તમે સોશિયલ મીડિયા પર આવા ઘણા વીડિયો (amazing video) જોયા હશે જેમાં લોકો તેમના કામમાં એટલા માહેર થઈ જાય છે કે તેઓ તેને ચપટીમાં પૂર્ણ કરી દે છે. હાલમાં જ આવો જ એક વીડિયો (Viral Video) ચર્ચામાં છે જેમાં એક વેઈટ્રેસ લોકોને ભોજન પીરસતી જોવા મળે છે. ડ્રિંકની બોટલ ખોલવા માટે તે વેઇટ્રેસ (Waitress open bottle with fast speed viral video)ની બોટલ ખોલવાની અદ્ભુત યુક્તિના કારણે વિડિયો વાયરલ થઈ રહ્યો છે.\nતાજેતરમાં તેના અદ્ભુત વીડિયો માટે પ્રખ્યાત ઇન્સ્ટાગ્રામ એકાઉન્ટ ટેક એક્સપ્રેસ પર એક વીડિયો શેર કરવામાં આવ્યો છે, જેમાં એક વેઇટ્રેસ જોવા મળી રહી છે અને તેની કામ કરવાની રીતની પ્રશંસા કરવામાં આવી રહી છે.\nમોટી વાત એ છે કે વેઈટ્રેસે જે રીતે બિયરની બોટલ ખોલી છે તે જોઈને લોકો દંગ રહી જાય છે. જો કે વિડિયોની સ્પીડ વધારી દેવામાં આવી છે, પરંતુ તે પછી પણ બિયરની બોટલને આંગળીઓ પર ફેરવવાનો અને પછી બોટલ ખોલવાનો વિચાર તેણે આ બધું વીજળીની ઝડપે કર્યું હોય.\nઆ પણ વાંચો: દરિયામાંથી ઉછળતા મોજા વાદળો સુધી પહોંચ્યા, વીડિયો જોઈને લોકો રહી ગયા દંગ!\nસ્ત્રીએ વીજળીની ઝડપે બોટલ ખોલી\nઆ વીડિયો એક રેસ્ટોરન્ટનો છે. વેઈટ્રેસ અને પાછળ બેઠેલા લોકોનો ચહેરો જોઈને એવું લાગે છે કે આ વીડિયો પૂર્વ એશિયાના કોઈ દેશનો છે, જો કે જોવામાં આવેલા લોકો ક્યાંના છે તેની કોઈ ચોક્કસ માહિતી નથી. વેઇટ્રેસ ટેબલ પર બીયરની બોટલ સર્વ કરે છે અને પછી બોટલ ઉપાડે છે અને બોટલ ઓપનર વડે ખોલે છે. તેણી અચાનક તેની આંગળીઓમાં ઓપનર સ્વિંગ કરે છે અને પછી તેને વીજળીની ઝડપે ખોલે છે. તેની પદ્ધતિ પ્રશંસનીય છે અને લોકો સોશિયલ મીડિયા પર તેના વખાણ પણ કરી રહ્યા છે.\nતમને જણાવી દઈએ કે આ વીડિયોને2લાખથી વધુ વ્યૂઝ મળ્યા છે, જ્યારે ઘણા લોકોએ કોમેન્ટ કરીને પોતાનો પ્રતિભાવ આપ્યો છે. એક વ્યક્તિએ કહ્યું કે એવું લાગે છે કે તેના હાથમાં બટરફ્લાય ચાકુ છે. જ્યારે એક વ્યક્તિએ કહ્યું કે વેઇટ્રેસે શું કર્યું તે બરાબર જાણી શકાયું નથી, આવી સ્થિતિમાં શું આપણે ફરીથી સ્લો મોશનમાં વીડિયો જોવો પડશે. વીડિયોમાં કભી ખુશી કભી ગમ ગીત ઉમેરવામાં આવ્યું છે, જે ભારતીય દર્શકોને પસંદ આવી રહ્યું છે. ઘણા લોકો યુવતીની સુંદરતાના વખાણ કરી રહ્યા છે, પરંતુ તેની આવડત સામે બધું જ ધૂંધળું થઈ ગયું છે.\nFirst published: May 10, 2022, 20:32 IST


article by n.raghuraman|અતિ-આત્મવિશ્વાસી સંગઠન કે દૃઢ સંકલ્પ યુક્ત વ્યક્તિ\narticle by n.raghuraman\nઅતિ-આત્મવિશ્વાસી સંગઠન કે દૃઢ સંકલ્પ યુક્ત વ્યક્તિ\nSep 06, 2018, 02:03 PM IST\nજો તમે વિચારો છો કે, એકલા વ્યક્તિની તુલનામાં પૈસા, પ્રભાવ અને સંગઠન વધારે મેળવી શકે છે તો તમારે ફરી એકવાર વિચારવું જોઈએ. એક ઉદાહરણ જોઈએ. શહેરમાં રહેનારાઓ માટે તેમના કોર્પોરેશન કે મ્યુનિસિપાલિટીની આલોચના એ કોઈ મોટી વાત નથી. એટલા માટે જ જ્યારે પુણે મ્યુનિસિપલ કોર્પોરેશન (પીએમસી)એ પોતાની 300 શાળાઓમાંથી માત્ર 126માં કોમ્પ્યુટર લેબ બનાવી ત્યારે તેની આલોચના થાય તે સ્વાભાવિક છે. પરંતુ, ઘણા ઓછા લોકો જાણતા હતા કે, કોમ્પ્યુટર લેબનો આ મામલો જોયા પહેલા જ છલાંગ લગાવવા જેવો હતો.\nપીએમસીમાં દૂરદર્શિતાના અભાવના કારણે 126 લેબમાંથી 40 બેકાર થઇ ગઈ. તેનું કારણ એ હતું કે, આ શાળાઓમાં લેબ તો બની પરંતુ, છેલ્લાં છ વર્ષથી અહીં કોમ્પ્યુટરના ક્લાસ લેનાર શિક્ષક જ ન હતા. હવે, શિક્ષકોને ટ્રેનિંગ આપવાના બદલે એ વાત પર ભાર મૂકાઈ રહ્યો છે કે, જ્યાં સુધી કોઈ નિષ્ણાત ન મળે ત્યાં સુધી શાળાના શિક્ષકો અને પ્રિન્સિપાલ બાળકોને કોમ્પ્યુટરનું પાયાનું શિક્ષણ આપવાનું શરૂ કરે. આ પાયાનો ઢાંચો સ્થાપિત કરતા પહેલા જ વિષય નિષ્ણાતોની સેવાઓ સુનિશ્ચિત કરવા જેવી હતી. હવે તેઓ અશિક્ષિત સ્ટાફને આ કામ કરવાનું કહી રહ્યા છે. તે લોકો કેવી રીતે કરી શકશે?\n‘કૌન બનેગા જ્ઞાનપતિ’માં ક્વિઝ છે. ફરી જોવા માટે વિદ્યાર્થીઓ માટે યુટ્યુબ લેસન પણ છે. મ્યુનિસિપલ અધિકારીઓ આ પ્રયોગથી એટલા પ્રભાવિત થયા કે, આ ક્લાસરૂમનું અનુસરણ મુંબઈ મહાનગરપાલિકાની અન્ય ઘણી શાળાઓમાં કરવામાં આવ્યું.\nઆનાથી વિરુદ્ધ 2011માં મોહમ્મ્દ જિશાનની પસંદગી મુંબઈની મહાનગરપાલિકા દ્વારા ચાલતી ઉર્દુ શાળામાં શિક્ષક તરીકે કરવામાં આવી. તેમને ટૂંક સમયમાં જ જાણી લીધું કે શાળામાં ડ્રોપ આઉટ રેશિયો ખૂબ ઊંચો છે. તેમને અન્ય શિક્ષકોની જેમ મસ્ટરમાં સહી કરીને અન્ય શિક્ષકોની જેમ કામ કરવાની જગ્યાએ સ્કૂલ ડ્રોપ આઉટ રેશિયો પર કાબૂ મેળવવા એક પ્રયોગ કરવાનો નિર્ણય કર્યો.તેમને પાઠ્યપુસ્તકની વાર્તાઓની ડિજિટલ કલાસરૂમમાં ઓનલાઇન ઉપલબ્ધ ઇનોવેટિવ અને એનિમેટેડ આવૃત્તિનો સહારો લીધો. આ પ્રયોગ બાળકોમાં સફળ નીવડ્યો. મોટો પડકાર એ હતો કે, પાઠ્યપુસ્તકની માહિતીને ડિજિટલ ટીચિંગની ટેકનિકમાં ઢાળવાનો હતો. પરંતુ, થોડા જ સમયમાં અન્ય શિક્ષકો પણ જોડાયા.\nઆજે વર્ગમાં એક પ્રોજેક્ટર, એક સ્ક્રીન છે જે ઓડિયો સિસ્ટમથી સમૃદ્ધ છે. ભણાવવામાં આવતી કવિતાઓ માત્ર પંક્તિઓ નથી, પરંતુ તેની સાથે સંગીત પણ છે. તેમના વિદ્યાર્થીઓ તેમના દ્વારા બનાવાયેલા બ્લોગ પર જાય છે અને ત્યાં ‘કૌન બનેગા જ્ઞાનપતિ’માં ક્વિઝ છે. ફરી જોવા માટે વિદ્યાર્થીઓ માટે યુટ્યુબ લેસન પણ છે. મ્યુનિસિપલ અધિકારીઓ આ પ્રયોગથી એટલા પ્રભાવિત થયા કે, આ ક્લાસરૂમનું અનુસરણ મુંબઈ મહાનગરપાલિકાની અન્ય ઘણી શાળાઓમાં કરવામાં આવ્યું.એક અન્ય ઘટનામાં કેટલાંક સારા લોકો એવા બાળકોને શિક્ષિત કરવા માટે એક થયા જે રસ્તા પર કે બ્રિજ નીચે કે પછી ટ્રાફિક સિગ્નલ પર ભીખ માંગે છે અથવા વસ્તુઓ વેચે છે.\nતે આ બાળકોને એક પણ શબ્દ ન શીખવી શક્યા કારણકે, તેઓ આદિવાસી હતા અને પોતાની માતૃભાષા બોલતા હતા. પાછલા બે વર્ષોમાં મુંબઈ નજીક થાણેની ‘સિગ્નલ સ્કૂલ’માં થાણે નગર પાલિકાના ભાતુ સાવંત સમર્થ ભારત વ્યાસપીઠ સામેલ થયા અને પોતાના શિક્ષક આરતી પરબ અને શ્રદ્ધા દંડવતેને આદિવાસી ભાષા શીખીને મરાઠી અને હિન્દી ભણાવવા કહ્યું. આ પ્રક્રિયાના કારણે આ વર્ષે હાયર સેકન્ડરી વિદ્યાર્થીઓની પહેલી બેચ પાસ થઇ છે. પહેલા ચાર કલાક ચાલનારી સ્કૂલ હવે આઠ કલાક ચાલે છે.\nફંડા એ છે કે, માત્ર સંખ્યાની શક્તિ પર ચાલવાનો પ્રયત્ન કરતા કોઈ સંગઠનની તુલનામાં દ્રઢ સંકલ્પ યુક્ત વ્યક્તિ નિશ્ચિતપણે વધુ સફળતાઓ મેળવી શકે છે.


Kargil Vijay Diwas:18 હજાર ફુટની ઊંચાઇએ પાકિસ્તાનને ધૂળ ચટાડી હતી ભારતે, 10 મહત્વની વાતો - GSTV\nBSNL યુઝર્સ એડવાન્સમાં કરી શકે છે પોતાના એકાઉન્ટને…\nKargil Vijay Diwas:18 હજાર ફુટની ઊંચાઇએ પાકિસ્તાનને ધૂળ ચટાડી હતી ભારતે, 10 મહત્વની વાતો\nભારતે 26 જુલાઇ, 1999ના રોજ કારગિલ યુદ્ધમાં વિજય મેળવ્યો હતો. એટલે જ દર વર્ષે 26 જુલાઇને કારગિલ વિજય દિવસ તરીકે ઓળખવામાં આવે છે. વર્ષ 1999માં કારગિલના પર્વતો પર પાકિસ્તાની ઘુસણખોરોએ કબ્જો કરી નાખ્યો હતો. ત્યારબાદ ભારતીય સેનાએ તેમના વિરૂદ્ધ ઓપરેશન વિજય કર્યું હતું. આ ઓપરેશન 8 મેએ શરૂ કર્યું હતું અને 26 જુલાઇએ પૂરું થયું હતું. આ યુદ્ધમાં ભારતના 527 જવાનો શહીદ થયા હતા અને 1363 જવાનો ઘાયલ થયા હતા.\nકારગિલ યુદ્ધની 10 મહત્વની વાતો…..\nએક ભરવાડે ભારતીય સેનાને કારગિલમાં પાકિસ્તાનના ઘુસણખોરો કબ્જો જમાવીને બેઠા છે એ માહિતી3મે, 1999ના રોજ આપી હતી.\nભારતે એલઓસી પર પાકિસ્તાની સૈનિકોને ખદેડવા માટે કારગિલ સેક્ટરમાં ઓપરેશન વિજય અભિયાન શરૂ કર્યું.\n26 જુલાઇએ ભારતે કારગિલ યુદ્ધમાં વિજય મેળવ્યો. કારગિલ યુદ્ધમાં ભારતીય સેનાએ પાકિસ્તાનના3હજાર સૈનિકોને માર્યા હતા. યુદ્ધ 18 હજાર ફુટની ઊંચાઇએ લડાયું હતું.\nકારગિલ યુદ્ધમાં ભારતના 527 જવાનો શહીદ થયા અને 1363 જવાનો ઘાયલ થયા હતા.\nકારગિલ યુદ્ધમાં બોફોર્સ તોપો ખૂબજ મદદરૂપ સાબિત થઈ હતી.\nભારતીય સેનાને કારગિલ યુદ્ધમાં ખૂબજ મુશ્કેલીઓનો સામનો કરવો પડ્યો હતો. પાકિસ્તાની સૈનિકો ઊંચી પહાડીઓ પર બેઠા હતા જ્યારે આપણા સૈનિકોને ઊંડી ખીણમાંથી તેમનો સામનો કરવાનો હતો. ભારતીય સૈનિકોને છૂપાઇને અથવા રાતના અંધારામાં ઉપર ચઢવું પડતું હતું, જે ખૂબજ જોખમી હતું.\nભારતીય વાયુસેનાએ પણ કારગિલ યુદ્ધમાં બહુ મોટું યોગદાન આપ્યું હતું. ભારતીય વાયુસેનાએ 32 હજાર ફુટની ઊંચાઇથી એર પાવરનો ઉપયોગ કર્યો હતો. ભારતીય સેના પાકિસ્તાન વિરૂદ્ધ મિગ-27 અને મિગ-29નો ઉપયોગ કર્યો અને જ્યાં પણ પાકિસ્તાને કબ્જો કર્યો હતો ત્યાં બોમ્બ નાખ્યા. સાથે-સાથે પાકિસ્તાનની પોસ્ટો પર આર-77 મિસાઇલોથી પણ હુમલો કર્યો હતો.\nકારગિલ યુદ્ધ દરમિયાન દેશના વડાપ્રધાન અટલ બિહારી વાજપેયી હતા.\nકારગિલ યુદ્ધની જીતની જાહેરાત તત્કાલીન પીએમ અટલ બિહારી વાજપેયીએ 14 જુલાઇએ કરી હતી, પરંતુ ઓફિશિયલી 26 જુલાઇને કારગિલ વિજય દિવસની જાહેરાત કરવામાં આવી હતી.\nઅટલ બિહારી વાજપેયીએ પાકિસ્તાનના વડાપ્રધાન નવાજ શરીફ સાથે વાત કરી તેમને ધમકાવ્યા હતા. તેમણે નવાજ શરીફને કહ્યું હતું કે, લાહોર બોલાવી મારું સ્વાગત કરો છો અને ત્યારબાદ કારગિલ યુદ્ધ છેડો છો, આ ખૂબજ ખરાબ વર્તન છે.\nbreaking news gujaratiGujarat samachargujarati newsgujarati news livekargil vijay diwasKargil WarLatest News in Gujaratilive gujarati newsnews in gujarationline news gujarati live\nકારગીલ વિજય દિન : ગુજરાતના આ વીરે માતૃભૂમિની રક્ષા ખાતર વહોરી લીધી શહીદી\nસ્પાઇડરમેન બનીને ગર્લફ્રેન્ડને મળવા પહોંચ્યો યુવક, પડોશીઓએ ચોર સમજીને ધોઇ નાંખ્યો\nકારગિલ યુદ્ધમાં થઇ ગઇ આ એક ચૂક અને જીવતાં બચી ગયાં હતાં મુશર્રફ અને નવાઝ શરીફ\nBansari July 26, 2019 July 26, 2019\nકારગિલ વિજય દિવસ પર અક્ષય કુમારે ભારતના જવાનોને સલામ કરતો વીડિયો શેર કર્યો\nGSTV Web News Desk July 26, 2019 July 26, 2019\nકારગિલના શૌર્યને સલામ: 20 વર્ષ પહેલાં જ્યારે ભારતે દુનિયાને આપ્યો પોતાની તાકાતનો પરચો\nપશ્ચિમના વિસ્તારોમાં કેસો વધવાની ગતિ યથાવત, છેલ્લા 24 કલાકમાં નવા 166 કેસો નોંધાયા\nદેશનાં અનેક રાજ્યોમાં ભારે વરસાદની આગાહી, આસામ-બિહારમાં પૂર\nઅમેરિકામાં ઘાતક વાયરસનો વિસ્ફોટ, રેકોર્ડ બ્રેક 70 હજારથી વધુ કેસ નોંધાયા\nવધુ એક બૉલીવુડ હસ્તીના ઘરે પહોંચ્યો કોરોના, આ એક્ટરના માતા સહીત4લોકો થયા કોરોના પોઝિટિવ\nહવે મળશે મેડિક્લેમ પોલિસીમાં ‘કોરોના કવચ’, IRDA એ આ વીમા કંપનીઓને આપી મંજૂરી


સલમાનના કોર્ટ કેસના કારણે દબંગ-3ની રિલિઝ વિલંબમાં મુકાશે? - GSTV\nસુપર સ્ટાર સલમાન ખાનની હિટ સિરિઝ દબંગની ત્રીજી કડી મૂળ યોજના કરતાં લંબાઇ જાય એવી શક્યતા હોવાની માહિતી મળી હતી. સલમાનની નિકટનાં સૂત્રોએ જણાવ્યા મુજબ હાલ સલમાન સામે ૧૯૯૮માં કરેલા કાળિયારના કહેવાતા ગેરકાયદે શિકારનો કેસ જોધપુરની કોર્ટમાં ચાલી રહ્યો છે જેમાં સલમાને કોર્ટના આદેશ મુજબ અવારનવાર હાજરી આપવા જવું પડશે.\nહાલ સલમાન પાસે ત્રણ મોટી ફિલ્મો છે- રેસ થ્રી, ટાઇગર જિંદા હૈ ફેમ ડાયરેક્ટર અલી અબ્બાસ ઝફરની ભારત અને સલમાનની પોતાની સુપરહિટ સિરિઝ દબંગની ત્રીજી કડી. આ ત્રણમાં રેસ થ્રી તો પૂરી થવા આવી છે અને મંગળવારે એનું ટ્રેલર રિલિઝ કરાયું હતું. આ ફિલ્મ ચાલુ વર્ષની ઇદ પર રજૂ કરવાની સલમાનની યોજના છે. બીજી ફિલ્મ અલી અબ્બાસ ઝફરની ભારત શરૃ થઇને આ વર્ષની આખર સુધીમાં પૂરી કરવાની અલીની યોજના છે. પરંતુ ખરો સવાલ ત્રીજી ફિલ્મનો છે. એ ફિલ્મ એટલે સલમાનની પોતાની દબંગ થ્રી. આ સિરિઝની પહેલી બે કડીનું ડાયરેક્શન સલમાનના ભાઇ અભિનેતા અરબાઝ ખાને કર્યું હતું. પરંતુ ત્રીજી કડીનું ડાયરેક્શન સલમાને રેમો ડિસોઝાને સોંપ્યું છે.\nઆ દિશામાં લેટેસ્ટ માહિતી મુજબ સલમાને પોતાની સામેના કોર્ટ કેસને ધ્યાનમાં રાખીને આ ફિલ્મ આવતા વરસે રજૂ કરવાનો મનોમન નિર્ણય કરી લીધો હતો એટલે ફિલ્મ આ વર્ષના ઉત્તરાર્ધમાં ફ્લોર પર જવાની શક્યતા છે. એ આવતા વર્ષના આરંભ સુધીમાં પૂર્ણ થાય તો આવતા વરસે સ્વાતંત્ર્ય દિને એને રજૂ કરવામાં આવશે. જો આ યોજના અમલમાં મૂકાય તો દબંગ થ્રી રણબીર કપૂર અને આલિયા ભટ્ટની બ્રહ્માસ્ત્ર સાથે બોક્સ ઑફિસ પર ટકરાશે. અગાઉની યોજના એવી હતી કે આ વર્ષની આખરમાં ફિલ્મ રજૂ કરવી. એવું થયું હોત તો શાહરુખ ખાનની ઝીરો અથવા રણવીર સિંઘની સિમ્બા સાથે એનો ક્લેશ થયો હોત.\nમાંગરોળમાં લોકોએ વીજળીના મુદ્દે માંગરોળ રૂરલ કચેરી ખાતે આવેદનપત્ર આપીને કરી રજૂઆત


Gujarati News » Business » । Fuel demand In August petrol consumption rises diesel sales fall\nFuel Demand August : ઓગસ્ટમાં પણ વધી પેટ્રોલની માગ, પરંતુ ડીઝલનો વપરાશ ઘટ્યો, જાણો આંકડાનું ગણિત\nઓગસ્ટ મહિનામાં પેટ્રોલિયમ કંપનીઓએ 24.3 લાખ ટન પેટ્રોલ વેચ્યું હતું. ઓગસ્ટ 2020 ની સરખામણીમાં આ 13.6 ટકા વધારે છે. જુલાઈની સરખામણીમાં ઓગસ્ટમાં ડીઝલના વેચાણમાં પણ 9.3 ટકાનો ઘટાડો થયો છે.\nUpdated On - 7:30 pm, Wed, 1 September 21 Edited By: Nidhi Bhatt Follow us -\nમે મહિનામાં માંગ સૌથી ઓછી હતી.\nદેશમાં ઇંધણની માંગને લઈને ઓગસ્ટમાં મિશ્ર વલણ જોવા મળ્યું હતું. આ સમયગાળા દરમિયાન, પેટ્રોલનો વપરાશ સતત વધતો રહ્યો, જ્યારે ડીઝલની માંગમાં ઘટાડો થયો. જાહેર ક્ષેત્રની પેટ્રોલિયમ કંપનીઓ દ્વારા બુધવારે જાહેર કરવામાં આવેલા ડેટા પરથી આ માહિતી મળી છે. પેટ્રોલનું વેચાણ પહેલાથી જ મહામારીના પુર્વ સ્તરે પહોંચી ગયું છે.\nમળેલી માહિતી અનુસાર, જાહેર ક્ષેત્રની પેટ્રોલિયમ કંપનીઓએ ઓગસ્ટમાં 24.3 લાખ ટન પેટ્રોલ વેચ્યું હતું. જે એક વર્ષ અગાઉના સમાન સમયગાળા કરતા 13.6 ટકા વધારે છે. આ સાથે, પેટ્રોલના વેચાણનો આંકડો મહામારીના પુર્વ સ્તરને પાર કરી ગયો છે. ઓગસ્ટ 2019 માં પેટ્રોલનું વેચાણ 23.3 લાખ ટન રહ્યું હતું.\nદેશમાં સૌથી વધુ ઉપયોગમાં લેવાતા બળતણનું વેચાણ એટલે કે ડીઝલ હજુ મહામારીના પુર્વ સ્તરે પહોંચ્યું નથી. ઓગસ્ટમાં ડીઝલનું વેચાણ 49.4 લાખ ટન રહ્યું, જે ગયા વર્ષના સમાન મહિનાની સરખામણીમાં 15.9 ટકા વધારે છે. જોકે, ઓગસ્ટ, 2019 ની સરખામણીમાં તે 9.8 ટકા ઓછુ છે.\nજુલાઈની સરખામણીમાં ઓગસ્ટમાં ડીઝલનું વેચાણ ઘટ્યું છે\nજુલાઈની સરખામણીમાં ઓગસ્ટમાં ડીઝલના વેચાણમાં પણ 9.3 ટકાનો ઘટાડો થયો છે. તેનું કારણ એ છે કે ચોમાસા દરમિયાન આવાગમન ઓછું થાય છે, જેના કારણે ડીઝલની માંગ પર અસર પડી રહી છે. ઓગસ્ટના પ્રથમ પખવાડિયામાં ડીઝલનો વપરાશ મહામારીના પુર્વ સ્તરથી આઠ ટકા ઓછો હતો. માર્ચમાં દેશમાં ઇંધણની માંગ લગભગ સામાન્ય સ્તરે પહોંચી ગઈ હતી, પરંતુ તે પછી કોવિડ -19 ની બીજી લહેરને કારણે વિવિધ રાજ્યોમાં લોકડાઉન લાદ્યું. આ કારણે, આવાગમનની સાથે આર્થિક પ્રવૃત્તિઓ પણ પ્રભાવિત થઈ હતી.\nમે મહિનામાં સૌથી નીચા સ્તરે વેચાણ\nઆ વર્ષે મે મહિનામાં ઈંધણની માંગ ગયા વર્ષે ઓગસ્ટ પછીના સૌથી નીચા સ્તરે આવી ગઈ હતી. વિવિધ રાજ્યોમાં પ્રતિબંધોને કારણે માંગમાં ઘટાડો થયો હતો. જૂનમાં નિયંત્રણો હળવા થયા બાદ માંગમાં થોડો સુધારો થયો છે. દેશની સૌથી મોટી પેટ્રોલિયમ કંપની ઇન્ડિયન ઓઇલ કોર્પોરેશન (આઇઓસી) ના ચેરમેન એસએમ વૈદ્યએ જણાવ્યું હતું કે પેટ્રોલનો વપરાશ મહામારીના પહેલાનાને સ્તર પાર કરી ગયો છે. લોકો આજે જાહેર પરિવહન કરતાં પોતાના ખાનગી વાહનોનો ઉપયોગ કરવાનું પસંદ કરી રહ્યા છે.\nદિવાળી સુધીમાં ડીઝલનું વેચાણ સામાન્ય થવાની ધારણા\nવૈદ્યે કહ્યું કે જો રોગચાળાની ત્રીજી લહેરને કારણે લોકડાઉન લાદવામાં નહીં આવે તો ડિઝલનું વેચાણ પણ નવેમ્બરમાં દિવાળીની આસપાસ મહામારીના પુર્વ સ્તરે પહોંચી જશે. ઓગસ્ટમાં એલપીજી સિલિન્ડરોની માંગ વાર્ષિક ધોરણે 1.85 ટકા વધીને 2.32 લાખ ટન થઈ છે. એલપીજી એકમાત્ર એવું બળતણ છે લોકડાઉન દરમિયાન પણ તેની માંગ પર અસર થઈ નથી. જોકે, એલપીજીની માંગ ઓગસ્ટ 2019 ની સરખામણીમાં 2.4 ટકા ઓછી થઈ છે.\nઆ વર્ષના અંત સુધીમાં ATFની માંગ સામાન્ય થઈ જશે\nમાર્ચ, 2020 માં હવાઈ મુસાફરી પરના પ્રતિબંધો પછી, એરક્રાફ્ટ ફ્યુઅલ (એટીએફ) ની માંગમાં તીવ્ર ઘટાડો થયો હતો. વૈદ્યએ જણાવ્યું હતું કે ચાલુ નાણાકીય વર્ષના અંત સુધીમાં એટીએફની માંગ સામાન્ય થઈ જશે. વિશ્વભરમાં પ્રતિબંધોને કારણે, એરલાઇન કંપનીઓએ હજી સુધી સંપૂર્ણ કામગીરી શરૂ કરી નથી. ઓગસ્ટમાં જેટ ઈંધણની માંગ એક વર્ષ અગાઉના સમાન સમયગાળાની સરખામણીએ 41.7 ટકા વધીને 350,000 ટન થઈ છે. જોકે, ઓગસ્ટ, 2019 ની સરખામણીમાં તે 44.5 ટકા ઓછી છે.\nSurat માં તહેવારો પૂર્વે જ મીઠાઇઓના ભાવમાં વધારો નોંધાયો\nRajkot : કપાસિયા તેલના ભાવમાં વધારો થતાં ફરસાણ પણ મોંધા થયા


17 દિવસમાં 70 રેલી બાદ સિદ્ધૂનું ‘ગળું ખરાબ’, ડોક્ટરોએ કહ્યું કંઇક એવું કે કોંગ્રેસની ઉંઘ ‘હરામ’\nDecember 6, 2018 | 4:42 pm IST\nપોતાના ભાષણ આપવાની કળા માટે જાણીતા પંજાબ સરકારમાં રહેલા મંત્રી અને કોંગ્રેસના સ્ટાર પ્રચારક નવજોત સિંહ સિદ્ધૂનું ગળું ખરાબ થઇ ગયું છે. ડોક્ટરોએ તેમને ન બોલવાની સલાહ આપી છે અને આગામી 4-5 દિવસ પુરી રીતે આરામ કરે તેમ સૂચવ્યું છે. તેનાથી કોંગ્રેસની ઉંઘ હરામ થઇ ગઇ છે.\nતમને જણાવી દઇએ કે, પાંચ રાજ્યમાં થયેલા વિધાનસભાની ચૂંટણી દરમિયાન નવજોત સિંહ સિદ્ધૂએ કુલ 70 રેલીઓને સંબોધિત કરી હતી. સિદ્ધૂએ આ રેલીઓને માત્ર 17 દિવસોમાં સંબોધિત કરી હતી. જેના કારણે તેમના ગળામાં ખરાબી આવી ગઇ છે અને હવે ડોક્ટરોએ તેમને આરામ કરવાની સલાહ આપી છે.\nઅત્રે ઉલ્લેખનીય છે કે, પહેલા કરતારપુર કોરિડોર અને ત્યારબાદ રેલીઓમાં સતત વિવાદિત ભાષણોના કારણે સિદ્ધૂ ચર્ચામાં રહેલા છે. ડોક્ટરોએ સિદ્ધૂને કહ્યું કે, તે પોતાનો અવાજ ખોવાના આરે છે.\nડોક્ટરો અનુસાર, સતત હેલિકોપ્ટર યાત્રા કરવાના કારણે તેમના સ્વાસ્થ્ય પર ખરાબ અસર પડી છે. સિદ્ધૂ પહેલાથી જ અંબોલિજ્મની સારવાર કરાવી રહ્યા છે. તમને જણાવી દઇએ કે, પાંચ રાજ્યોમાં ચાલી રહેલા વિધાનસભાની ચૂંટણી દરમિયાન નવજોત સિંહ સિદ્ધૂની ઘણી ડિમાન્ડ રહી છે. કોંગ્રેસ અધ્યક્ષ રાહુલ ગાંધી બાદ સિદ્ધૂની સૌથી વધુ ડિમાન્ડ રહી છે.\nઆકરી કાર્યવાહીનો ભય પારખી નવજોત સિંંહ સિદ્ધુની વધુ એક ‘વાનર’ ગુલાંટ\nસિદ્ધુએ પાકિસ્તાનની TV ચેનલ સાથેની વાતચીતમાં દેશહીતના લીરેલીરા ઉડાડ્યા\nકોંગ્રેસે દેશને4ગાંધી આપ્યા, તો ભાજપે3મોદી આપ્યા : સિદ્ધુ


રામાયણમાં લક્ષ્મણજીની પાછળ ઉભેલા સિપાહીએ જયારે દાંડિયા ચાલુ કર્યા - યુધ્ધ્સીનનો આ વિડીયો થયો વાઈરલ - Gujarati News & Stories\nકોરના સંકટ ના કારણે દેશમાં લોકડાઉન હોવાથી દુરદર્શન માં ૯૦ ના દશક ની ઘણી સીરીયલો પ્રસારિત કરવામાં આવી છે. રામાનંદ સાગરે બનાવેલ રામાયણ પણ આમાંથી એક સીરીયલ છે. રામાયણ ને લઈને લોકોમાં જોરદાર ઉત્સાહ જોવા મળી રહ્યો છે. જે રીતે 90ના દસક માં લોકો રામાયણ ના દીવાના થઇ ગયા હતા એવી જ રીતે અત્યારે પણ લોકો રામાયણ ના દીવાના થયા છે.\nરામાયણ ને બીજી વખત પ્રસારણ કરવાથી લોકોને જુના દિવસો ની યાદ આવી ગઈ. તે જ કારણ છે કે રમ્યાને ખુબ જ વધારે TRP મેળવી છે. દુરદર્શન ના જણાવ્યા પ્રમાણે રામાયણ શો દુનિયામાં સૌથી વધુ જોવામાં આવેલ શો નો રેકોર્ડ તેના નામે કર્યો છે. ફરી વખત રામાયણ ચર્ચા માં આવ્યું છે. જી હા, જણાવી દઈએ કે રામાયણ નો એક યુદ્ધ હાલમાં ખુબ જ વાઈરલ થઇ રહ્યુ છે. સોશિયલ મીડિયા માં આ સીન ને લઈને અલગ અલગ મીમ્સ પણ બનાવવામાં આવી રહ્યા છે. ટીવી અભિનેતા કરણવીર એ પણ આવા મીમ્સ શેર કર્યા છે.\nરામાયણના આ સીન માં લક્ષ્મણ ની પાછળ ઘણા સિપાઈ યુદ્ધ કરતા જોવા મળે છે. તેમાંથી એક સિપાઈ એવી રીતે તલવાર ચલાવી રહ્યો છે કે લોકોને લાગે છે કે તે ગરબા રમી રહ્યો છે, આ કારણે આ યુદ્ધના નાં સીન ને છોગાળા તારા ગીત લગાવીને મીમ્સ બનાવીને શેર કરવામાં આવી રહ્યુ છે. જણાવી દઈએ કે આ મીમ્સ ટીવી અભિનેતા કારણવીર બોહરા એ પણ તેના ઓફિસીયલ ઇન્તાગ્રામ એકાઉન્ટ પર શેર કર્યું છે.\nકારણવીર તરફ થી તેના ઇન્સ્ટાગ્રામ પર બે મીમ્સ શેર કરવામાં આવી રહ્યા છે. મીમ્સ માં રામાયણ ના યુદ્ધના દ્રશ્ય ને એડિટ કરવામાં આવ્યું છે. બેકગ્રાઉન્ડ માં તેને છોગાળા તારા ગીત સેટ કર્યુ છે. ત્યાર બાદ તે સિપાઈ ને ઝૂમ કરવામાં આવ્યો છે. તેમાં લખ્યું છે કે, તમને જયારે તમારા કામ ના સરખા પૈસા ન મળતા હોય ત્યારે.આ મીમ્સ શેર કરતા કારણવીર એ લખ્યું કે હું આ પોસ્ટ કરવાનો જ હતો. આપણે એ માની રહ્યા હતા કે યુદ્ધ નું કેવું ગજબ દ્રશ્ય તેને તૈયાર કર્યું છે. બિલકુલ ગેમ ઓફ થ્રોન ની જેમ.\nઆના સિવાય પણ સોશિયલ મીડિયા પર ઘણા મિમ વાઈરલ થતા જોવા મળે છે. રામાયણ ની જો વાત કરીએ તો આ રીસીયલ લોકોએ ખુબ જ પસંદ કરી છે. બીજી વખત જયારે રામાયણ પ્રસારિત કરવામાં આવી તો તે સૌથી વધુ પસંદ કરવામાં આવેલ શો બની ગયો. આ શો સાથે જોડાયેલ જુના ઘણા કિસ્સાઓ સામે આવી રહ્યા છે.


COVID-19 In India Covid Recovery cases crossed3crore mark, 37145 news cases in 24 hours – News18 Gujarati\nHome » photogallery » national-international » COVID 19 IN INDIA COVID RECOVERY CASES CROSSED3CRORE MARK 37145 NEWS CASES IN 24 HOURS MB\nભારતમાં છેલ્લા 24 કલાકમાં 37,154 નવા કેસ નોંધાયા, 724 દર્દીઓએ જીવ ગુમાવ્યો\n| July 12, 2021, 10:12 IST\nCOVID-19 In India, 12 July 2021: દેશમાં સતત 15મો દિવસ એવો છે જેમાં 50 હજારથી ઓછા કોરોનાના કેસ નોંધાયા છે. 12 રાજ્યો/કેન્દ્રશાસિત પ્રદેશોમાં છેલ્લા 24 કલાકમાં એક પણ કોવિડ મોતનો મામલો નથી નોંધાયો. આ ઉપરાંત 27 રાજ્યમાં 10થી ઓછા મોત નોંધાયા છે. બીજી તરફ, દેશમાં કોરોનાને મ્હાત આપનારા દર્દીઓની સંખ્યા3કરોડથી પણ વધી ગઈ છે. આ ઉપરાંત એક્ટિવ કેસ પણ ઘટી રહ્યા છે. (પ્રતીકાત્મક તસવીર)\nસોમવારે સ્વાસ્થ્ય મંત્રાલયે જાહેર કરવામાં આવેલા આંકડાઓ મુજબ, છેલ્લા 24 કલાકમાં દેશમાં 37,154 નવા (Corona Positive Cases) પોઝિટિવ કેસો નોંધાયા છે. આ ઉપરાંત કોવિડ-19 (COVID-19)ના કારણે 724 દર્દીઓએ પોતાના જીવ ગુમાવ્યા છે. દેશમાં હવે કુલ સંક્રમિતોની સંખ્યા વધીને 3,08,74,376 થઈ ગઈ છે. બીજી તરફ, દેશમાં કુલ 37,73,52,501 લોકોને કોરોના વેક્સીન (Corona Vaccine)ના ડોઝ આપવામાં આવ્યા છે. એક દિવસમાં 12,35,287 લોકોને રસી આપવામાં આવી છે.\nકોવિડ-19 મહામારી (Covid-19 Pandemic) સામે લડીને3કરોડ 14 હજાર 713 લોકો સાજા પણ થઇ ચૂક્યા છે. 24 કલાકમાં 39,649 દર્દીઓને ડિસ્ચાર્જ કરવામાં આવ્યા છે. હાલમાં 4,50,899 એક્ટિવ કેસ છે. બીજી તરફ, અત્યાર સુધીમાં કુલ 4,08,764 લોકોનાં કોરોના વાયરસના કારણે મોત થયા છે. (પ્રતીકાત્મક તસવીર)\nઈન્ડિયન કાઉન્સિલ ઓફ મેડિકલ રિસર્ચ (ICMR)એ જાહેર કરેલા આંકડાઓ મુજબ, 11 જુલાઈ, 2021 સુધીમાં ભારતમાં કુલ 43,23,17,813 કોરોના સેમ્પલનું ટેસ્ટિંગ કરવામાં આવ્યું છે. રવિવારના 24 કલાકમાં 14,32,343 સેમ્પલનું ટેસ્ટિંગ કરવામાં આવ્યું છે. (પ્રતીકાત્મક તસવીર)\nગુજરાતની વાત કરીએ તો, છેલ્લા 24 કલાકમાં કોરોના વાયરસના માત્ર 42 નવા કેસ નોંધાયા છે જ્યારે 262 લોકોએ કોરોનાને હરાવ્યો છે. આમ રિકવરી રેટ 98.66 ટકાએ પહોંચ્યો છે. રાજ્યમાં કુલ 931 કોરોના દર્દીઓ છે જેમાંથી9વેન્ટીલેટર ઉપર છે જ્યારે 922 દર્દીઓ સ્ટેબલ છે જ્યારે અત્યાર સુધીમાં ગુજરાતમાં 10,073 લોકોના મોત થયા છે. (પ્રતીકાત્મક તસવીર)\nસુરત કોર્પોરેશનમાં 11 કેસ, અમદાવાદ કોર્પોરેશનમાં7કેસ, રાજકોટ કોર્પોરેશનમાં 3, વડોદરા કોર્પોરેશનમાં 3, કચ્છમાં2કેસ, સુરત જિલ્લામાં2કેસ, સુરેન્દ્રનગરમાં2કેસ નોંધાયા હતા. આ ઉપરાંત આણંદ, ભાવનગર, ભાવનગર કોર્પોરેશન, દેવભૂમિ દ્વારકા, ગીર સોમનાથ, જામનગર, જામનગર કોર્પોરેશન, જુનાગઢ, નવસારી, રાજકોટ જિલ્લા, વોડદરા જિલ્લા અને વલસાડ આ તમામમાં એક એક કેસ નોંધાયો હતો. (પ્રતીકાત્મક તસવીર)


મેગી મોડલની મોકાણ\nNumber of Visits : 9583299\nઅનેક લોકોની મનપસંદ એવી મેગીમાં ઝેરી તત્ત્વોનું પ્રમાણ ઘણું ઊંચું હોય છે, એવા અહેવાલો બાદ લોકોનો તેના પ્રત્યે મોહભંગ થઈ રહ્યો છે. મેગીના વિવાદે રાતોરાત રાષ્ટ્રીય મુદ્દાનું સ્વરૂપ ધારણ કરી લીધું છે અને હવે તો દેશમાં ભાગ્યે જ કોઈ એવું રાજ્ય બચ્યું છે, જેણે મેગી નૂડલ્સ પર પ્રતિબંધ નથી મૂક્યો. પાણીજન્ય રોગો અટકાવવા દરેકને સ્વચ્છ જળ અને મચ્છરજન્ય રોગો અટકાવવા દરેકને મચ્છરદાની તેમ જ આરોગ્યની સુવિધા આપવાના પ્રયાસ અને પ્રતિબદ્ધતામાં ઊણી ઊતરતી સરકારોએ મેગી પર પ્રતિબંધ લાદીને બે મિનિટમાં પ્રસિદ્ધિ મેળવી લીધી છે. અલબત્ત, આ વિવાદને કારણે આપણા ખાદ્યપદાર્થોનાં ધારાધોરણો સુધરશે તથા તેનો કડક અમલ થશે કે નહીં, એ કહેવું મુશ્કેલ છે, છતાં લોકોમાં જે જાગૃતિ પેદા થઈ છે, એ વિવાદનું સૌથી શ્રેષ્ઠ ફળ છે.\nમેગી વિવાદ તો અત્યારે ઊભો થયો પણ તમારી જાતને સવાલ પૂછજો, શું મેગી નૂડલ્સ કે બજારમાં મળતી આવી અન્ય ખાદ્યસામગ્રીઓ આરોગ્યપ્રદ જ હોય છે, એવી આપણને કદી ખાતરી હતી? ના, મેગી જેવી વસ્તુઓ આરોગ્યપ્રદ છે, એવું કદાચ આપણામાંના કોઈ માનતા નહોતા અને છતાં મેગીએ માર્કેટમાં મેદાન માર્યું હતું. મેગી વિવાદ નિમિત્તે મેગીના સફળ માર્કેટિંગ મોડલ અંગે વિચાર કરતાં જણાય છે કે આજકાલ આપણા સમાજમાં મેગી મોડલ જ બધે મેદાન મારી રહ્યું છે. સમાજના દરેક ક્ષેત્રમાં મેગી મોડલની સફળતા જોતાં આ અંગે ઉપરછલ્લી ચિંતા અને ચિંતન માત્ર નહીં, પણ સામાજિક મનોમંથન કરવું જરૂરી બન્યું છે. મેગી મોડલની સફળતાનાં રહસ્યોમાં જ આપણી સામાજિક ઊણપોની પોલ પણ ખૂલતી જોવા મળે છે, એના અંગે થોડો વિચાર કરીએ.\n'માત્ર બે મિનિટ'નો મોહ :\nજમાનો હવે ઇન્સ્ટન્ટનો આવ્યો છે, એવું કહેવાય છે પણ વાસ્તવિકતા એ છે કે લોકો પહેલાં કરતાં વધારે અધીરા બન્યા છે અને આળસુ પણ. મેગી બે મિનિટમાં બની જાય પણ કેટલા દિવસે પચે કે પછી જીભને ગમે છે, પેટની શું હાલત કરે છે, એવો વિચાર બહુ ઓછા લોકો કરે છે અને એનો ફાયદો મેગી મોડલને મળતો હોય છે. આપણને રસોઈ બનાવવાની જ નહીં પણ જાણે વિચારવાની પણ આળસ ચડે છે. કોઈ વસ્તુ, વિચાર કે વ્યક્તિ વિશે અધિકૃત માહિતી મેળવવાની કે તથ્ય ચકાસવાને બદલે આપણને કોઈ કહે એ માની લેવાનું કે કોઈ કરે એમ કરી નાખવાનો આસાન માર્ગ વધારે માફક આવતો હોય છે. આ માર્ગ આસાન હોય છે, સાથે સાથે આત્મઘાતી પણ, એ રખે ભુલાય.\n'ટેસ્ટ ભી હેલ્થ ભી'નો વાયદો :\nઅહીં આપણે વિચારવાનો મુદ્દો એ બને છે કે વરને તો એની માતા વખાણે જ, પણ આપણે એ વખાણને સાચા માની લેવાનું ભોટપણ શા માટે દાખવીએ. જો કે, પ્રચંડ પ્રચારમારાથી આપણી સાદી સમજ અને બુદ્ધિ બહેર મારી જતી હોય. એમાં ય સેલિબ્રિટી જ્યારે કોઈ પ્રોડક્ટની ભલામણ કરે ત્યારે આપણે તેમના 'ફેન' તરીકે એ ફેરવે તેમ ફરવા માંડતા હોઈએ છીએ. માર્કેટિંગનું ક્ષેત્ર હોય કે રાજકીય, આપણે ચટપટાં અને ખટમીઠાં સૂત્રો-નારા-જિંગલની જાળમાં ફસાઈ જતા હોઈએ છીએ, પણ એક જાગૃત વ્યક્તિ અને નાગરિક તરીકે પ્રચારમારાથી દોરવાયા વિના વિવેકબુદ્ધિથી વિચાર કરવાની તસદી લીધા વિના છૂટકો નથી.\n'ઓથેન્ટિક ઇન્ડિયન ફ્લેવર'નો વઘાર :\nમેગીની અમુક પ્રોડક્ટ પર 'ઓથેન્ટિક ઇન્ડિયન ફ્લેવર' લખેલું વાંચવા મળે છે. મેગી જેવી વિદેશી કંપનીઓ જ નહીં તમામ ક્ષેત્રના ધુરંધરો જાણે છે કે આપણને દેશ-સંસ્કૃિત-ધર્મ-સંપ્રદાય-પ્રદેશ-ભાષા વગેરે બાબતોના ગૌરવ અને અસ્મિતાનો એટલો નશો છે કે આપણે એ નશામાં કોઈને મારવા કે મરવા જ નહીં ખરીદવા પણ ઊમટી પડીએ! કંપનીઓ કે સ્થાપિત હિત ધરાવનારા આપણા ગૌરવ-અસ્મિતાને ખોટી રીતે પંપાળતા રહે છે અને પોતાનું કામ કઢાવતા રહે છે.\nપ્રચારના પૂરમાં તણાતા સત્યને આપણી સભાનતા અને સક્રિયતાથી જ બચાવી શકાશે. વળી, સત્ય ટકશે તો જ આપણે ટકવાના છીએ, ખરુંને?\nસૌજન્ય : ‘સમય-સંકેત’ નામક લેખકની કોલમ, “સંદેશ”, ૧૪ જૂન 2015


Ahmedabad Lab assistant married woman files domestic violence complaint against Husband– News18 Gujarati\n'તારા ભિખારી માતાપિતાને ઘરેથી કશું લાવી નથી,' લેબ આસિસ્ટન્ટ યુવતીએ પતિ સામે નોંધાવી ફરિયાદ\nશાહપુરમાં રહેતી 24 વર્ષીય પરિણીતાએ તેના પતિ સહિત સાસરિયા વિરુદ્ધ ફરિયાદ નોંધાવી છે. પરિણીતા લેબ. આસિસ્ટન્ટ તરીકે નોકરી કરે છે.\nLast Updated:April 15, 2021, 12:13 pm\nઅમદાવાદ: છેલ્લા કેટલાક સમયની વાત કરીએ તો શહેરમાં ઘરેલુ હિંસા (Domestic violence)ના કિસ્સાનો જાણે રાફડો ફાટ્યો હોય તેમ લાગી રહ્યું છે. દિવસેને દિવસે ઘરેલુ હિંસાના કિસ્સામાં વધારો જોવા મળી રહ્યો છે. શહેરના શાહપુર (Shahpur) વિસ્તારમાં આવો વધુ એક બનાવ સામે આવ્યો છે. અહીં લેબ. આસિસ્ટન્ટ (Lab assistant) પત્નીને તેના પતિ (Husband)એ કહ્યું કે, "તું લગ્નમાં દહેજ પેટે કંઈ લાવી નથી, તું તારાં માતાપિતા પાસેથી પૈસા લઈ આવ." પતિ તેની પત્નીને આવું કહીને ઢોર માર મારીને માનસિક ત્રાસ આપતો હોવાથી મામલો પોલીસ સ્ટેશન (Police station) પહોંચ્યો છે.\nશાહપુરમાં રહેતી 24 વર્ષીય પરિણીતાએ તેના પતિ સહિત સાસરિયા વિરુદ્ધ ફરિયાદ નોંધાવી છે. પરિણીતા લેબ. આસિસ્ટન્ટ તરીકે નોકરી કરે છે. તેનાં લગ્ન વર્ષ 2018માં સમાજના રીત રિવાજ મુજબ થયાં હતાં. લગ્નના થોડા સમય સુધી સાસરિયાએ પરિણીતાને સારી રીતે રાખી હતી. ત્યાર બાદ લગ્નનાં છ મહિના પછી પતિએ પરિણીતાને કહ્યું કે, તું દહેજમાં કાંઈ લાવી નથી. તારા માતાપિતા પાસેથી પૈસા લઈ આવ."\nઆમ કહેતાં પત્નીએ કહ્યું કે, "તમારે જે જોઈએ તે હું નોકરી કરીને લાવી આપીશ. હાલ મારા માતાપિતા પાસે કાંઈ નથી." આ ઉપરાંત પતિ અવારનવાર તેની પત્નીને મ્હેંણા ટોણા મારતો હતો અને માર પણ મારતો હતો. આ બાબતે પરિણીતાએ તેના સાસુને વાત કરી તો તેઓ પણ કહેતાં હતાં કે, "તારાં ભિખારી માતાપિતાને ઘરેથી તું કશું લાવી નથી. તારે અહીં રહેવું હોય તો અમે કહીએ તેમ કરવું પડશે." આવું કહીને સાસુ ઝઘડો કરતાં હતાં.\nઆ પણ વાંચો: પ્રેમીએ તેની પ્રેમિકાને ઘરે કોઈ 'ખાસ વાત' કરવા બોલાવી અને ગળેટૂંપો આપીને પતાવી દીધી\nઆ બાબતે પરિણીતાએ ઠપકો આપતાં પતિએ તેણીને ઢોર માર માર્યો હતો. જે બાદમાં પરિણીતા બચીને નજીકમાં રહેતા તેના પિયરમાં જતી રહી હતી. પરિણીતાએ તેનાં માતાપિતાને આ અંગે જાણ કરીને શાહપુર પોલીસ સ્ટેશનમાં સાસરિયા વિરુદ્ધ ફરિયાદ નોંધવી છે. પોલીસે આ મામલે ગુનો નોંધીને વધુ તપાસ હાથ ધરી છે.\nFirst published:April 15, 2021, 12:12 pm


ઇશરત જહાં એનકાઉન્ટર: ગુજરાતના IPS અધિકારીની ધરપકડ | isharat jahan fake encounter case, CBI arrested one IPS officer - Gujarati Oneindia\n8 min ago ઈસરોને મળી સફળતા, ચંદ્રયાન-2 એ પાર કરી મુશ્કેલી, પહોંચ્યુ ચંદ્રની કક્ષામાં\n25 min ago શું હોય છે લાઈફ સપોર્ટ સિસ્ટમ જેના મોનીટરીંગ હેઠળ છે અરુણ જેટલી\nઇશરત જહાં એનકાઉન્ટર: ગુજરાતના IPS અધિકારીની ધરપકડ\n| Updated: Thursday, February 21, 2013, 16:08 [IST]\nગાંધીનગર, 21 ફેબ્રુઆરી: તાજેતરમાં મળી રહેલા સમાચાર અનુસાર ઇશરત જહાં નકલી એન્કાઉન્ટર કેસમાં આજે ગાંધીનગરથી આઇપીએસ અધિકારી ગીરીશ સિંઘલની સીબીઆઇએ ધરપકડ કરી લીધી છે. સૂત્રો દ્વારા મળતી માહિતી અનુસાર આ કેસમાં હજી વધુ અધિકારીઓની ધરપકડ કરવામાં આવે તેવી શક્યતા છે.\nગુજરાતનું ઇશરત જહાં નકલી એન્કાઉન્ટર ખુબ જ ચર્ચાનો મુદ્દો રહ્યો છે. જોકે આ કેસમાં આજે પ્રથમ ધરપકડ કરવામાં આવી છે. જેના ભાગરૂપે ઇશરત જહાં કેસમાં મહત્વની ભૂમિકા ભજવનાર આઇપીએસ અધિકારી ગીરીશ સિંઘલની સીબીઆઇએ ધરપકડ કરી છે. ગીરીશ સિંઘલ હાલમાં ગાંધીનગર ખાતે એસપી તરીકે ફરજ બજાવી રહ્યા છે અને તેમની ધરપકડ કરી લેવામાં આવી છે.\nસીબીઆઇએ તેમની પર એવો આરોપ લગાવ્યો છે કે ઇશરત જહાં કેસના સાક્ષીઓને તેમણે ગેરમાર્ગે દોરવાનો પ્રયત્ન કર્યો હતો. તેમજ જે ટીમ દ્વારા ઇશરત જહાં એન્કાઉન્ટર થયું હતું તે ટીમનું તેમણે નેતૃત્વ કર્યું હતું.\ngujarat fake encounter cbi arrested ips gandhinagar girish singhal ઇશરત જહાં નકલી એન્કાઉન્ટર ગાંધીનગર આઇપીએસ ગીરીશ સિંઘલ સીબીઆઇ ધરપકડ\nisharat jahan fake encounter case, CBI arrested IPS officer in Gujarat.


"યે જવાની હે દીવાની"ની આ અભિનેત્રીએ શેર કરી બ્રેસ્ટફીડિંગ કરાવતી વખતની તસવીર, યુઝરે કહ્યુ- પર્સનલ વસ્તુઓને ઘરમાં જ રાખો\nPosted on 12:23 pm January 21, 2022 8:06 pm January 27, 2022 Author Shah JinaComments Off on “યે જવાની હે દીવાની”ની આ અભિનેત્રીએ શેર કરી બ્રેસ્ટફીડિંગ કરાવતી વખતની તસવીર, યુઝરે કહ્યુ- પર્સનલ વસ્તુઓને ઘરમાં જ રાખો\nબાહુબલી સ્ટારર પ્રભાસ સાથે ફિલ્મ સાહોમાં જોવા મળેલી તેમજ ફિલ્મ ‘યે જવાની હૈ દીવાની’ની અભિનેત્રી એવલિન શર્મા આ દિવસોમાં મધરહુડનો આનંદ માણી રહી છે. તે સોશિયલ મીડિયા પર એક્ટિવ રહે છે અને અવાર નવાર પોતાની અને દીકરી સાથેની તસવીરો શેર કરતી રહે છે. હાલમાં એવલિને જે તસવીર શેર કરી છે, તેના કારણે તે ચર્ચામાં આવી ગઇ છે. એવલિન શર્માની તાજેતરની તસવીર સોશિયલ મીડિયા પર ખૂબ વાયરલ થઇ રહી છે. આ ફોટામાં એવલિન તેની પુત્રીને બ્રેસ્ટફીડિંગ કરાવી રહી છે. ગયા વર્ષે નવેમ્બરમાં તે એક પુત્રીની માતા બની હતી.\nમા-દીકરીની આ સેલ્ફીના લોકો ખૂબ વખાણ કરી રહ્યા છે. સાથે જ કેટલાક લોકોએ ખરાબ કમેન્ટ પણ કરી છે. એવલિને તેની માતૃત્વ સાથે સંબંધિત એક કેપ્શન આપ્યું છે અને જણાવ્યું છે કે તેની પુત્રી વારંવાર કેવી રીતે ફીડ કરે છે. ભૂતકાળમાં તે તેના લગ્ન અને માતા બનવાને લઈને ચર્ચામાં હતી. હવે તેણે પોતાના બ્રેસ્ટ ફીડિંગની તસવીર શેર કરી છે. એવલિને ફોટો સાથે લખ્યું, જ્યારે તમને લાગે છે કે તમે આખરે એક રૂટિન સેટ કરી લીધું છે, ત્યારે જ તે ક્લસ્ટરફીડિંગ શરૂ કરે છે. ઘણા લોકોએ તેની તસવીરની પ્રશંસા કરી છે અને તેને શ્રેષ્ઠ લાગણી ગણાવી છે. ત્યાં ઘણા લોકોએ એવલીનને ટ્રોલ કરી છે અને ખાનગીમાં ખવડાવવાની સલાહ આપી છે.\nએક યુઝરે લખ્યું, દુનિયાની સૌથી સુરક્ષિત જગ્યા. બાળક ખૂબ જ સુંદર છે. તમે બંને ખૂબ જ સુંદર લાગી રહ્યા છો. હંમેશા આ રીતે પ્રેમ કરો. બીજાએ લખ્યું, ક્યૂટ બેબી. કોઈએ લખ્યુ, સુંદર માતા. ત્યાં, અન્ય યુઝરે કમેન્ટ સેક્શનમાં લખ્યું, આ દુનિયાની સૌથી સુંદર લાગણી છે. આ રીતે યુઝર્સ એવલિન શર્માના ખૂબ વખાણ કરી રહ્યા છે.\nઆ ઉપરાંત સોશિયલ મીડિયા પર ઘણા યુઝર્સ આના પર પોતાની નારાજગી વ્યક્ત કરતા જોવા મળી રહ્યા છે. આ તસવીર પર કોમેન્ટ કરતાં યુઝર્સે કહ્યું કે આવી તસવીર શેર કરવાની શું જરૂર છે. એક યુઝરે લખ્યું, ‘પણ બહેન, ઘરની વસ્તુઓ એટલે કે અંગત વસ્તુઓને ઘરની બહાર ન ફેલાવવા દો.\nજર્મન મોડલ અને અભિનેત્રી એવલિન ઘણા સમયથી એક્ટિંગથી દૂર છે. અભિનેત્રીએ 15 મે 2021ના રોજ તુષાન ભીંડી સાથે લગ્ન કર્યા. એવલિન એક જર્મન મોડલ છે. તે ઘણી હિન્દી ફિલ્મોમાં જોવા મળી છે. એવલિને 2006માં અમેરિકન ફિલ્મ ટર્ન લેફ્ટથી ડેબ્યૂ કર્યું હતું. એવલીને બોલિવૂડમાં પોતાની કારકિર્દીની શરૂઆત ફિલ્મ ફ્રોમ સિડની વિથ લવથી કરી હતી.\nએવલીને રણબીર કપૂર-દીપિકા પાદુકોણની ફિલ્મ યે જવાની હૈ દીવાનીમાં કામ કર્યું છે. આ પછી એવલિન નૌટંકી સાલા, યારિયાં, મેં તેરા હીરો, કુછ કુછ લોચા હૈ, હિન્દી મીડિયમ, જેક એન્ડ જીલ, સાહો જેવી ફિલ્મોમાં જોવા મળી છે. એવલિન શર્માએ ઘણી ફિલ્મોમાં કામ કર્યું છે પરંતુ તે બોલિવૂડમાં પોતાની ઓળખ બનાવી શકી નથી. એવલીને ઘણી ફિલ્મોમાં આઈટમ સોંગ અને કેમિયો રોલ પણ કર્યા છે. કામમાંથી બ્રેક લઈને એવલિન હાલમાં માતૃત્વનો આનંદ માણી રહી છે.


તાલિબાનની નવી સરકાર પર ફારૂક અબ્દુલ્લાએ આપી પ્રતિક્રીયા, કહ્યું- મને આશા છેકે નવી સરકાર સારૂ શાસન કરશે | I hope the new government will rule well: Farooq Abdullah - Gujarati Oneindia\n25 min ago સમીર વાનખેડેની મુશ્કેલી વધી, તપાસ માટે NCBની ટીમ મુંબઈ પહોંચશે!\n| Updated: Wednesday, September 8, 2021, 14:24 [IST]\nતાલિબાને 15 ઓગસ્ટે અફઘાનિસ્તાન પર કબજો કર્યો ત્યારથી દેશ અશાંતિમાં છે. કાબુલ પર કબજો કર્યાના 22 દિવસ પછી મંગળવારે તાલિબાને પણ તેમની સરકારની જાહેરાત કરી હતી, જેમાં તાલિબાનના વડા શેખ હિબદુલ્લા અખુંદઝાદાને સુપ્રીમ લીડર તરીકે પસંદ કર્યા હતા. પાકિસ્તાન અને ચીન નવી તાલિબાન સરકારને પોતાનો ટેકો આપી ચૂક્યા છે. તે જ સમયે, આ અંગે ભારતનું વલણ શું છે, જો કે તે હજી સ્પષ્ટ નથી. આ દરમિયાન નેશનલ કોન્ફરન્સના પ્રમુખ અને જમ્મુ -કાશ્મીરના પૂર્વ મુખ્યમંત્રી ફારૂક અબ્દુલ્લાનું નિવેદન સામે આવ્યું છે.\nશ્રીનગરમાં મીડિયા સાથે વાતચીત કરતા ફારૂક અબ્દુલ્લાએ કહ્યું કે હું આશા રાખું છું કે તેઓ (તાલિબાન) તે દેશમાં (અફઘાનિસ્તાનમાં) ઇસ્લામિક સિદ્ધાંતોને અનુસરીને અને માનવ અધિકારોનું સન્માન કરીને સુશાસન આપશે. તેમણે દરેક દેશ સાથે મૈત્રીપૂર્ણ સંબંધો વિકસાવવાનો પ્રયાસ કરવો જોઈએ.\nફારૂક અબ્દુલ્લાએ પોતાના નિવેદનમાં કહ્યું કે અફઘાનિસ્તાન એક અલગ દેશ છે અને હવે ત્યાં જે નવી સરકાર આવી છે તેને સંભાળવાની છે, તેથી એક જ આશા છે કે તેઓ લોકોને ન્યાય આપે અને તમામ લોકોને સાથે લઈ જાય. આ સાથે, અન્ય દેશો સાથે પણ તમારા મૈત્રીપૂર્ણ સંબંધો બનાવો.\nતમને જણાવી દઈએ કે કાબુલ કબજે કર્યા બાદ હવે અફઘાનિસ્તાનમાં નવી સરકારની જાહેરાત કરવામાં આવી છે. શેખ હિબદુલ્લા અખુંદઝાદાને સુપ્રીમ લીડર એટલે કે સુપ્રીમ લીડરનો આદેશ આપવામાં આવ્યો છે. આ સિવાય મુલ્લા મોહમ્મદ હસન અખુંદને વડાપ્રધાન તરીકે નિયુક્ત કરવામાં આવ્યા છે. તેમની સાથે બે નાયબ વડાપ્રધાન પણ હશે.\nafghanistan politics nc jammu kashmir government તાલિબાન અફઘાનિસ્તાન રાજકારણ એનસી જમ્મુ કાશ્મીર સરકાર\nI hope the new government will rule well: Farooq Abdullah